e-wallet facts to know | ഇ-വാലറ്റുകൾക്ക് 'തട്ടുകേട്' ഉണ്ടാവാൻ പോകുന്നെന്ന വാർത്ത ശരിയോ ? ഡിജിറ്റൽ പണമിടപാടിന്റെ ഉസ്താദായ ഇ-വാലറ്റുകൾ ഉപയോഗിക്കുമ്പോൾ ശ്രദ്ധിക്കാൻ പ്രധാന കാര്യങ്ങൾ ഏറെ; ഇ-വാലറ്റിൽ നിന്നും പണം തട്ടിപ്പ് സാധ്യമോ ? സ്മാർട്ട് ഫോണിലെ മണിച്ചെപ്പായ വാലറ്റ് ആപ്പുകളുടെ സുരക്ഷയ്ക്കായി ആർബിഐ മുന്നോട്ട് വച്ച നിർദ്ദേശങ്ങൾ അറിഞ്ഞില്ലേ ? ഇ-വാലറ്റുകളെ പറ്റി ഇക്കാര്യങ്ങൾ ഓർത്തില്ലെങ്കിൽ പണിയുറപ്പാണേ ! - MarunadanMalayali.com\nFebruary 12, 2019 | 09:39 AM IST | Permalink\nസാങ്കേതിക വിദ്യ അതിന്റെ മൂർധന്യത്തിലെത്തിയിരിക്കുന്ന ഇക്കാലത്ത് ബാങ്കിങ്ങിലും പണമിടപാടിലും ഐടി എന്ന മായാജാലം തീർത്ത വിപ്ലവം ചെറുതല്ല. കൈയിൽ തുട്ടായും നോട്ടായും വിലസിയിരുന്ന പണത്തെ ഇലക്ട്രോണിക്ക് രൂപമാക്കി മാറ്റിയ വിദ്യ സ്മാർട്ട് ഫോണെന്ന നമ്മുടെ കവച കുണ്ഠലത്തെ ഒരു മിനി ബാങ്കാക്കി മാറ്റുകയായിരുന്നു. വരവും പോക്കും കണക്ക് സൂക്ഷിക്കലും തുടങ്ങി മൊട്ടു സൂചി വാങ്ങാൻ നേരം പണമടയ്ക്കണമെങ്കിൽ പോലും ആശ്രയിക്കാൻ പാകത്തിൽ അത് വളർന്നു.\nആ വളർച്ചയിൽ ഏറ്റവുമധികം കാമ്പായി നിന്ന ഒന്നായിരുന്ന ഇ-വാലറ്റുകൾ അഥവാ ഇലക്ട്രോണിക്ക് വാലറ്റുകൾ എന്ന് പറയുന്നത്. 2019 മാർച്ച് മാസത്തോടെ ഇ വാലറ്റുകൾക്ക് എന്തോ കാര്യമായ 'തട്ടുകേട്' വരുന്നുവെന്ന വാർത്തകൾ കേട്ട് നടുങ്ങിയിരിക്കുകയാണ് ഏവരും. എന്നാൽ ഇ-വാലറ്റുകളുമായി ബന്ധപ്പെട്ട് ഇതു വരെ നടന്ന കാര്യങ്ങൾ വെള്ളം ചേർക്കാതെ ഒന്ന് കേട്ടാൽ ഏവർക്കും കലങ്ങും കാര്യമെന്താണെന്ന്.\nപുത്തൻ മണിച്ചെപ്പിലൂടെ നമുക്ക് ഇ-വാലറ്റുകൾ എന്തെന്നും ഇപ്പോൾ ഇവയുമായി ബന്ധപ്പെട്ട് രാജ്യത്ത് നടക്കുന്നതെന്തെന്നും ഒന്ന് അറിയാം. ഒപ്പം ഇ-വാലറ്റുകളുടെ ഉപയോഗത്തിനിടെ ഓർക്കേണ്ട കാര്യങ്ങളും ഗുണ ദോഷങ്ങളും അറിഞ്ഞാൽ ഇപ്പോൾ ഏവർക്കുമുള്ള വ്യാധി നേർ പകുതിയായി കുറയുമെന്നുറപ്പ്.\nഇ- വാലറ്റുകൾ എന്നാൽ\nപഴ്‌സിന്റെ ഉപയോഗമെന്താ പണം വയ്ക്കുന്നു..സൂക്ഷിക്കുന്നു.. ആവശ്യമുള്ളപ്പോൾ എടുക്കുന്നു. അത്ര തന്നെ. ഇതേ സംഗതിയുടെ ഡിജിറ്റൽ രൂപമാണ് ഇ- വാലറ്റുകൾ എന്ന് പറയുന്നത്. ഇവിടെ ലെതർ പഴ്‌സല്ല പകരം സ്മാർട്ട് ഫോണിൽ വാലറ്റ് ആപ്ലിക്കേഷൻ വഴിയാണ് പണം കൈകാര്യം ചെയ്യുന്നത്. നമ്മുടെ ബാങ്ക് അക്കൗണ്ടുമായി വാലറ്റ് യോജിപ്പിക്കാം. ചില ബാങ്കുകൾ അവരുടേതായ ആപ്പുകളും ഇതിനായി ഇറക്കിയിട്ടുണ്ടെന്നും ഓർമ്മിക്കുക. ബാങ്ക് അക്കൗണ്ടിൽ നിന്നും പണം ഡിജിറ്റൽ രൂപത്തിൽ (നമുക്ക് അത് സംഖ്യയായി കാണാം.\nതുക എത്രയെന്ന്) വാലറ്റ് ആപ്പിലേക്ക് മാറ്റി ആവശ്യാനുസരണം ചെലവാക്കുന്നു. ചെലവാക്കുന്നതും ഡിജിറ്റൽ രൂപത്തിൽ തന്നെ. ഇത് പ്രവർത്തിപ്പിക്കാനായി നമ്മുടെ ബാങ്കിന്റെ ഡെബിറ്റ് അല്ലെങ്കിൽ ക്രെഡിറ്റ് കാർഡ് ആപ്പുമായി ലിങ്ക് ചെയ്യാം. ഇപ്പോൾ ഏകദേശം കാര്യം പിടികിട്ടി അല്ലേ?.\nഇത്തരം വാലറ്റുകൾ കൊണ്ട് മൊട്ടു സൂചിക്ക് മുതൽ ഫ്‌ളൈറ്റ് ടിക്കറ്റിന് വരെ പണം ചെലവാക്കാം.എസ്‌ബിഐയുടെ ബഡ്ഢി, ആക്‌സിസ് ബാങ്കിന്റെ ലൈം, ഐസിഐസിഐയുടെ പോക്കറ്റ്‌സ് തുടങ്ങി പേടിഎം എന്ന ഇ-വാലറ്റ് സൂപ്പർ താരം വരെ ഇ-വാലറ്റുകളുടെ ശ്രേണിയിലുണ്ട്.\nഇ- വാലറ്റുകൾ ഗുണ-ദോഷ സമ്മിശ്രം തന്നെ അവയറിയാം\nലോകത്തെവിടെയിരുന്നും പ്രവർത്തിപ്പിക്കാം. ബാങ്കിൽ പോകേണ്ട കാര്യമില്ലെന്ന് ചുരുക്കം.\nപണം ചെലവാക്കുന്നതിന്റെയും വരവിന്റെയും കൃത്യം കണക്ക് സൂക്ഷിക്കും.\nഒട്ടുമിക്ക വാലറ്റുകൾക്കും പണം ഇടുന്നതിന് പരിധിയില്ല.\nബാങ്കിന് പ്രവർത്തന സമയമുണ്ട്. ഇ വാലറ്റുകൾ വന്നതോടെ ഏത് പാതിരാത്രിയിലും ബാങ്കിങ് ലളിതമായി നടത്താമെന്നായി\nബാഹ്യമായ പ്രശ്‌നങ്ങൾ ബാധകമല്ല. ഉദാ. ബാങ്ക് അവധിയോ ഹർത്താലോ ഒന്നും 'ഇ' സർവീസുകളെ ബാധിക്കില്ല.\nചില്ലറ തുകകൾ പോലും കൈമാറാം. ഉദാ. 88.25 രൂപയുടെ പർച്ചേസാണെങ്കിൽ പോലും കൃത്യമായി അത്രയും പണം തന്നെ അടയ്ക്കാം. ചില്ലറയില്ലെന്ന പരാതിയില്ല.\nപണം സാധാരണ മോഷ്ടിക്കപ്പെടുമോ എന്ന ടെൻഷൻ അധികമില്ല (എന്നാലും ഹാക്കിങ് എന്നത് ചെറു കുരുക്ക് തന്നെ).\nഓൺലൈൻ ഷോപ്പിങ്ങിന്റെ വലിയ വാതിൽ തുറക്കുന്നതിനാൽ കടകളിൽ കിട്ടാത്ത ലാഭകരമായ ഓഫറുകളും ഇതിൽ നിന്നും ലഭിക്കും. ഉത്സവ സീസണിൽ പ്രത്യേകിച്ച്.\nസമയം നഷ്ടപ്പെടുത്താതെ പെട്ടന്ന് പേയ്‌മെന്റ് നടത്താം.\nപണം ഡിജിറ്റൽ ഫോർമാറ്റിലായതിനാൽ ഓൺലൈനായി കണ്ണിൽ കണ്ടതൊക്കെ വാങ്ങി പെട്ടന്ന് പണം ചെലവഴിക്കാൻ തോന്നും.\nപണം എണ്ണി ഉപയോഗിച്ചാൽ അധികം ചെലവാക്കാൻ തോന്നില്ല. ഇ വാലറ്റുകൾ 'പണം തീനി' തന്നെ.\nഎല്ലാ ഓഫറുകളേയും വിശ്വസിക്കാൻ സാധിക്കില്ല. നിബന്ധനകൾക്ക് വിധേയമെന്ന് അറിയിപ്പ് ലഭിക്കുമ്പോഴേക്കും പണം പോയിരിക്കും.\nചില ആപ്പുകൾ മാത്രമാണ് നെറ്റ് വർക്ക് ഇല്ലാതെ പ്രവർത്തിക്കുന്നത്. നെറ്റ് കട്ടായാൽ തീർന്നു.\nഓൺലൈൻ കൊള്ളക്കാരുടെ പിടി വീഴാം. ഹാക്കിങ് ഇന്ന് സർവ സാധാരണമായതിനാൽ ഓൺലൈനായി പണം നഷ്ടപ്പെടാനും സാധ്യതയുണ്ട്.\nവലിയ തുക ഇടുമ്പോൾ റിസ്‌കും വർധിക്കും. പേയ്‌മെന്റ് നടത്തുമ്പോൾ ചില ഓഫറുകൾ അപ്രതീക്ഷിത സർവീസ് ചാർജ് ഈടാക്കാം. ഇത് ഇടപാട് നടന്നു കഴിഞ്ഞേ ഉപഭോക്താവ് അറിയൂ.\nനോട്ടിന്റെ ഉപയോഗത്തിന് പകരക്കാരനല്ല. ഉദാഹരണത്തിന് വഴിയോര കച്ചവടക്കാരിൽ നിന്ന് സാധനം വാങ്ങുമ്പോൾ നോട്ട് തന്നെ ശരണം.\nഇവ കൂടി ഓർത്താൽ നന്ന്........\nഗൂഗിളിന്റെ പ്ലേസ്റ്റോറിൽ നിന്നും ഇ- വാലറ്റ് ആപ്പുകൾ ഡൗൺലോഡ് ചെയ്യുമ്പോൾ അതിന്റെ റേറ്റിങ്ങും യൂസർ റിവ്യുവും മുതൽ ആപ്പ് നൽകുന്ന പ്രൈവസി പോളിസി വിശദാംശങ്ങൾ വരെ സൂക്ഷമമായി നിരീക്ഷിക്കുക\nഎസ്എംഎസ് അലർട്ടും ഇ-മെയിൽ അലർട്ടും പ്രവർത്തിക്കുന്നുണ്ടെന്ന് ഉറപ്പ് വരുത്തുക.\nവാലറ്റിന് പാസ്വേർഡ് പ്രോട്ടക്ഷൻ ഉണ്ടെന്ന് ഉറപ്പ് വരുത്തുക. ഇടയ്ക്കിടെ പാസ്വേർഡ് മാറ്റുന്നത് സുരക്ഷ ഉറപ്പാക്കാൻ സഹായിക്കും.\nവിശദാശംങ്ങൾ സൂക്ഷിക്കാൻ ചില ആപ്പിൽ സൗകര്യമുണ്ട്. ഇതിൽ ഡെബിറ്റ് കാർഡ് നമ്പർ, അതിന്റെ പിൻ നമ്പർ എന്നിവ നൽകുമ്പോൾ ഓർക്കുക ഹാക്കിങ്ങിന് ഇരയായാൽ എല്ലാം തീർന്നു.\nഅമിതമായ അളവിൽ പണം സൂക്ഷിക്കാതിരിക്കുക. അത് നഷ്ടമുണ്ടാക്കുകയേ ഉള്ളൂ.\nആപ്പ് ഉപയോഗിക്കുന്ന ഗാഡ്ജറ്റിൽ വൈറസ് കയറാതിരിക്കാൻ ആന്റി വൈറസ് സോഫ് വെയറുകൾ ഉപയോഗിക്കുക. ഇവയ്‌ക്കൊപ്പം തന്നെ ഇ-വാലറ്റുകളെ സംരക്ഷിക്കുന്ന സപ്പോർട്ടിങ് ആപ്പുകളും ലഭ്യമാണ്. വിദഗ്ധ അഭിപ്രായം തേടി ഇവയും ഉപയോഗിക്കാൻ മറക്കരുത്.\nകേട്ടതൊക്കെ ശരിയോ ഇ-വാലറ്റ് പൂട്ടുമോ ?\n2016ലെ നോട്ട് നിരോധനത്തിന് ശേഷമാണ് രാജ്യത്ത് ഇ-വാലറ്റുകളുടെ ഉപയോഗത്തിൽ ഗണ്യമായ വളർച്ചയുണ്ടായത്. പേ-ടിഎം ഉപയോഗിക്കൂവെന്ന് പറഞ്ഞ് പ്രധാനമന്ത്രിയുടെ ചിത്രം സഹിതം പരസ്യമിറങ്ങിയത് ആരും മറന്നിട്ടില്ല. 2016 നവംബർ മുതൽ 2017 ഡിസംബർ വരെയുള്ളകണക്കെടുത്താൽ ഒറ്റയടിക്ക് 70 ശതമാനത്തോളം വരെ വളർച്ചയുണ്ടായി. എന്നാൽ 2018 ൽ ഇ-വാലറ്റുകളുടെ ഉപയോഗം ഗണ്യമായി കുറഞ്ഞിരുന്നു.\nഉപഭോക്താക്കളുടെ വിവരങ്ങൾ ആധാർ നമ്പറർ ശേഖരിച്ചുകൊണ്ട് കെവൈസിയായി സൂക്ഷിക്കണമെന്ന് കഴിഞ്ഞ വർഷം ഇ-വാലറ്റ് കമ്പനികൾക്ക് റിസർവ് ബാങ്ക് നിർദ്ദേശം നൽകിയിരുന്നു. എന്നാൽ കഴിഞ്ഞ വർഷം ഫെബ്രുവരിയിൽ നൽകിയ സമയപരിധി കഴിഞ്ഞിട്ടും കമ്പനികൾ ഇത് നടപ്പാക്കാഞ്ഞതോടെ ആധാർ നമ്പർ നൽകാത്ത ഉപയോക്താക്കൾക്ക് പരിമിതമായ സേവനങ്ങൾ മാത്രമാണ് പല വാലറ്റുകളിലും ലഭിച്ചത്. ഇതോടെയാണ് ആളുകൾ ഇ-വാലറ്റുകളോട് ഗുഡ് ബൈ പറഞ്ഞ് ലിക്വിഡ് മണിയെ തന്നെ ആശ്രയിക്കാൻ തുടങ്ങിയത്.\n12568 കോടി രൂപയുടെ ഇ-വാലറ്റ് ഇടപാടുകൾ നടന്നിരുന്ന സ്ഥാനത്തിപ്പോൾ അതിന്റെ പകുതി പോലും നടക്കുന്നില്ല. ഇവാലറ്റ് ഭീമനായ പേ പാൽ പോലും അക്കാര്യം അടുത്തിടെ സ്ഥിരീകരിച്ചിരുന്നു. ഇന്ത്യയിൽ ഇപ്പോൾ നേരിടുന്ന ഈ ഭീഷണി മൂലം രാജ്യത്ത് തുടങ്ങാനിരുന്ന സേവനം തുടരണോ വേണ്ടയോ എന്ന ചിന്തയിലാണ് കമ്പനി. കമ്പനികളോട് നിർദ്ദേശിച്ച കെവൈസി തയാറാക്കൽ നിർദ്ദേശം കൃത്യമായി പാലിക്കാതായോതെടെ വാലറ്റുകളിലെ ചില സേവനങ്ങൾ റദ്ദാക്കിയതോടെയാണ് ഈ മേഖല ശരിക്കും തിരിച്ചടി നേരിട്ടത്. ആധാർ കാർഡോ പാൻ കാർഡോ അടക്കമുള്ള തിരിച്ചറിയൽ രേഖ വച്ച് റദ്ദായ വാലറ്റുകൾ വീണ്ടും ആക്ടീവാക്കാമെന്നിരിക്കെ ഇതിലുള്ള അഞ്ജതയാണ് ഇ-വാലറ്റ് ഉപയോഗത്തോട് ഗുഡ് ബൈ പറയാൻ കാരണമായത്.\nഅതിനിടയിലാണ് ഒരു ഇ-വാലറ്റിൽ നിന്നും മറ്റൊന്നിലേക്ക് പണമയയ്ക്കാവുന്ന ഇന്റർ ഓപ്പറേറ്റബിലിറ്റി സംവിധാനം റിസർവ് ബാങ്ക് പ്രഖ്യാപിച്ചത്. മാത്രമല്ല പുതിയ റിസർവ് ബാങ്ക് ചട്ട പ്രകാരം വിസ കാർഡ്, മാസ്റ്റർ കാർഡ് എന്നീ സേവനങ്ങളും ഇ- വാലറ്റുകളിൽ ഉപയോഗപ്പെടത്താം. യുപിഐ എന്ന യൂണിഫൈഡ് പേയ്‌മെന്റ് ഇന്റർഫേസ് എന്ന സംവിധാനത്തിലൂടെയാണ് ഇത് പ്രവർത്തിക്കുന്നത്. കെവൈസി ചട്ടങ്ങൾ കൃത്യമായയി പാലിക്കുന്ന ഇ-വാലറ്റുകൾക്ക് കുഴപ്പമൊന്നും വരില്ലെന്ന് ചുരുക്കം. എന്നാൽ ഇതിനൊത്തല്ല ഇപ്പോൾ രാജ്യത്തെ ഇ- വാലറ്റുകളുടെ സ്ഥിതി.\nരാജ്യത്തെ 85 ശതമാനം സ്മാർട്ട് ഫോൺ ഉയോക്താക്കളും ഇ- വാലറ്റുകൾ ഇൻസ്റ്റോൾ ചെയ്ത് ഉപയോഗിക്കുന്നുണ്ടായിരുന്നു. എന്നാൽ കഴിഞ്ഞ ഒരു വർഷം കൊണ്ട് ഇതിൽ 30 ശതമാനം ആളുകളും അൺഇൻസ്റ്റാൾ ചെയ്യുകയും അത്രയും തന്നെ ആളുകൾ ആപ്പ് ഉപയോഗിക്കാതെ വെറുതെ ഇട്ടിരിക്കുകയും ചെയ്തിരിക്കുകയാണ്. ദീർഘനാൾ ഉപയോഗിക്കരാതിരുന്നതോടെ വാലറ്റിലെ പല സേവനങ്ങളും ഇല്ലാതായതായും പലയിടങ്ങിൽ നിന്നും ഇക്കാലയളവിൽ പരാതിയുയർന്നിരുന്നു.\nവാലറ്റ് സേവനം സുരക്ഷിതമായിരിക്കാൻ ആർബിഐ മുന്നോട്ട് വച്ച നിർദ്ദേശങ്ങൾ എന്തൊക്കെ ?\nഉപഭോക്താവിന്റെ കെവൈസി നിർബന്ധമാക്കണം\nഇ-വാലറ്റ് ഉപഭോക്താവിന്റെ കെവൈസി (തിരിച്ചറിൽ രേഖ ഉൾപ്പടെ വിശദ വിവരങ്ങൾ) സൂക്ഷിക്കണം. ഇല്ലെങ്കിൽ 2019 ഫെബ്രുവരിക്ക് ശേഷം വാലറ്റ് ഉപയോഗിക്കാൻ സാധിക്കില്ല.\n24 മണിക്കൂറും ഹെൽപ് ലൈൻ നിർബന്ധം\nഇ- വാലറ്റുകൾ ഡെബിറ്റ് / ക്രെഡിറ്റ് കാർഡിൽ പ്രവർത്തിക്കുന്നതിനാൽ തട്ടിപ്പുകൾക്ക് ഇരയാകാനുള്ള സാധ്യത ഏറെയാണ്. അതിനാൽ തന്നെ ഉപഭോക്താവിന് ഇതറിയിക്കാനുള്ള 24 മണിക്കൂറും പ്രവർത്തിക്കുന്ന ഹെൽപ് ലൈൻ സേവനം ഉടൻ തന്നെ ആരംഭിക്കണം.\nഇടപാടുകളുടെ എസ്എംഎസ് നിർബന്ധം\nഇ- വാലറ്റുകൾ വഴി ഇടപാടുകൾ നടന്നാൽ ഉപഭോക്താവിന് എസ്എംഎസ് അലർട്ട് നിർബന്ധമായിരിക്കണം. അനധികൃതമായ ഇടപാട് എന്തെങ്കിലും നടന്നാൽ ഉപഭോക്താവിന്റെ മൊൈബൽ നമ്പറിൽ എസ്എംഎസായും ഇമെയിൽ ഐഡിയിൽ മെയിൽ സന്ദേശമായും അറിയിപ്പ് നൽകിയിരിക്കണം.\nപണം റീഫണ്ട് ചെയ്യാൻ സംവിധാനമൊരുക്കണം\nഉപഭോക്താവിന്റെ ഇ-വാലറ്റ് അക്കൗണ്ടിൽ നിന്നും പണം അനധികൃതമായി നഷ്ടമായാൽ അത് റിപ്പോർട്ട് ചെയ്ത് മൂന്ന് ദിവസത്തിനകം നഷ്ടപ്പെട്ടയാൾക്ക് പണം തിരികെ നൽകാൻ വാലറ്റ് കമ്പനി ബാധ്യസ്ഥരാണ്. അഥവാ ഇത്തരത്തിൽ പണം നഷ്ടമായത് ഉപഭോക്താവ് അറിയിച്ചില്ലെങ്കിൽ പത്തു ദിവസത്തിനകം പണം റീഫണ്ട് ചെയ്യാൻ കമ്പനി ബാധ്യസ്ഥരാണ്.\nഎല്ലാ ഉപഭോക്താക്കളും അലർട്ട് സൗകര്യത്തിനായി രജിസ്റ്റർ ചെയ്യണം\nഉപഭോക്താക്കൾ തട്ടിപ്പിനിരയാകുന്നത് തടയാൻ എവരും കസ്റ്റമർ അലർട്ട് സൗകര്യത്തിൽ നിർഡബന്ധമായും രജിസ്റ്റർ ചെയ്യണം. മൊബൈൽ വാലറ്റ് കമ്പനികളുമായി ഉപഭോക്താക്കൾ ഫോൺ നമ്പർ, ഇ-മെയിൽ ഐഡി മറ്റ് കോൺണ്ടാക്ട് വിശദാംശങ്ങൾ എന്നിവ നൽകി അലർട്ട് സന്ദേശങ്ങൾ കൃത്യമായി ലഭിക്കുന്നുണ്ടെന്ന് ഉറപ്പ് വരുത്തണം.\nഇവയായിരുന്നു ഇ-വാലറ്റുകളുടെ സുരക്ഷ ഉറപ്പാക്കാൻ ആർബിഐ മുന്നോട്ട് വച്ച നിർദ്ദേശങ്ങൾ. എന്നാൽ ഇവ കൃത്യമായി പാലിക്കപ്പെടുന്നില്ലെന്ന് ബോധ്യമായതോടെയാണ് ഈ മാസം അവസാനം വരെ നിർദ്ദേശങ്ങൾ അനുസരിച്ച് മുന്നോട്ട് നീങ്ങാൻ സർക്കാർ വാലറ്റ് കമ്പനികൾക്ക് നിർദ്ദേശം നൽകിയത്.\nഇത് പാലിക്കപ്പെട്ടില്ലെങ്കിൽ ഒരു പക്ഷേ വാലറ്റുകൾക്ക് നിര്ഡബന്ധമായ നിയന്ത്രണങ്ങൾ വരികയോ അല്ലെങ്കിൽ കൃത്യമായി നിർദ്ദേശം പാലിക്കുന്നുണ്ടെന്ന് ഉറപ്പാകുന്നത് വരെ പ്രവർത്തനം അപ്പാടെ മരവിപ്പിക്കയോ ചെയ്യാം. ഡിജിറ്റൽ പണമിടപാട് നമ്മുടെ ജീവശ്വാസമായതിനാൽ ഇ-വാലറ്റ് നിരോധനം വരില്ലെന്ന് പ്രത്യാശിച്ച് വരുന്നതെന്തെന്ന് നോക്കാം...\nഇന്ത്യയിലെ പ്രധാന ഇ-വാലറ്റുകൾ ഏവ ? അവയുടെ പ്രവർത്തനമെങ്ങനെ ? ഉപയോഗിക്കേണ്ട രീതി എന്നിവ ചർച്ച ചെയ്യുന്ന മണിച്ചെപ്പ് ഉടൻ.......


തീയില് കുരുത്ത ആല്‍തിയ - FUTURE KERALA - Daily on Business Economy and Society\nതീയില് കുരുത്ത ആല്‍തിയ\nby വെബ് ഡെസ്‌ക്\t,\t7 July 2017\nപ്രതിബന്ധങ്ങളാണ് മനുഷ്യനെ പോരാളിയാക്കുന്നത്. ആഫ്രിക്കന് വംശജയായ അമേരിക്കന് ടെന്നീസ് താരം ആല്‍തിയ ഗിബ്‌സന്റെ കഥയും വ്യത്യസ്തമല്ല. വിംബിള്‍ഡണ് കിരീടം നേടുന്ന ആദ്യ ആഫ്രോ- അമേരിക്കന് പ്രതിനിധി എന്നതടക്കമുള്ള പെരുമകള് അവരെ തേടിയെത്തിയിട്ടുണ്ട്.\nകറുത്തവര്‍ഗക്കാര് സമൂഹത്തിന്റെ മുഖ്യധാരയില് നിന്നകറ്റി നിര്‍ത്തപ്പെട്ട കാലത്തായിരുന്നു ആല്‍തിയ പടവെട്ടിക്കയറിയത്. സൗത്ത് കരോളിനയിലെ കര്‍ഷക തൊഴിലാളികളായ ദമ്പതികളുടെ മകളായി 1927ലാണ് ആല്‍തിയ ജനിച്ചത്.\nകുട്ടിക്കാലത്തു തന്നെ ആല്‍തിയയ്ക്കും കുടുംബത്തിനും ന്യൂയോര്‍ക്കിലേക്ക് ചേക്കേറേണ്ടിവന്നു. 12ാം വയസില് പാഡില് ടെന്നീസില് ന്യൂയോര്‍ക്ക് സിറ്റി ചാമ്പ്യനായതോടെ ആല്‍തിയയുടെ ജീവിതത്തില് വഴിത്തിരിവുണ്ടായി. അവളുടെ പ്രതിഭ തിരിച്ചറിഞ്ഞ അയല്‍ക്കാരും സുഹൃത്തുകളും ധനസമാഹരണം നടത്തി ടെന്നീസ് പരിശീലനത്തിന് സൗകര്യമൊരുക്കിക്കൊടുത്തു.\nആല്‍തിയ ആരെയും നിരാശപ്പെടുത്തിയില്ല. 1956ല് ഫ്രഞ്ച് ഓപ്പണ് വിജയത്തോടെ ഗ്രാന്‍ഡ് സ്ലാം നേടുന്ന ആദ്യ ആഫ്രിക്കന് വംശജയെന്ന ബഹുമതി അവരെ തേടിയെത്തി.\n1957ല് ആല്‍തിയ കോര്‍ട്ടില് തന്റെ ആധിപത്യം അരക്കിട്ട് ഉറപ്പിച്ചു. വിംബിള്‍ഡണിന്റെചരിത്രത്തില് കിരീടം നേടുന്ന ആദ്യ കറുത്ത വര്‍ഗ്ഗക്കാരിയായി. തുടര്‍ന്നു നടന്ന യുഎസ് നാഷണല്‍സിലും വെന്നിക്കൊടി പാറിച്ചു. തൊട്ടടുത്ത വര്‍ഷം വിംബിള്‍ഡണ്, യുഎസ് കിരീടങ്ങള് നിലനിര്‍ത്താനും ആല്‍തിയയ്ക്കു സാധിച്ചിരുന്നു.\nTags:\tAlthea Gibson\nശ്രീനഗറില് ജനക്കൂട്ടം പൊലീസ് എസ്പിയെ മര്‍ദ്ദിച്ചു കൊലപ്പെടുത്തി\nഎച്ച്പിസിഎല് ഓഹരികള് ഒഎന്‍ജിസിക്ക് വില്‍ക്കുന്നതിന് സിസിഇഎ അംഗീകാരം


മദീനയില് അപകടം: 35 തീര്‍ത്ഥാടകര് കൊല്ലപ്പെട്ടു-\nOctober 17, 2019, 10:01:00 am\nസൗദിയില് ബസ് മണ്ണുമാന്തി യന്ത്രവുായി കൂട്ടിയിടിച്ച് 35 വിദേശ തീര്‍ത്ഥാടകര് കൊലപ്പെട്ടു. തീര്‍ത്ഥാടകരുമായി പോയ ബസ് യന്ത്രവുമായി കൂട്ടിയിടിച്ച ശേഷം തീപിടിച്ചാണ് അപകടമുണ്ടായത്. നാല് പേര്‍ക്ക് പരിക്കേറ്റു.\nഉംറ തീര്‍ത്ഥാടകരാണ് ബസില് ഉണ്ടായിരുന്നത്. അറബ്, ഏഷ്യന് തീര്‍ത്ഥാടകരാണ് ബസില് യാത്ര ചെയ്തിരുന്നതെന്ന് പ്രാദേശിക മാധ്യമങ്ങള് റിപ്പോര്‍ട്ട് ചെയ്യുന്നു. ഇന്ത്യാക്കാരുണ്ടോയെന്ന് വ്യക്തമായിട്ടില്ല.\nപരിക്കേറ്റവരെ അല് ഹമാമ ആശുപത്രിയില് പ്രവേശിപ്പിച്ചു. മദീനയില് നിന്ന് 170 കിലോമീറ്റര് അകലെ ഹിജ്‌റ റോഡിലാണ് അപകടം.


June 2014 – DN News\ndn news June 30, 2014\nഇന്ധനവില കൂടി, പെട്രോളിന് 1.69 രൂപയും ഡീസലിന് 50 പൈസയുമാണ് കൂടിയത് പുതുക്കിയ വില നിലവില് വന്നു\nപെട്രോളിന്റെയും ഡീസലിന്റെയും വില കൂട്ടി. പെട്രോളിന് ലിറ്ററിന് 1.69 രൂപയും ഡീസലിന് 50 പൈസയുമാണ് കൂട്ടിയത്. പുതുക്കിയ വില ഇന്ന് അര്‍ദ്ധരാത്രി മുതല് നിലവില് വരും. അന്താരാഷ്ട്ര…\nഇരിട്ടി കൂട്ടബലാത്സംഗം;4പ്രതികള്‍ക്കും ജീവപര്യന്തം\nഇരിട്ടിയില് പ്രായപൂര്‍ത്തിയാകാത്ത ബംഗാളി പെണ്‍കുട്ടിയെ തട്ടിക്കൊണ്ടുപോയി ബലാത്സംഗം ചെയ്ത കേസില്4പ്രതികള്‍ക്കും ജീവപര്യന്തം. ഓരോ ലക്ഷം രൂപ വി‍ഴയും നല്‍കണമെന്ന് കോടതി വിധിച്ചു. കണ്ണൂര് ജില്ലാ…\nബംഗാള് ഗവര്‍ണര് എം.കെ നാരായണന് രാജിവച്ചു\nബംഗാള് ഗവര്‍ണര് എം.കെ നാരായണന് രാജിവച്ചു. രാജിവക്കണമെന്ന് നേരത്തെ കേന്ദ്രസര്‍ക്കാര് ആവശ്യപ്പെട്ടിരുന്നു. അഗസ്റ്റ വെസ്റ്റ് ലാന്‍ഡ് ഹെലികോപ്റ്റര് ഇടപാടില് സി.ബി.ഐ നാരായണന്റെ മൊഴിയെടുത്തിരുന്നു. കേസില് സാക്ഷിയാണ് എം.കെ.…\nഇറാഖില് ഖിലാഫത്ത് ഭരണം സ്ഥാപിച്ചതായി വിമതര്\nഇറാഖില് ഖിലാഫത്ത് ഭരണം സ്ഥാപിച്ചതായി വിമതര്. ഐ.എസ്.ഐ.എസ് നേതാവ് അബു അക്ബര് അല് ബാഗ്ദാദിയെ ഖലീഫയായി തിരഞ്ഞെടുത്തതായി ട്വിറ്ററിലൂടെയും വെബ് സൈറ്റുകളിലൂടെയുമാണ് പ്രഖ്യാപിച്ചത്. ഐ.എസ്. ഐ.എസിന്റെ നിയന്ത്രണത്തിലുളള…\nഫോര്‍ട്ടലീസയുടെ തീരത്ത് ആര്‍ത്തലച്ച മെക്സിക്കന് തിരമാലകളില് ഒടുവില് നിരാശയുടെ ഒപ്പുരസം. കളി തീരാന്2മിനുട്ട് വരെ ക്വാര്‍ട്ടറിലേക്കുള്ള മുന്നേറ്റത്തിലായിരുന്നു മെക്സിക്കോ. എന്നാല് പ്രീ ക്വാര്‍ട്ടറില് വിടാതെ പിന്തുടരുന്ന ശാപം ഇത്തവണയും വിട്ടുമാറിയില്ല. നിര്‍ണായക…\nചരിത്രം കുറിച്ച് കോസ്റ്റാറിക്ക\nപെനാല്‍റ്റി ഷൂട്ടൗട്ടില് യവനദേവന്‍മാരെ മറികടന്ന് കോസ്റ്ററിക്ക ചരിത്രത്തിലാദ്യമായി ക്വാര്‍ട്ടര് ഫൈനലില് കടന്നു. നിശ്ചിത സമയത്തും അധികസമയത്തും 1-1ന്തുല്യത പാലിച്ച മത്സരത്തില് ഷൂട്ടൗട്ടില് 5-3നാണ് കോസ്റ്ററീക്ക ഗ്രീസിനെ തോല്‍പ്പിച്ചത്. ഗ്രീസിന്റെ ഗേക്കാസ്…\nമുല്ലപ്പെരിയാര് അണക്കെട്ടിലെ ജലനിരപ്പ് 142 അടിയാക്കാന് അനുമതി നല്‍കിക്കൊണ്ടുള്ള വിധി പുനഃപരിശോധിക്കണമെന്നാവശ്യപ്പെട്ടു സംസ്ഥാന സര്‍ക്കാര് ഇന്നു സുപ്രീംകോടതിയില് ഹര്‍ജി നല്‍കും. അണക്കെട്ടിന്റെ സുരക്ഷ സംബന്ധിച്ച ആശങ്കകള് ചൂണ്ടിക്കാട്ടിയാണു…\nആഭ്യന്തര യുദ്ധം രൂക്ഷമായ ഇറാഖില് നിന്ന് ഇന്ത്യക്കാരെ സുരക്ഷിതരായി തിരികെയെത്തിക്കാനുള്ള പദ്ധതികളെ കുറിച്ചു വിദേശകാര്യ മന്ത്രി സുഷമ സ്വരാജ് ഗള്‍ഫ് രാജ്യങ്ങളിലെ ഇന്ത്യന് സ്ഥാനപതിമാരുമായും നയതന്ത്ര പ്രതിനിധികളുമായും…\nഅഞ്ചു വിദേശ ഉപഗ്രഹങ്ങളുമായി PSLV C 23 സതീശ് ധവാന് സ്പേസ് സെന്‍റററില് നിന്നും കുതിച്ചുയര്‍ന്നു. രാവിലെ 9.52നായിരുന്നു വിക്ഷേപണം. പ്രധാനമന്ത്രി നരേന്ദ്ര മോദി വിക്ഷേപണത്തിന് സാക്ഷിയാവാന്…\ndn news June 29, 2014


മോന്‍സണ് കേസില് ഇടപെട്ടെന്ന ആരോപണം; ചേര്‍ത്തല സിഐക്ക് സ്ഥലം മാറ്റം - Mangalam News Online\nPosted On: October 3, 2021 5:59 am IST\nചേര്‍ത്തല >>>മോന്‍സണ് മാവുങ്കല് കേസില് അനധികൃതമായി ഇടപെട്ടെന്ന ആരോപണത്തില് ചേര്‍ത്തല സിഐ പി. ശ്രീകുമാറിനെ സ്ഥലം മാറ്റി. പാലക്കാട് ക്രൈംബ്രാഞ്ചിലേക്കാണ് സിഐയെ സ്ഥലം മാറ്റിയത്.\nപൊലീസ് തലപ്പത്തെ അഴിച്ചുപണിക്ക് പിന്നാലെ ഇന്‍സ്പെക്ടര്‍മാരുടെ സ്ഥലംമാറ്റ ഉത്തരവും പുറത്തുവന്നിരുന്നു. ഈ ഉത്തരവിലാണ് ശ്രീകുമാറിന്റെ ഉത്തരവും ഉള്‍പ്പെട്ടിരിക്കുന്നത്. പാലക്കാട് ക്രൈംബ്രാഞ്ചിലേക്ക് സ്ഥലം മാറ്റിയതായാണ് ഉത്തരവില് വ്യക്തമാക്കിയിരിക്കുന്നത്. മോന്‍സണ് കേസില് ശ്രീകുമാറിന്റെ പേര് ഉയര്‍ന്നുവന്നതിന് പിന്നാലെയാണ് നടപടി.\nമോന്‍സണ് മാവുങ്കലിനെതിരായ ഒരു കേസന്വേഷണത്തില് പി. ശ്രീകുമാര് അനധികൃതമായി ഇടപെട്ടെന്നായിരുന്നു ഉയര്‍ന്ന ആരോപണം. കേസില് മോന്‍സണ് അനുകൂലമായ ഇടപെടല് ശ്രീകുമാര് നടത്തിയതായും വിമര്‍ശനം ഉയര്‍ന്നിരുന്നു. ഇക്കാര്യം ചൂണ്ടിക്കാട്ടി മാവുങ്കലിനെതിരെ പരാതി നല്‍കിയവര് രംഗത്തെത്തുകയും ചെയ്തിരുന്നു.


Narrated by: K@nn(())raan*خلي ولي @ Tuesday, June 25, 2013 152 comments\nNarrated by: K@nn(())raan*خلي ولي @ Thursday, November 15, 2012 175 comments\nവാണവരും വീണവരും | ബ്ലാ ബ്ലാ ബ്ലാ..!\nബൂലോകവരയന്‍പുലി നൌശുഭായ് പട്ടേലരുടെ അഭിമുഖം വന്നതിന്റെ ഏതാനും ദിവസങ്ങള്‍ക്കുശേഷം എനിക്കൊരു കുസൃതി തോന്നി! ബ്ലോഗിലെ പലരെയും ഫോണില് വിളിച്ച് 'കല്ലിവല്ലി' ബ്ലോഗിനേയും കണ്ണൂരാനേയും കുറിച്ച് അഭിപ്രായം അന്വേഷിക്കുക..!\nഎങ്ങനെയായിരിക്കും അവര് റിയാക്റ്റ് ചെയ്യുക? എന്തായിരിക്കും ഇനി ബൂലോകത്ത് കണ്ണൂരാന്റെ ഭാവി? ഒരു മാര്‍ക്കെറ്റിംങ് അനലൈസ് ആയിരുന്നു എന്റെ ഉദ്ദേശ്യം!\nഅപ്രകാരം പതിനാലോളം പേരുടെ നമ്പര് സംഘടിപ്പിച്ച് വോയിപ് കോള് വഴി സംസാരം തുടങ്ങി. അബുദാബിയില് നിന്നും അഷ്‌റഫ് എന്നൊരു ബ്ലോഗറാണെന്ന് പറഞ്ഞായിരുന്നു വിളി. ചിലരൊക്കെ നിഷ്പക്ഷമായി അഭിപ്രായം പറഞ്ഞപ്പോള് മറ്റുചിലര് കണ്ണൂരാനെ നിശിതമായി വിമര്‍ശിച്ചു.\nഅഹങ്കാരി.. തെമ്മാടി.. അശ്ലീലം എഴുതിവിടുന്നവന്, കമന്റിനു വേണ്ടി യാചിക്കുന്നവന്, മറ്റുള്ളവരുടെ ബ്ലോഗില് പോയി അനാവശ്യം പറയുന്നവന്, അഭിമുഖത്തില് അങ്ങനെയൊക്കെ പറയാന് അവനാരാ? അവന്റെ ബ്ലോഗില് കമന്റിട്ടു പ്രോല്‍സാഹിപ്പിക്കുന്നവരെയാണ് ഓടിക്കേണ്ടത്...!!\nഹാവൂ.., സര്‍വതും കേട്ട് ഞാന് കോള്‍മൈര് കൊണ്ടെങ്കിലും കണ്ണൂരാന്റെ മാര്‍ക്കറ്റ് ഇടിഞ്ഞെന്നും 'കല്ലിവല്ലി'യില് കമന്റിടാന് ഇനി ആളെക്കിട്ടില്ലെന്നും പേടിച്ചുപോയ നാളുകളായിരുന്നു അത്. മുള്ളിനെ മുള്ളുകൊണ്ടെടുക്കണം അഥവാ കടിച്ച പാമ്പിനെക്കൊണ്ട് വിഷമിറക്കിക്കുക.\nപിന്നെ വൈകിയില്ല. 'കണ്ണൂരാന്' ഐഡിയില് അവരുമായി ചാറ്റ് തുടങ്ങി. ജീ-ടോക്കില് സംസാരിച്ചു.\nഎന്തതിശയം! ദിവസങ്ങള്‍ക്ക് മുന്‍പ് കണ്ണൂരാനെ തെറി പറഞ്ഞവര് ഇപ്പോള് മാറ്റിപ്പറയുന്നു. കണ്ണൂരാന് അഭിമുഖത്തില് പറഞ്ഞതൊക്കെ നൂറുശതമാനം സത്യമാണത്രേ! അക്ഷരസ്നേഹികളെന്നു വീമ്പിളക്കുന്ന പരട്ടകളുടെ ഇരട്ടമുഖം കണ്ട് എന്റെ കണ്ണ് തള്ളി.\nഹൌ! ഇവര് തന്നെ ബഹുമുഖ പ്രതിഭകള് !\n"മനുഷ്യനാരായാലും വേണ്ടില്ല. ഉള്ളിലുള്ളത് അതുപോലെ പുറത്തു കാണിച്ചാല് മതിയെന്ന്" പറഞ്ഞ ഷേക്സ്പിയറിനെ ഈ വിരലുന്തികള്‍ക്കറിയില്ലേ?\nഅറിയില്ല. നല്ലതിനെ അംഗീകരിക്കാനോ പ്രശംസിക്കാനോ പ്രോല്സാഹിപ്പിക്കാനോ ചില ബൂലോക സില്‍ബന്ധികള്‍ക്കറിയില്ല. എന്റെ അഭിമുഖം വന്നതിനു ശേഷം അതിലെ വാക്കുകള് വളച്ചൊടിച്ച് അക്ബര്‍ക്ക ഒരു പോസ്റ്റിട്ടു. മൂപ്പിലാന്റെ 'ഭാഗ്യത്തിന്', എന്നെക്കൊല്ലുന്ന ആ പോസ്റ്റില് ആദ്യത്തെ തേങ്ങ ഉടച്ചതാവട്ടെ നിര്‍ഭാഗ്യ'വാനായ ഞാനും!\nകുഞ്ചാലി - മമ്മൂഞ്ഞുമാര് ആ പോസ്റ്റില് ഉറഞ്ഞു തുള്ളി. എന്റെ രോമങ്ങളവര് വടിച്ചുകളഞ്ഞു. ചന്തിക്ക് തീയിട്ടു. പൊള്ളലേറ്റ് ഞാന് പിടഞ്ഞു. 'കല്ലിവല്ലി'യുടെ മുറ്റത്ത് കണ്ണൂരാന്റെ പട്ടട തീര്‍ത്തവര് ഒന്നും സംഭവിച്ചിട്ടില്ലാത്ത എന്നെനോക്കി നെടുവീര്‍പ്പിട്ടു;\n"ഇനിയും മരിക്കാത്ത കണ്ണൂ.., ബ്ലോഗില്‍നിനക്കാത്മ ശാന്തി.."\nആ അഭിമുഖത്തിന്റെ ചുവടുപിടിച്ചു ഒന്നല്ല ഒന്നിലധികം ബ്ലോഗുകളാണ് രംഗത്തെത്തിയത്. കണ്ണൂരാന്റെ രക്തത്തിനുവേണ്ടി ബൂലോക ഒതേനന്മാര് വാളെടുത്തു. 'കല്ലിവല്ലി'യില് വന്നു വാള് വെച്ചു. പിടിയെടാ അടിയെടാ കൊല്ലെടാ എന്നാക്രോശിച്ചുകൊണ്ട് ബൂലോകത്തെ കൊടിസുനിമാരും കിര്‍മാണി മനോജുമാരും ആടാന്റണി കീരിക്കാടന് ജോസുമാരും ആഞ്ഞുവെട്ടി. പക്ഷെ അല്ലാഹുവിന്റെ അപാര അനുഗ്രഹത്താല് ഓരോ വെട്ടും ഒരായിരം ഊര്‍ജ്ജ രേണുക്കളെയാണ് 'കല്ലിവല്ലി'ക്കും കണ്ണൂരാനും നേടിത്തന്നത്. ഇന്ന് 'കല്ലിവല്ലി' മൂന്നാം വര്‍ഷത്തിലേക്ക് പ്രവേശിക്കുമ്പോള് ഹൃദ്യമായ നന്ദി പറയേണ്ടത് ഈ ബ്ലോഗിനെ വിജയിപ്പിക്കാന് സഹായിച്ച ബൂലോക കൊട്ടേഷന് ടീമിനോടാണ്. അവരില്ലെങ്കില് 'കല്ലിവല്ലി'യും കണ്ണൂരാനും വിസ്മൃതിയുടെ മാറാലക്കുള്ളില് മാഞ്ഞു പോയേനെ!\nമലയാളം ഗ്രൂപ്പിലെ ചില അഡ്മിന്മാരുടെ നിര്‍ബന്ധത്തിനു വഴങ്ങി അതില് മെമ്പറായപ്പോള് അവിടെയും കണ്ടു കൊട്ടേഷന് ടീമിന്റെ കൊലവിളി. "കണ്ണൂരാന് അനോണിയാണ്. ഗ്രൂപ്പില് നിന്നും പുറത്താക്കണം.."\nബഹുമാന്യനായ കൂടരഞ്ഞി സാഹിബ് എന്നെ വിവരമറിയിച്ചു. ചെന്ന് നോക്കുമ്പോള് പന്ത്രണ്ടു പേര് ആ ഗ്രൂപ്പില് അനോണിയാണ്. അതായത് പേരോ ഫോട്ടോയോ ഇല്ലാതെ തൂലികാ നാമത്തിലുള്ളവര്! 'കണ്ണൂരാന് കുഞ്ഞവറാന്' എന്ന പേരില് എന്റെ വരവ് കണ്ട് സോണി എന്ന ബ്ലോഗര് ആര്‍ത്തു ചിരിച്ചു. നീ വഴക്കിനൊന്നും പോവേണ്ടെന്ന് ഉപദേശിച്ചത് അവരായിരുന്നു. എങ്ങനെയും എവിടെനിന്നും കണ്ണൂരാനെ പുറത്താക്കുക എന്ന ഒരേയൊരു ലക്ഷ്യമായിരുന്നു ബൂലോകത്തെ ചില മൊശകോടന്മാര്‍ക്കുണ്ടായിരുന്നത്.\n'മ' ഗ്രൂപ്പില് എന്നെ ഒറ്റപ്പെടുത്താനുള്ള തീവ്രശ്രമം ചിലര് തുടങ്ങിയപ്പോഴാണ് E-ലോകം ഗ്രൂപ്പ് ഉണ്ടാക്കിയത്. മ ഗ്രൂപ്പില് കണ്ണൂരാനെതിരെ വന്ന ഒരു പോസ്റ്റില് എനിക്ക് മറുപടി പറയേണ്ടി വന്നു. ആ മറുപടി നീളത്തില് ചെന്നത് അതിലെ ചില സദാചാര ബുജികള്‍ക്ക് നേരെയായിരുന്നു. അതിലെ അഡ്മിന് ഇംതിയാസ് എനിക്ക് വാണിംഗ് മെസേജ് വിട്ടു. തമ്മിലടിയായി. ആരും എനിക്കായി വാദിച്ചില്ല. ആരുടേയും കാലു പിടിക്കാന് ഞാന് ചെന്നുമില്ല. ബുജികള് ആഗ്രഹിച്ചത് നടന്നു. എന്റെ 'നല്ല' സ്വഭാവം കാരണം അവരെന്റെ പിടലിക്ക് പിടിച്ചു പുറത്തിട്ടു.\n(ബ്ലോഗര്‍മാരുടെ ആദ്യത്തെ ഗ്രൂപ്പായ 'മ'ഗ്രൂപ്പ് 'കല്ലിവല്ലി'യിലേക്ക് കൂടുതല് വായനക്കാരെത്താന് നിമിത്തമായിട്ടുണ്ട്. പക്ഷെ അപ്രമാദിത്തം തലക്കുപിടിച്ച അതിലെ ചില അഡ്മിന്‍സ് കാരണം ആ ഗ്രൂപ്പിന്റെ ശക്തി ക്ഷയിച്ചു. ഒരാളും ഒരു ഗ്രൂപ്പും കണ്ടിട്ടല്ല ബ്ലോഗെഴുത്ത് തുടങ്ങുന്നത്. 'അധികാര'മെന്നത് കീഴടക്കാനുള്ള ഉപാധിയാകുമ്പോള് അംഗങ്ങള് കൊഴിഞ്ഞുപോകും. അതുതന്നെയാണ് ഫെയിസ് ബുക്കില് ആധികാരികമായി മലയാളം ബ്ലോഗേഴ്സ് ഗ്രൂപ്പ് തുടങ്ങാന് ചിലരെ പ്രേരിപ്പിച്ചത്)\nആയിടെ ബൂലോകം ഓണ്‍ലൈന് പോര്‍ട്ടലില് ഡോക്ടര് കൈമള് സാറിന്റെ ലേഖനം വന്നു. അതുവായിച്ചു ബ്ലോഗേഴ്സില് പലരും ബോധംകെട്ടുവീണു. കണ്ണൂരാനെ ശത്രുവായി കരുതുന്നവര്‍ക്ക് ഹൃദയമില്ലാതതിനാല് ആര്‍ക്കും അറ്റാക്ക് വന്നില്ല. പക്ഷെ അര്‍ശസിന്റെ അസ്ക്കിതയുള്ളവര് ആ പോസ്റ്റിനു കീഴില് കിടന്നുരുണ്ടു. കണ്ണൂരാന് എഴുതുന്നത് തെരുവ് പിള്ളേരുടെ ശൈലിയിലാണെന്ന് പറഞ്ഞ പ്രദീപ് പൈമയെ അജ്മാനില് നിന്നും മജീദ് ആണെന്ന വ്യാജേന ഞാന് റ്റെലിഫോണില് വിളിച്ചു.\nകണ്ണൂരാനെ അരച്ചുകലക്കി കുടിക്കാനുള്ള ദേഷ്യത്തിലായിരുന്നു പൈമ. ഒരു മാസത്തോളം ഈ വിഷയവുമായി "മജീദും" പൈമയും സംസാരിച്ചു. "ഞങ്ങള് കണ്ണൂരാനെ ബ്ലോഗില് നിന്നും പുറത്താക്കാനുള്ള ശ്രമത്തിലാണെന്നും ഞങ്ങളില് ചിലര് അതില് കമന്റിടില്ലെന്നും" പറഞ്ഞ പൈമക്ക് കണ്ണൂരാന് ചെയ്യുന്ന തെറ്റെന്തെന്നു പറയാന് കഴിഞ്ഞില്ല. ഡോക്ടര്‍ക്ക് കാശ് കൊടുത്താണ് കണ്ണൂരാന് ആ ലേഖനം എഴുതിച്ചതെന്നുകൂടി പൈമ പറഞ്ഞപ്പോള് എന്റെ കണ്ണ് നിറഞ്ഞു. ഒരിക്കലും കണ്ടിട്ടില്ലാത്ത ഒരാളുടെ നേര്‍ക്കുള്ള അസഹിഷ്ണുതയെ എന്ത് പേരിട്ടാണ് വിളിക്കേണ്ടത്! ബ്ലോഗിലെ ആത്മാര്‍ത്ഥസ്നേഹിതന്മാരായ പലരും വിളിച്ചിരുന്ന ആ നമ്പര് ഞാന് വലിച്ചെറിഞ്ഞു.\nആറേഴു മാസങ്ങള്‍ക്ക് ശേഷം, കഴിഞ്ഞ മാസം വീണ്ടും ഞാന് പൈമയെ വിളിച്ചു. സുഖ വിവരങ്ങള് അന്വേഷിച്ചു. ആരാണെന്ന് ചോദിച്ചപ്പോള് ബ്ലോഗറാണെന്നും ബ്ലോഗിന്റെ പേര് ചോദിച്ചപ്പോള് 'കല്ലിവല്ലി'യെന്നും പറഞ്ഞു. അപ്രതീക്ഷിത വിളിയില് പൈമ ഒരു നിമിഷം ഞെട്ടി. എന്തിനാണ് കണ്ണൂരാനോട് പകവെച്ചു നടന്നത് എന്നൊക്കെ ചോദിച്ചു. കല്ലിവല്ലിയില് വരുന്ന പതിനഞ്ചോളം കമന്റുകള് കണ്ണൂരാന് തന്നെ ഇടുന്നതാണെന്ന് ആരോ പൈമയോട് പറഞ്ഞത്രേ.! ഞാനതു തിരുത്തി. പതിനഞ്ചല്ല, 50 കമന്റുകള് ഞാന് തന്നെ ഇടുന്നതാണ്. കഴിച്ചു ബാക്കി 175 കമന്റുകള് ആര് ഇടുന്നതാണെന്ന് ചോദിച്ചപ്പോള് ഉത്തരമില്ല!\nഇതാണ് ബൂലോകം. നെറികെട്ട ഭൂലോകത്തിന്റെ മറ്റൊരു പതിപ്പ്. അക്ഷരസ്നേഹികളെന്നു അഹങ്കരിക്കുന്ന ചില ആസനം താങ്ങികളുടെ കറുത്തിരുണ്ട സങ്കുചിത മനസുകളെയാണ് ജയന് വൈദ്യരും നിരക്ഷരനും മനോജേട്ടനും ഉദ്ധരിക്കാന് നടക്കുന്നത്. നിസ്സാരമായൊരു തര്‍ക്കത്തിന്റെ പേരില് എന്നോട് പിണങ്ങി നില്‍ക്കുന്ന രമേശ് അരൂര് എന്നാളോട് ഇരുപതിലധികം തവണ ഞാന് ക്ഷമ ചോദിച്ചിട്ടുണ്ട്. എന്താണ് എന്റെ ഭാഗത്ത് നിന്നുള്ള തെറ്റെന്നു പറഞ്ഞു തരാന് ഇന്നേവരെ അദ്ദേഹത്തിനു കഴിഞ്ഞിട്ടില്ല.\nമനുഷ്യനാവുക ഒരു കലയാണ് എന്ന പോസ്റ്റില് അദ്ദേഹം കമന്റിട്ട ഉടന് ഞാനൊരു മെയിലയച്ചു. എന്റെ സന്തോഷത്തിനു മറുപടി തരാന് പോലും അയാള് സന്മനസ് കാണിച്ചില്ല. ഗ്രൂപ്പിലൂടെ സിദ്ധാന്തം പറയുന്നത് കേള്‍ക്കുമ്പോള് തോന്നും ലോകസാഹിത്യത്തിന്റെ അപ്പോസ്തലനും അത് കണ്ടുപിടിച്ചതും മൂപ്പിലാനാണെന്ന്. ഇമ്മാതിരി വടക്ക് നോക്കി യന്ത്രങ്ങളോട് പറയാനുള്ളത്, എഴുത്തുകാരനാവുകയല്ല; മനുഷ്യനാവുകയാണ് കല എന്നാണ്.\nഇവന്മാരേക്കാള് എത്രയോ ഭംഗിയിലാണ് മണ്ടൂസന് മനേഷും കൊമ്പനും എഴുതുന്നത്. ഒരു നല്ല പോസ്റ്റിട്ട് അമ്പതുപേര് അഭിപ്രായം പറയാത്ത ഈ തുപ്പാക്കികളുടെ ബ്ലോഗിലെ കമന്റ് ബോക്സ് തുരുമ്പെടുത്തു നശിക്കുമ്പോഴും മറ്റുള്ളവരുടെ ചോരയാണ് ഇവര്‍ക്ക് പഥ്യം.ഞാനൊരു പ്രവാസി'യിലെ ഇണക്കംപിണക്കം എന്ന കഥയുടെ ഏഴയലത്തുപോലുമെത്തില്ല ബൂലോക കപട സദാചാര ബുജികളുടെ ഒരു പോസ്റ്റും! ബ്ലോഗില് എങ്ങനെ എഴുതണമെന്നും എന്തെഴുതണമെന്നും തീരുമാനിക്കുന്നത് ഈ സുനാപ്പികളാണോ?\nകണ്ണൂരാന് അഹങ്കാരിയാണെന്നും മറ്റുമുള്ള ആരോപണങ്ങള് നിഷേധിക്കുന്നില്ല. അങ്ങനെയൊരു അഹങ്കാരിയാണ് ഞാനെങ്കില് അതിന്റെ പാപഫലം ദൈവം എനിക്ക് മാത്രമേ നല്‍കുകയുള്ളൂ. എന്റെ ബ്ലോഗില് കമന്റിടുന്നവര്‍ക്ക് ആ ശിക്ഷ അനുഭവിക്കേണ്ടിവരില്ല. (കുറച്ചു മുന്‍പുവരെ "മലയാളി" എന്നൊരു അഹങ്കാരം ഉണ്ടായിരുന്നു. സ്വന്തം കൂട്ടുകാരുടെ അമ്മയെ മാനഭംഗപ്പെടുത്തിയ വാര്‍ത്ത വന്നതോടുകൂടി ആ അഹങ്കാരവും പോയിക്കിട്ടി) ഓരോ പോസ്റ്റിനും നൂറും ഇരുനൂറും കമന്റുകള് കിട്ടുന്നത് എന്നെ അഹങ്കാരിയാക്കുന്നില്ല. എന്തുകൊണ്ട് കണ്ണൂരാന് ഇത്രയേറെ കമന്റുകള് കിട്ടുന്നു എന്ന ചോദ്യത്തിനുത്തരം 'കല്ലിവല്ലി'യിലും അകമ്പാടത്തിന്റെ പഴയൊരു പോസ്റ്റിലും ജിഷാദുമായുള്ള അഭിമുഖത്തിലും ഉണ്ട്.\n'കല്ലിവല്ലി'യിലെ പോസ്റ്റുകള് എന്റെ സ്വന്തം അനുഭവമാണ്. അതിലെ ഓരോ വരികള്‍ക്കും മരുക്കാറ്റിന്റെ ചൂടും ചൂരുമുണ്ട്. ചോരയും നീരുമുണ്ട്. വാക്കുകളില് ഒളിഞ്ഞിരിക്കുന്നത് പ്രവാസത്തിന്റെ അഗ്നിയാണ്. അതനുഭവിക്കുന്നവര് പോസ്റ്റുകളെ നെഞ്ചോട് ചേര്‍ത്തുവെക്കുന്നതില് അത്ഭുതമില്ല. എഴുതുമ്പോള് സ്വയം ഉരുകാതിരിക്കാന് വേണ്ടിയാണ് നര്‍മ്മത്തിന്റെ മേമ്പൊടി ചേര്‍ക്കുന്നത്. അല്ലാതെ കമന്റ് കിട്ടാന് വേണ്ടിയുള്ള ഗിമ്മുക്കുകളൊന്നും 'കല്ലിവല്ലി'യില് പ്രയോഗിച്ചിട്ടില്ല.\nഒരു പോസ്റ്റ് ഇട്ടാല് 72 മണിക്കൂറിനകം 101 കമന്റുകള് കിട്ടണമെന്നത് കേവലമൊരു ആഗ്രഹം മാത്രമായിരുന്നു. ദൈവാനുഗ്രഹത്താല് ആദ്യപോസ്റ്റ് മുതല് ലാസ്റ്റ് പോസ്റ്റ് വരെ അത് സംഭവിച്ചിട്ടുണ്ട്. ഈ ഗണത്തില് മറ്റൊരു ബ്ലോഗും മലയാളത്തില് ഇല്ലെന്നു പറഞ്ഞു മെയില് വിട്ടത് നിങ്ങളില് ചിലരാണ്. അതൊന്നും വലിയൊരംഗീകാരമായി ഞാന് കരുതുന്നില്ല. കമന്റിനു വേണ്ടിയല്ലാതെ പുണ്യം കിട്ടാന് വേണ്ടിയല്ലല്ലോ നമ്മള് ബ്ലോഗിലെഴുതുന്നത്! എഴുത്ത് നന്നാവുമ്പോള് കമന്റുകള് കിട്ടും. ഒന്നിനും കൊള്ളാത്ത എന്തേലും ടൈപ്പു ചെയ്തു വിട്ടിട്ട് കമന്റ് കിട്ടണം എന്ന് പറഞ്ഞാല് കമന്റല്ല ചിലപ്പോള് തല്ലു കിട്ടിയേക്കാം.., പല്ല് പോയെന്നും വരാം.\nഎന്നെയും എന്റെ ബ്ലോഗിനേയും പകയോടെ, പ്രതികാരത്തോടെ, അസൂയയോടെ നോക്കിക്കാണുകയും അവസരം കിട്ടുമ്പോഴൊക്കെ നുള്ളി നോവിക്കുകയും ചെയ്ത ഒരുത്തനും ഇന്ന് ബ്ലോഗില് സജീവമല്ല. വാണവരൊക്കെ വഴിയിലെ പടുകുഴിയില് വീണുപോയെന്നര്‍ത്ഥം! ബൂലോകത്ത് ബുജി ചമഞ്ഞ അത്തരം ഫ്ലോഗര്‍മാരെ കാലം പടിയടച്ചു പിണ്ഡംവെച്ചു. അവരില് ഒരാള്‍ക്കും നൂറു കമന്റു കിട്ടിയ ഒരു പോസ്റ്റ് പോലും പടച്ചുവിടാന് സാധിച്ചിട്ടില്ല. അഗ്നി വിറകിനെ തിന്നുംപ്രകാരം അസൂയ നന്മയെ തിന്നും. അതു കാലം പഠിപ്പിച്ച സത്യമാണ്.\n'കല്ലിവല്ലി' മൂന്നാം വര്‍ഷത്തിലേക്ക് പ്രവേശിച്ചിരിക്കുന്നു. കഴിഞ്ഞകാലം നിങ്ങള് നല്‍കിയ പ്രോത്സാഹനം മറക്കുന്നില്ല. നന്ദി ഔപചാരികമാണ്. ഓരോരുത്തര്‍ക്കും നന്ദി പറയാനുള്ള പരിമിതി മനസിലാക്കുക. എന്റെ ഭാഗത്തുനിന്നും വാക്കുകള് കൊണ്ടുള്ള പ്രയാസങ്ങള് ഉണ്ടായിട്ടുണ്ടെങ്കില് ക്ഷമിക്കുക. അപ്പപ്പോള് തോന്നുന്നതാണ് ത്രെഡ് ആയും കമന്റായും പ്രകടിപ്പിച്ചിട്ടുള്ളത്. തെറ്റ് സംഭവിക്കാതിരിക്കാന് നമ്മള് മാലാഖമാരല്ല. 'തെറ്റ് മാത്രം' വരുത്തുന്ന മനുഷ്യരാണ്. എന്നാലും അസത്യങ്ങള് കാണുമ്പോള് പ്രതികരിക്കേണ്ടി വരും. അപ്പോള് കയ്പേറിയ പലതും വിളിച്ചു പറയേണ്ടി വരും.\nആര്‍ത്തിയും ആസക്തിയും വര്‍ദ്ധിക്കുന്ന ലോകത്ത് നന്മനിറഞ്ഞ മനസുകളെ വാര്‍ത്തെടുക്കാന് നമുക്ക് ശ്രമിക്കാം.\nഈ പോസ്റ്റിനു കീഴില് കമന്റ് വേണമെന്നില്ല.\nഎല്ലാവര്‍ക്കും റംസാന്-/-, ഈദ് - ഓണാശംസകള് നേരുന്നു.\nNarrated by: K@nn(())raan*خلي ولي @ Saturday, July 14, 2012 181 comments\nNarrated by: K@nn(())raan*خلي ولي @ Thursday, April 26, 2012 205 comments\nഏമണ്ടി ചെപ്പണ്ടി പോടാ തെണ്ടി..\nവൈകിട്ട് ശുകൂര്‍ഭായ് ഡ്യൂട്ടി കഴിഞ്ഞെത്തിയത് ഞെട്ടിക്കുന്നൊരു വാര്‍ത്തയുമായിട്ടായിരുന്നു! കേട്ടവര് കേട്ടവര് മൂക്കില് വിരലിട്ടു. കേള്‍ക്കാത്തവര് കേട്ടവരുടെ കാതുകള് കടംവാങ്ങി. രാത്രിയിലേക്കുള്ള ചിക്കന്‍കറിയില് രണ്ടു ടീസ്പൂണ് മുളകുപൊടി അധികമിട്ട് ഞാനും ഞെട്ടി! അത്താഴത്തിനു ശേഷമുണ്ടാകാറുള്ള പതിവ് വെടിപറച്ചിലില് ആ വാര്‍ത്ത‍യായിരുന്നു മുഖ്യ വിഷയം. ഞെട്ടിഞെട്ടി ആ ഫ്ലാറ്റ് മൊത്തം പൊട്ടിവീഴുമോ എന്ന് ഭയപ്പെട്ടെങ്കിലും നിര്‍ഭാഗ്യവശാല് അങ്ങനെയൊരു വന്‍ദുരന്തം ഉണ്ടായില്ല!\nഷാര്‍ജയിലുള്ള ഒരു ബില്‍ഡിംഗ് മെറ്റീരിയല് ഷോറൂമില് അക്കൗണ്ടന്റാണ് ശുക്കൂര്‍ഭായി. അവിടെ പര്‍ച്ചേസിനു വരാറുള്ള ഒരു എഞ്ചിനീയര്‍ക്ക് വിശ്വസ്തനായ ഒരു ഡ്രൈവറെ ആവശ്യമുണ്ടെന്നും യാച്ചൂന്റെ കാര്യം ഞാന് പറഞ്ഞപ്പോള് അയാള് ഓക്കേ പറഞ്ഞിട്ടുണ്ടെന്നുമുള്ള വാര്‍ത്തയാണ് ഇത്രേം നേരം എല്ലാറ്റിനേം ഞെട്ടിച്ചത്. ഏതോ ഒരു വലിയ കമ്പനിയുടെ ആളാണ് പുള്ളിയെന്നും നല്ലൊരു മനുഷ്യനാണെന്നും മൂപ്പര് പറഞ്ഞതുകേട്ടപ്പോള് എങ്കില് മറ്റൊന്നും ആലോചിക്കേണ്ടെന്ന് സലാംക്കയും അഭിപ്രായപ്പെട്ടു. ഒരു വസന്തത്തിന്റെ സുഗന്ധം എനിക്കുചുറ്റും പരക്കുന്നതായി അനുഭവപ്പെട്ടെങ്കിലും ഗ്യാസ്‌ട്രബ്ള് ഉള്ള ശരീഫിക്കാന്റെ ഫ്രീസോണിലൂടെ പ്രവഹിച്ച വളിയുടെ ദുര്‍ഗന്ധമായിരുന്നു അതെന്നു ഞാന് തിരിച്ചറിഞ്ഞു..!\nപിറ്റേന്ന്, എല്ലാവരും ഡ്യൂട്ടിക്ക് പോയശേഷം ശുക്കൂര്‍ഭായ് തന്ന നമ്പറില് വിളിച്ചു കാര്യം പറഞ്ഞു. ഒരു ജ്യേഷ്ടന്റെ കരുതലോടെയാണ് എഞ്ചിനിയര് സംസാരിച്ചത്. പേര്ചോദിച്ചു. വീട്ടുകാര്യങ്ങള് അന്വേഷിച്ചു. "പുതിയ കമ്പനിയാണ്. വര്‍ക്കുകള് കിട്ടിത്തുടങ്ങുന്നതേയുള്ളൂ. കാലത്ത് കുറച്ചുപേരെ ജബല്‍അലിയിലുള്ള സൈറ്റില് കൊണ്ടുവിടണം. വൈകിട്ട് അവരെ തിരിച്ചു കൊണ്ടുവരണം. അതിനിടയില് തനിക്ക് പണിയൊന്നുമുണ്ടാവില്ല. വിശ്രമിക്കാം. ശമ്പളമായി മൂവായിരം ദിര്‍ഹംസ് തരും. റൂമുണ്ട്. ഫ്രൈഡേ വര്‍ക്കുണ്ടെങ്കില് ഓവര് ടൈം അലവന്‍സ് കിട്ടും." ഇത്രയും വിശദീകരിച്ചശേഷം വൈകിട്ട് അഞ്ചുമണിക്ക് ദുബായ് ദേരയില് എത്താന് നിര്‍ദ്ദേശിച്ചു.\nശുക്കൂര്‍ഭായ് പറഞ്ഞതുപോലെ ഇയാളൊരു മാന്യനല്ല,മമ്മാന്യനാണ്. യാതൊരു മുന്‍പരിചയവുമില്ലാത്തവനോട് ഹൃദ്യമായി സംസാരിക്കുക.! പകല് സമയം ചുമ്മാതിരിക്കുന്നവന് മൂവായിരം ദിര്‍ഹംസ് ശമ്പളം കൊടുക്കുക! വെള്ളി ദിവസങ്ങളില് ആളേം വിട്ടു വന്നാല് പിന്നേം കാശ്! ഇതേതു ദുന്യാവ് റബ്ബേ! ഇനി ഇതായിരിക്കുമോ മൂത്താപ്പ പറഞ്ഞ ദുബായി.! എന്തായാലും ജീവിതം പൂച്ച നക്കാനുള്ള സര്‍വ്വ സാധ്യതകളും തെളിയുന്നുണ്ട്..\nഉച്ചഭക്ഷണം തയ്യാറാക്കി. ഉച്ചക്ക് ശേഷം രാത്രിയേക്കുള്ള ഭക്ഷണവുമുണ്ടാക്കി. മൂന്നരമാസായിട്ട് എന്റെ പുന്നാര മക്കളാണ് സലാംക്കയും കൂട്ടരും. ഷുഗര്‍രോഗിയായ ഹംസക്കാക്ക് രാത്രിയിലെ ഗുളിക എടുത്തുകൊടുക്കുന്നത് ഞാനാണ്. മൊയ്‌ദുക്കാന്റെ മുട്ടുവേദനയ്ക്ക് കുഴമ്പ് തേച്ചുപിടിപ്പിക്കുന്നത് ഞാനാണ്. അസീസ്ക്കാന്റെ കഷണ്ടിത്തലയിലെ ശേഷിക്കുന്ന മുടിവെട്ടിക്കൊടുക്കുന്നതും ഈ ഞാനാണ്. അവരെയൊക്കെ വിട്ടുപോകണമല്ലോ എന്നോര്‍ത്തപ്പോള് കണ്ണുനിറഞ്ഞു. നാലുമണിക്ക് പുറപ്പെടുമ്പോള് സലാംക്ക അടുത്ത റൂമിലേക്ക് കൂട്ടിക്കൊണ്ടുപോയി കീശയില്‍നിന്നും ഏതാനും നോട്ടുകളെടുത്തെന്റെ കയ്യില്‍പ്പിടിപ്പിച്ചു. അമ്പരപ്പോടെ നോക്കുമ്പോള് ആയിരത്തി ഇരുനൂറു ദിര്‍ഹംസ്! അതെന്തിനുള്ള കാശാണെന്ന് ചോദിക്കുംമുന്‍പേ അദ്ദേഹമെന്നെ ചേര്‍ത്തുനിര്‍ത്തി കണ്ണുതുടച്ചു.\n"മോന് വേണ്ടി ഞങ്ങള് കരുതിയ പൈസയാണിത്. എവിടെ പോയാലും മോന് നല്ലതേ വരൂ..."\nഎത്ര നിര്‍ബന്ധിച്ചിട്ടും ആ കാശ് ഞാന് വാങ്ങിയില്ല. സലാംക്ക ബഹളം വെച്ചു. അതുകേട്ട് മറ്റുള്ളവരും അങ്ങോട്ട് വന്നു. അവരുടെ സന്തോഷത്തിനു വേണ്ടി അതു വാങ്ങണമെന്നായി. ഒടുവില് അതില് നിന്നും ഇരുനൂറു ദിര്‍ഹംസെടുത്ത് ഞാനിറങ്ങി. സത്യത്തില് എന്റെ കയ്യില് ഇരുപതോ മുപ്പതോ ദിര്‍ഹംസ് മാത്രമാണുണ്ടായിരുന്നത്. പക്ഷെ അവര്‍ക്കിടയിലെ മൂന്നര മാസത്തെ അനുഭവങ്ങള്‍ക്ക് ഞാനല്ലേ ദക്ഷിണ കൊടുക്കേണ്ടത്..! എന്നെ സംബന്ധിച്ച് മൂന്നരമാസം എന്നത് മൂന്നുവര്‍ഷത്തെ പാഠങ്ങളായിരുന്നു. യുദ്ധഭൂമിയുടെ നടുവില് ഒറ്റയ്ക്ക് ഉപേക്ഷിക്കപ്പെട്ടവനെപ്പോലെ ഞാനവിടെ നിന്നും ദുബായിലേക്ക് തിരിച്ചു.\nസുന്ദരനും സുമുഖനുമായ എഞ്ചിനിയര് ജോര്‍ജ്ജ്സാര് എന്നെ സന്തോഷത്തോടെ സ്വീകരിച്ചു. നാളെമുതല് ഞാനോടിക്കേണ്ട വണ്ടിയുടെ താക്കോല് കയ്യില് തന്നു. കഴിഞ്ഞ ദിവസം വരെ ജോലിയിലുണ്ടായിരുന്ന ഗോപാല് എന്ന ആലപ്പുഴക്കാരനെ അയാളുടെ കമ്പനി തിരിച്ചുവിളിച്ചത്രേ. ആ ഒഴിവിലേക്കാണ് എന്നെ നിയോഗിച്ചിരിക്കുന്നത്. എഞ്ചിനിയര് എന്നെയുംകൂട്ടി അവരുടെ ആള്‍ക്കാര് താമസിക്കുന്ന സ്ഥലത്തെത്തി. നാളെ കാലത്ത് അഞ്ചുമണിക്ക് ജോലിക്കാരെയും കൂട്ടി ജബല് അലിക്ക് അടുത്തുള്ള ദുബായ് മറീന എന്ന സ്ഥലത്തെത്തണം. സ്ഥലം ഇവര് കാണിച്ചുതരുമെന്നും കുറച്ചുദിവസം കഴിഞ്ഞാല് മറ്റൊരു നല്ല റൂം ശരിയാക്കാമെന്നും പറഞ്ഞ് സാറ് പോയി.\nപത്തോ പന്ത്രണ്ടോ മുറികളുള്ള വലിയൊരു പഴഞ്ചന് ഇരുനില വീടാണ് നൂറോളം തൊഴിലാളികള് കഴിയുന്ന ക്യാമ്പാക്കി മാറ്റിയിരിക്കുന്നത്. പ്രവേശിക്കുമ്പോള് വലതുവശത്തുള്ള ഒരിടുങ്ങിയ മുറിയിലാണ് ഞാന് താമസിക്കേണ്ടത്. രൂക്ഷമായൊരു ദുര്‍ഗന്ധം നിറഞ്ഞിരുന്ന ആ റൂമില് ആന്ധ്ര സ്വദേശികളായ മൂന്നുപേരും ഒരു ബംഗാളിയുമാണ് താമസിക്കുന്നത്. ഡബിള് തട്ടുള്ള മൂന്നു കട്ടിലയും ബെഡ്ഡുമുള്ള അതില് ഞാനൊരു അഞ്ചാമനോമനക്കുഞ്ചുവായി. ഒരരികില് ബാഗ് വെച്ച് പുറത്തിറങ്ങി വില്ലയ്ക്ക് ചുറ്റും മണ്ടിനടന്നു.\nഒരുഭാഗത്ത് നിരനിരയായി കക്കൂസുകളും കുളിമുറികളും. മറുഭാഗത്ത് പ്ലൈവുഡ് കൊണ്ട് നിര്‍മ്മിച്ചിരിക്കുന്ന ചെറിയ ചെറിയ കിച്ചനുകള് , ഓരോ മുറികള്‍ക്ക് മുന്‍പിലും അനേകം ചെരുപ്പുകളും ലേബേഴ്സ് ഷൂസുകളും. മതിലില് ദുര്‍ഗന്ധം വമിക്കുന്ന തൊഴില് ഡ്രസ്സുകള് , വായും കണ്ണും മൂക്കും പൊത്തിയിട്ടു വേണം കക്കൂസിലിരിക്കാന്.. , രോമാലംകൃതമായ ഷേവിംഗ് സെറ്റുകള് ബാത്ത്റൂമില് തുരുമ്പ് പിടിച്ചു കിടപ്പുണ്ട്. മുന്‍പൊരിക്കലും കണ്ടിട്ടില്ലാത്ത കാഴ്ചകളായിരുന്നു അതൊക്കെ. സ്വന്തം ബോഡിവെയിസ്റ്റ് പോലും കളയാത്ത രോമ-ഗുമാരന്മാരെ മനസ്സില് ധ്യാനിച്ച് ഞാനവിടം മൂത്രാഭിഷേകം നടത്തി.\nനാളെമുതല് ഇതാണെന്റെ പരലോകം. ഇവിടെ തൂറാ-നിവിടെ മൂത്രിക്കാ-നിവിടെയുറങ്ങാനാശിപ്പതേ സുഖ'മെന്ന പാട്ടും പാടി ഹോട്ടലില് ചെന്ന് ഭക്ഷണം കഴിച്ചു. പള്ളിയില് ചെന്ന് നിസ്ക്കരിച്ചു. തിരിച്ചു റൂമിലെത്തുമ്പോള് ആന്ധ്രക്കാര് മൂന്നുപേരും നിലത്തിരുന്ന് ഭക്ഷണം കഴിക്കുകയാണ്. അല്പം കഴിഞ്ഞപ്പോള് നാലാമന് ബംഗാളി വന്നു. അവനെക്കണ്ടതും എന്റെ തൊണ്ടവരണ്ടതും ഒരുമിച്ചായിരുന്നു. കാഴ്ചയില് ഒരു ബംഗാളിയുടെ യാതൊരു ലുക്കുമില്ലാത്ത അവനെ ഞാന് സൂക്ഷിച്ചു നോക്കി. അവനെന്നെയും നോക്കുന്നുണ്ട്. ഇതെന്തതിശയം. അതേ മൂക്ക്.. അതേ കണ്ണുകള് .. അതേ രൂപം.. എനിക്കും അവനും ഒരേ മുഖച്ഛായ! പടച്ചോനേ ചതിച്ചോ...! 1980 മുതല് 2002 വരെ വാപ്പ സിംഗപ്പൂരിലായിരുന്നു. അതിനിടയില് മൂപ്പര് ബംഗ്ലാദേശില് പോയോ?\nഹേയ്. അഹമദാജി ആ ടൈപ്പല്ല. എന്നാലും നാളത്തന്നെ ഉമ്മയെവിളിച്ചു വാപ്പാന്റെ പാസ്പോര്‍ട്ട് പരിശോധിക്കാന് പറയണം. സംഗതി നേരാണെങ്കില് എനിക്കൊരുമ്മ ബംഗാളിലുണ്ട്. ആലം ഹുസൈന് എന്ന ഈ പയ്യനിതാ ഇന്നുമുതല് എന്റെ അനുജനാണ്. ഈ ബന്ധംവെച്ച് വേണേല് എനിക്കവിടെ നിന്നും കല്യാണം കഴിക്കാം. അങ്ങനെയെങ്കില് അഹമദാജിയുടെ മോന് ബംഗ്ലാദേശിന്റെ മരുമോനാകാന് അധികകാലം വേണ്ടിവരില്ല.\nഒരൊഴിഞ്ഞ കട്ടില അവന് എനിക്കായി ഒരുക്കിത്തന്നു. എന്തോ ഒരു മുന്‍ജന്മസ്നേഹം നിഴലിക്കുന്നതായിരുന്നു അവന്റെ പെരുമാറ്റം.\nകാലങ്ങളായി ഏതൊക്കെയോ കാലമാടന്മാര് ഗ്യാലന് കണക്കിന് ശുദ്ധജലം ഒഴുക്കിവിട്ട് പഴകിപ്പതിഞ്ഞു മുഷിഞ്ഞുനാറിയ ബെഡ്ഢിനുമീതെ ലുങ്കിവിരിച്ച് ഉടുത്തലുങ്കി തലവഴി മൂടി ജീവിതത്തിലാദ്യമായി അത്രയും നേരത്തെ ഞാന് ഉറങ്ങാന് കിടന്നു. രാവിലെ ഈ നാലുപേരെയും സൈറ്റില് വിട്ടുകഴിഞ്ഞാല് പിന്നെ വൈകിട്ടുവരെ വിശ്രമമാണ്. അതിനിടയില് ദുബായ് മൊത്തം ചുറ്റിക്കാണണം. മാസാവസാനം മൂവായിരം ദിര്‍ഹംസ് കിട്ടിയാല് എന്താണ് ചെയ്യേണ്ടതെന്നൊക്കെ ആലോചിച്ചുകൂട്ടി. നല്ലൊരു ക്യാമറ വാങ്ങണം. അല്ലെങ്കിലൊരു ലാപ്ടോപ്.. കുറെ അടിപൊളി ഡ്രസ്സുകള് ...,. പെര്ഫ്യൂംസ്.. കിടിലന് ഷൂ..!\nപിറ്റേന്ന് പുലര്‍ച്ചെ നാലര മണിക്ക് ആലം ഹുസൈന് എന്നെ വിളിച്ചുണര്‍ത്തി. കുളിച്ചു കുട്ടപ്പനായി കൂട്ടത്തില് നല്ല ഡ്രസ്സണിഞ്ഞു വണ്ടിയുടെ കീയുമെടുത്ത് അവനോടൊപ്പം ഞാന് പുറത്തേക്കിറങ്ങി. അവരുടെ കൈകളില് ഉച്ചക്ക് കഴിക്കാനുള്ള ടിഫിന് ഉണ്ടായിരുന്നു. ആ കെട്ടിടം അവസാനിക്കുന്ന ഭാഗത്തെ ഒരൊഴിഞ്ഞ ഏരിയയിലേക്കാണ് അവരെന്നെ കൊണ്ടുപോയത്. അവിടെ നിര്‍ത്തിയിട്ടിരിക്കുന്ന ഒരു വലിയ ബസിനടുത്ത് കുറേപേര് ഉറക്കച്ചടവോടെ നില്‍പ്പുണ്ട്. അതിനപ്പുറത്തുള്ള കാറിനരികിലേക്ക് നീങ്ങുകയായിരുന്ന എന്നെ ആലം ഹുസൈന് പിടിച്ചുനിര്‍ത്തി. എന്നിട്ട്, 'ഈ ബസിന്റെ ഡോര് തുറക്കു' എന്ന് ആംഗ്യം കാട്ടി. ഒന്നും മനസിലാവത്തവനെപ്പോലെ ഞാന് പുരികമുയര്‍ത്തി അവനെ രൂക്ഷമായി നോക്കി.\nഓടിക്കേണ്ടത് കാറല്ല,ബസ്സാണെന്ന സത്യം എന്നെ ഞെട്ടിച്ചു. ജീവിതത്തില് ദൂരയാത്രയ്ക്കല്ലാതെ ബസില് കയറിയിട്ടില്ലാത്ത ഞാനെങ്ങനെ ഈ എടുത്താല് പൊങ്ങാത്ത ബസ്സോടിക്കും! ഇവിടുത്തെ ലൈസന്‍സെടുത്ത ശേഷം മര്യാദയ്ക്ക് കാറോടിച്ചിട്ടില്ല. ഇങ്ങനെയൊരു ബസ്സിനടുത്ത് നില്‍ക്കുന്നതുതന്നെ ഇതാദ്യമായിട്ടാണ്. ഓര്‍ത്തപ്പോള് അടിവയറ്റിലൊരു ഉല്‍പ്രേക്ഷ! എന്റെ പെന്റുലമിളകി. ഒറ്റയിരിപ്പില് ഒന്നും രണ്ടുമല്ല, മൂന്നും പോയേക്കുമോ എന്ന് തോന്നിപ്പോയ നിമിഷങ്ങളായിരുന്നു അത്!\nഒരു താടിക്കാരന് സര്‍ദാര്‍ജി ബിദ്രന്‍വാല മുന്നോട്ടു വന്ന് 'ഹരേ ഭായ്, ജല്ധീ കോലോ..' എന്ന് മുരണ്ടു. അതുകേട്ടപ്പോള് ആ കൊശവന്റെ താടിക്ക് തീയിടാനാണ് തോന്നിയത്. പിന്നെ തല്ലുവാങ്ങിക്കൂട്ടാനുള്ള ശേഷിയില്ലാത്തത് കൊണ്ട് ക്ഷമിച്ചു. ഇത് വിധിയാണ്. ഇവിടെ തോല്‍ക്കുക എന്നാല് ദൈവം ജയിച്ചു എന്നാണര്‍ഥം! അങ്ങനെ പടച്ചോന് ജയിക്കണ്ട. വേണ്ടിവന്നാല് പ്ലൈന്‍പോലും ഓടിക്കുമെന്ന കരളുറപ്പോടെ ഡോര്‍തുറന്നു അകത്തുകയറി. സത്യത്തില് അതിന്റെ ഗിയര്‍സിസ്റ്റം എങ്ങനെയെന്നു പോലും എനിക്കറിയില്ല. എത്ര മീറ്റര് കണക്കാക്കിയാണ് ഇടത്തോട്ടും വലത്തോട്ടും തിരിക്കേണ്ടതെന്നും അറിയില്ല. ഒന്നുകില് ഇതെവിടെങ്കിലും ചെന്നിടിക്കും. മുപ്പതോളം ശവങ്ങള് റോഡില് ചിതറും. ദുബായ് ഞെട്ടും. പോലീസുകാര് ഞൊട്ടും. വാര്‍ത്ത കേട്ട് ഉമ്മ പൊട്ടും. വാപ്പയെ ഉമ്മ തട്ടും. ബദരീങ്ങളേ കാത്തോളണേ..!\nഏതായാലും വണ്ടി സ്റ്റാര്‍ട്ട് ചെയ്ത് റോഡിലിറക്കി. 34സീറ്റുള്ള, മിസ്തുബിഷിയുടെ മിനി ബസ്സാണത്. നാലുപേരല്ല ഇരുപത്തിയേഴ് തൊഴിലാളികളെയാണ് അതില് സൈറ്റിലേക്ക് കൊണ്ടുപോകേണ്ടത്. മണിക്കൂറുകള്‍ക്കകം എല്ലാവരുമായി സൌഹൃദത്തിലായി. ബസ്സുമായി നന്നേ ഇണങ്ങി. എന്നും രാവിലെ അവരെ സൈറ്റിലിറക്കിയിട്ട് പിറകിലെ സീറ്റില് നീണ്ടു നിവര്‍ന്നു കിടന്നുറങ്ങും. ഉച്ചക്ക്പോയി ചോറ് തിന്നിട്ടു വരും. വൈകിട്ട് ആറുമണിയാകുമ്പോള് തിരിച്ചു റൂമിലെത്തും. നാലഞ്ചു പഞ്ചാബികളും അഞ്ചാറ് മലയാളികളും എട്ടുപത്ത് ബംഗാളികളും ബാക്കിയുള്ളവര് ആന്ധ്രക്കാരുമാണ് ജോര്‍ജ് സാറിന്റെ കീഴിലുള്ളത്.\nലേബര് ക്യാമ്പുകളിലെ തൊഴിലാളികള് വൃത്തികെട്ട സാഹചര്യത്തില് ജീവിക്കുന്നവരാണെന്ന ധാരണ ഞാന് മാറ്റിയെടുത്തു. പൊരിയുന്ന വെയിലത്തും കൊടുംതണുപ്പിലും ജോലിചെയ്യുന്ന ഈ പാവങ്ങളെ സമ്മതിക്കണം. നേരെചൊവ്വേ കുളിക്കാനോ പല്ലുതേക്കാനോ അവര്‍ക്ക് കഴിയില്ല. കാലത്ത് നാലരമുതല് വൈകിട്ട് ആറരവരെ വിശ്രമമില്ലാതെ ജോലിചെയ്തു തളര്‍ന്നുവരുന്ന അവര്‍ക്ക് എന്‍ജോയ്മെന്റ്റ് എന്ന് പറയാന് ഒന്നുമില്ല. ബംഗാളികള് 'ഷ' ചേര്‍ത്ത് പറയുമ്പോള് ആന്ധ്രക്കാര് 'ണ്ടി' കൊണ്ടാണ് കളി. മിക്ക വാക്കുകള്‍ക്കൊപ്പവും 'ണ്ടി' ചേര്‍ത്തുള്ള അവരുടെ സംസാരം കേട്ട് ഞാനെന്ന കുണ്ടന് അണ്ടിപോയ അണ്ണാനെപ്പോലെ മിഴിച്ചുനിന്നു. ഏമണ്ടിയും ചെപ്പണ്ടിയും കേള്‍ക്കുമ്പോഴോക്കെ 'പോടാ തെണ്ടീ'ന്നു പറഞ്ഞ് ഞാനൊരു പക്കാ മലയാളിയായി.\nടൈല്‍സിന്റെ പണിയാണവര്‍ക്ക്. ഏതാനും ദിവസങ്ങള്‍ക്കുള്ളില് ഞാനും അവരിലൊരാളായി. ഉറക്കം ഒഴിവാക്കി അവരോടൊപ്പം സഹായിയായി. സിമന്റ് കുഴച്ചും ടൈല്‍സ് മുറിച്ച് ചുവരിലൊട്ടിച്ചും ഉല്‍സാഹഭരിതമായ ജീവിതം...\nകൂറ്റന് ബില്‍ഡിംങ്ങിന്റെ നാല്‍പ്പതോ അറുപതോ ഫ്ലോറില് നിന്നു ജോലിചെയ്യുന്നതിനിടയിലായിരിക്കും നാട്ടിന്ന് ഉമ്മ വിളിക്കുന്നത്,. 'നിനക്കവിടെ സുഖമല്ലേ'ന്ന് ചോദിക്കുമ്പോള് കണ്ണു നിറയാതിരിക്കാന് പാടുപെട്ടു.\nഉമ്മാ, എനിക്ക് സുഖമാണ്. ഉമ്മാന്റെ മോനിപ്പോള് എത്രയോ ഉയരത്തിലെത്തിയിരിക്കുന്നു. മള്‍ട്ടിനാഷണല് ഫുഡ്ഡാണ് കഴിക്കുന്നത്, വഴുതിനിങ്ങയില് വേവിച്ചെടുക്കുന്ന, ആന്ധ്രക്കാരുടെ കറി., ഉപ്പും മുളകും ഇണചേരാത്ത ബംഗാളിക്കറി. രാത്രി പട്ടാണിയുടെ ഹോട്ടലിലെ തന്തൂരിറൊട്ടി., ഉച്ചക്ക് ചിലപ്പോള് കെയ്ക്കും പെപ്സിയും. എന്നാലും ഉമ്മയുടെ മുളകിട്ട മീന്‍കറികൂട്ടി ചോറ് തിന്നിട്ട് കാലമെത്രയായി.! എന്റെ കൈപ്പിടിയിലൊതുങ്ങാത്ത ബസ്സുമായി ദുബായിയുടെ കറുത്ത ഞരമ്പിലൂടെ ചീറിപ്പായുമ്പൊഴൊക്കെ ഞാന് പ്രാര്‍ഥിച്ചത് എന്നെ അറിയുന്ന ആരെയും, എന്റെ വാപ്പയുടെയൊ ഉമ്മയുടെയോ പരിചയത്തിലോ ബന്ധത്തിലോ പെട്ട ആരെയും കാണരുതേ എന്നായിരുന്നു.\nഎന്റെ പിറകിലിരിക്കുന്ന 27പേരുടെ ജീവിതത്തെ സ്പര്‍ശിക്കുമ്പോള് എനിക്കുള്ളിലെ സ്വപ്നങ്ങളും സങ്കല്‍പ്പങ്ങളും ഒന്നുമല്ല. ഇവരാണ് യഥാര്‍ത്ഥ പ്രവാസി. മരുഭൂമിയിലെ അഗ്നിജലം കുടിച്ച് ബീജങ്ങള് സ്വയം കരിച്ചുകൊണ്ടിരിക്കുന്ന അഭയാര്‍ഥി! അവന്റെ വിശപ്പിനു ആഴമുണ്ട്. അതിനു സത്യവും കടുപ്പവും ഉണ്ട്. മനുഷ്യന് നാടും വീടും വിട്ട് ദൂരേക്ക് പോകുന്നത് വിശപ്പിന്റെ ഉള്‍വിളിയിലേക്കാണ്. അതിന്റെ നനവിലും ചൂടിലേക്കുമാണ്. ആ ചൂടില് അവന് വീട്ടിലെ ഡ്രൈവറാകും. പണ്ടാരിയാകും.. പലതുമാവും.. പലതരക്കാരനുമാവും. ഒടുവിലിതൊക്കെ എഴുതുന്ന ഒരലമ്പന് ബ്ലോഗറുമാകും..!\n2004ല് എന്റെ പാദസ്പര്‍ശം കൊണ്ട് അനുഗ്രഹീതമായ, എന്റെ കരങ്ങളാല് ടൈല്‍സ് പതിഞ്ഞ ദുബായ് മറീന എന്ന സ്ഥലത്തിന് എതിര്‍വശത്തുള്ള ജുമൈറ ലേക് ടവേഴ്സിലൊന്നില് 42th ഫ്ലോറില് ഇന്ന്, 2012ല് ജീവിതത്തെ നോക്കിക്കാണാന് എനിക്ക് കഴിയുന്നത് ദൈവത്തിന്റെ അപാരമായ അനുഗ്രഹമാണ്. മറ്റൊരത്ഭുതം ആലം ഹുസൈന്റെ കാര്യത്തില് സംഭവിച്ചതാണ്.\nജോലിക്കിടയില് അവനു അപകടം പറ്റി. ലീവെടുക്കാന് സമ്മതിക്കാതെ ജോര്‍ജ് എന്ന കാട്ടാളന് അവനെക്കൊണ്ട് ജോലി ചെയ്യിച്ചു. അത് ചോദ്യം ചെയ്ത് അയാളുമായി എനിക്ക് വഴക്കിടെണ്ടി വന്നു. രണ്ടു മാസത്തിനു ശേഷം ഞാനവിടം വിട്ടു. അന്ന് എന്നോടൊപ്പം ഉണ്ടായിരുന്ന ആലം ഹുസൈന് എന്ന പയ്യനിപ്പോള് ഞങ്ങളുടെ കമ്പനിയില് ഡ്രൈവറാണ്. ആദ്യ കാഴ്ചയില് 'എന്റെ അനുജനോ' എന്ന് സംശയിച്ചെങ്കില് ഇന്നവന് ശരിക്കുമൊരനുജനെപ്പോലെ എന്റെ കൂടെയുള്ളതും ദൈവത്തിന്റെ കരവിരുതല്ലേ!\nNarrated by: K@nn(())raan*خلي ولي @ Thursday, March 22, 2012 234 comments


YouthWomenLiteratureWriters' CornerSpecialsReader's Corner\nJul 13, 2017, 01:05 pm IST\nകല എന്ന വാക്കിനെ നമുക്ക്, വളരെ വ്യത്യസ്തമായ രീതിയിൽ നിർവചിക്കാൻ കഴിയും. ഒരുവനിൽ നിന്നും മറ്റൊരുവനിലേക്ക് എത്തുമ്പോൾ കലയ്ക്കും അതിന്റെ അപാര തലങ്ങൾക്കും മാറ്റങ്ങൾ ഉണ്ടാവും. ഇനി ഇക്കാലത്തുണ്ടാവുന്ന കലകൾക്ക് മാത്രമാണോ രാഷ്ട്രീയം അതോ,പണ്ടു തൊട്ടേ ഇങ്ങനെയാണോ. ഈ ചോദ്യം വെറുതെ ചോദിക്കുന്നതല്ല, ഇതിന്‍റെ ഉത്തരം നമുക്കിടയില് തന്നെയുണ്ട്.\nനമ്മുടെ ജീവിതത്തിൽ ഉണ്ടാവുന്ന അനുഭവത്തിന്റെയും ചിന്തയുടേയും അടിസ്ഥാനത്തിലായിരിക്കും ഓരോ മനുഷ്യന്‍റെയും ഉള്ളിൽ കല ഉണ്ടാവുന്നതും അത് പ്രാവർത്തികമാക്കുന്നതും. സ്ത്രീക്കും പുരുഷനുമുള്ള കലചിന്ത, വ്യത്യയ്സ്തമാവാം. അതുമാത്രമല്ല, പലപ്പോഴും കലയുടെ കാര്യത്തിൽ ആണിനും പെണ്ണിനും കിട്ടുന്ന അവസരങ്ങൾ വ്യത്യസ്തമാണോ എന്ന് കൂടി ചിന്തിക്കേണ്ടിയിരിക്കുന്നു.\nഹിംസാത്മക പ്രവർത്തനങ്ങൾ സമൂഹത്തിൽ പടരുന്ന ഈ കാലത്ത് എവിടെയും ഹിംസയുടെ വ്യാപനം കാണാൻ കഴിയും. ഇനി ഇതിനെ ആണത്വ അധികാരമായി സമൂഹം വിശേഷിപ്പിക്കുന്നുണ്ടെങ്കിൽ അത് എത്രമാത്രം ശരിയാണെന്നു പരിശോധിക്കേണ്ടിയിരിക്കുന്നു. ഭരണകൂടത്തിന്റെ ആശയങ്ങൾ കലയിൽ സ്വീകരിക്കാമെങ്കിലും അതിനെ പിൻപറ്റി നടത്തുന്ന സംഘങ്ങൾ ആയി മാറിയാൽ പിന്നെ സത്യത്തിന്റെ കല എന്നൊന്നുണ്ടോ എന്ന ചോദ്യവും ഈ കാലത്ത് വളരെ പ്രധാനമാണ്. മുഖ്യധാരയുടെ ഭാഗമായികൊണ്ടു തന്നെ, അതിന്റെ പ്രവണതകളെ ചെറുക്കുമ്പോഴല്ലേ യഥാർത്ഥ ജീവിതം കയ്യിലേക്ക് എത്തുന്നത്. കലയെ, അധികാരത്തിനെതിരാക്കി സത്യത്തിന് വേണ്ടിയുള്ള തൂലികയാക്കി മാറ്റണം. സമൂഹം പല രീതീയിൽ അവഗണിക്കുന്ന, എന്നാൽ എല്ലാ അർത്ഥത്തിലും ആവശ്യമുള്ള കാര്യങ്ങൾ ഉണ്ടാവും.അത്തരത്തിലുള്ള കാര്യങ്ങൾ സമൂഹത്തിനു കാണിച്ചു കൊടുക്കുന്നതല്ലേ ഒരു കലാകാരന്റെ അല്ലെങ്കിൽ കലാകാരിയുടെ യഥാർത്ഥ ധർമം.\nഇങ്ങനയൊക്കെ നോക്കുമ്പോൾ, കലയും രാഷ്ട്രീയവും തമ്മിലുള്ള ബന്ധം അതി സങ്കീർണമാണ്. മുഖ്യധാരാ രാഷ്ട്രീയ പ്രവർത്തകരുടെ ഭാഗമാവുമ്പോഴും അതിലെ എല്ലാ കാര്യങ്ങളെയും പലപ്പോഴും സ്വാധീനിക്കണമെന്നില്ല. ഇങ്ങനെ തന്നെ നിന്നുകൊണ്ട്,ചില പ്രവര്‍ത്തനങ്ങളോട് ചെറുത്തു നിൽക്കാൻ കഴിയുമ്പോഴാണ് ഒരു കല പൂർണമായ വിജയം കൈവരിക്കുന്നത്.അതുപോലെതന്നെ,ആഗോളവൽക്കരണം കൃഷിയെ മോശമായി ബാധിക്കുമ്പോൾ കലയെ നല്ല രീതിയിൽ സഹായിച്ചു എന്ന് പറയാം. എങ്കിലും വെളിച്ചത്തോടൊപ്പം ഇരുട്ടും കൊണ്ടുവരുന്ന ഈ പ്രവണതകളെ കലാകാരന്മാർ എങ്ങനെ ചെറുത്തു നിലക്കുന്നോ,അവിടെ വിജയം കണ്ടു തുടങ്ങും. കലാ ലോകം പണ്ട്, ഇരുട്ടറയ്ക്കുള്ളിൽ ആയിരുന്നെങ്കില് ഇന്നത് വെളിച്ചത്തിന്റെ, സത്യത്തിന്റെ ലോകത്താണ്. ആഗോളവൽക്കരണവും ഫാസിസവും എല്ലാത്തിനെയും ന്യൂനീകരിക്കുമ്പോൾ, കല എല്ലാത്തിനും സ്വാതന്ത്ര്യം നൽകുന്നു.\nഭരണകൂടങ്ങൾക്ക് കലാകാരന്മാരോടുള്ള സമീപനത്തിൽ മാറ്റം വരാം. അതിനനുസരിച്ച് കലാകാരന്മാർക്കും മാറ്റങ്ങൾ ഇന്നുണ്ടാവുന്നതായി നമ്മൾ കാണുന്നുണ്ട്. ചെറുത്തു നിൽപ്പിന്റെ കലയും അവതരണങ്ങളും ഇന്ന് ധാരാളമായി കണ്ടുവരുന്നുണ്ട്. ഒരു ആര്‍ട്ടിസ്റ്റിന്റെ, രചനയുടെ അടിസ്ഥാനം സംഘര്‍ഷം ആവുമ്പോൾ, സിദ്ധാന്തവും പ്രയോഗവും തമ്മിലുള്ള ബന്ധം വളരെ സങ്കീർണ്ണവും സവിശേഷവുമാണെന്നു നമുക്ക് പറയാം.\nകണ്ണുകളിലൂടെ കഥ പറയുന്ന, ഇരുട്ടിലൂടെയും വെളിച്ചത്തിലൂടെയും ചിത്രങ്ങൾ സൃഷ്ടിക്കുന്ന ഓരോ ആളുകളും നാളെയുടെ ശബ്ദിക്കുന്ന ചുമരുകളിലെ തേരാളികളാണ്. രാഷ്ട്രീയത്തെ വിശാലമായി മനസ്സിലാക്കണം. ഉറക്കത്തിൽ കാണുന്ന സ്വപ്നത്തിലെ രചനയ്ക്കും രാഷ്ട്രീയമുണ്ട്. നിലനിൽക്കുന്ന അവസ്ഥയെ അട്ടിമറിക്കാൻ നടത്തുന്ന ശ്രമങ്ങളൊക്കെ രാഷ്ട്രീയ പ്രവർത്തനങ്ങളാണ്. ഓരോ പ്രശ്നങ്ങളും എങ്ങനെ നോക്കികാണുന്നു, അതിൽ നിന്നും എങ്ങനെ വ്യത്യസ്തമായ രീതിയില് സൃഷ്ടികൾ ഉണ്ടാവുന്നു , ഇതൊക്കെയാണ് കലയും രാഷ്ട്രീയവും പറയുന്നത്. സങ്കൽപ്പങ്ങളെ പ്രാവർത്തികമാക്കാൻ കഴിയുന്ന എല്ലാവര്‍ക്കും രാഷ്ട്രീയമുണ്ട്. കലയ്ക്കും എനിക്കും നിങ്ങൾക്കും ഒരു ശബ്ദിക്കുന്ന രാഷ്ട്രീയമുണ്ട്. വ്യക്തികളിൽ നിന്നും വ്യക്തികളിലേക്ക് മാറുമ്പോൾ ഉണ്ടാവുന്ന കലയുടെ, ജീവിതത്തിന്റെ ഒരു രാഷ്ട്രീയം.\nlife politics arts\n'ആക്രമണത്തിനിരയായ പെണ്‍കുട്ടിയുടെ പേര് മറച്ചുവെക്കേണ്ടതില്ല’ : കമല്‍ഹാസന് (വീഡിയോ)\nവിലക്കയറ്റം പിടിച്ച് നിർത്താൻ 'കേരള ചിക്കൻ'\nനാഗരാജാവിനെ പ്രാർത്ഥിക്കാം ഐശ്വര്യം നേടാം\nMay 25, 2020, 05:14 am IST\nഎല്ലാ തടസ്സങ്ങളും മാറി ജീവിത വിജയം നേടാൻ ഗണേശ മന്ത്രങ്ങൾ ജപിക്കാം\nമരണം മുന്നിൽ കണ്ട കോവി‍ഡ് രോഗിയെ രക്ഷിക്കാൻ സ്വന്തം സുരക്ഷാ കവചമൂരി, ഡോക്ടർ ക്വാറന്റൈനിൽ; ഒരായിരം പ്രാർഥനയോടെ ജനങ്ങൾ\nബുധനാഴ്ച മഹാലക്ഷ്മി ദേവി മന്ത്രം ജപിച്ചാൽ; അറിയേണ്ട കാര്യങ്ങൾ\nApr 17, 2020, 05:21 am IST


ട്രംപിന്റെ എച്ച്1-ബി വിസ പരിഷ്‌കരണങ്ങള് തടഞ്ഞ് കോടതി - Express Kerala\nട്രംപിന്റെ എച്ച്1-ബി വിസ പരിഷ്‌കരണങ്ങള് തടഞ്ഞ് കോടതി\nവാഷിംഗ്ടണ്: ഡൊണാള്‍ഡ് ട്രംപ് ഭരണകൂടത്തിന്റെ വിസ പരിഷ്‌കരണങ്ങള് അമേരിക്കന് കോടതി തടഞ്ഞു. എച്ച്1-ബി വിസയുമായി ബന്ധപ്പെട്ട രണ്ടു നിര്‍ദിഷ്ട നിയന്ത്രണങ്ങളാണ് കോടതി തടഞ്ഞത്. എച്ച്1-ബി വിസകളില് നിയമിക്കുന്നവര്‍ക്ക് കമ്പനികള് ഉയര്‍ന്ന വേതനം നല്‍കണമെന്ന ട്രംപ് ഭരണകൂടത്തിന്റെ ഒരു ഉത്തരവും ഇതുമായി ബന്ധപ്പെട്ട മറ്റൊരു നിയമവുമാണ് കോടതി തടഞ്ഞത്.\nഅമേരിക്കന് കമ്പനികളില് വിദേശ ജോലിക്കാരെ നിയമിക്കാന് കമ്പനികളെ അനുവദിക്കുന്ന കുടിയേറ്റ ഇതര വിസയാണ് എച്ച്1-ബി. ഓരോ വര്‍ഷവും 85,000 എച്ച്1-ബി വിസകളാണ് അമേരിക്ക നല്‍കുന്നത്. മൂന്നു വര്‍ഷത്തേക്കാണ് വിസകള് നല്‍കുന്നതെങ്കിലും പിന്നീട് പുതുക്കി നല്‍കും. അമേരിക്കയിലെ ആറു ലക്ഷം എച്ച്1-ബി വിസക്കാരും ഇന്ത്യ, ചൈന എന്നിവിടങ്ങളില് നിന്നുള്ളവരാണ്.\nകോവിഡ് വ്യാപനവും ഉയര്‍ന്ന മരണനിരക്കും സാമ്പത്തികമായ കാരണങ്ങളുമാണ് എച്ച്1-ബി വിസകളില് നിയന്ത്രണമേര്‍പ്പെടുത്തുന്നതിനു കാരണമായി ട്രംപ് ഭരണകൂടം ചൂണ്ടിക്കാട്ടിയത്.\nഈ നിയമങ്ങള് പ്രാബല്യത്തില് വരുത്തിയ ശേഷം അപേക്ഷകര്‍ക്ക് തൊഴില് വിസ ലഭിക്കുന്നതില് ബുദ്ധിമുട്ടാണ് അനുഭവപ്പെട്ടിരുന്നത്. കൃത്യമായ വിശകലന പ്രക്രിയ ഇല്ലാതെ മാറ്റങ്ങള് കൊണ്ടുവരാനുള്ള നീക്കങ്ങള്‍ക്കെതിരേ യുഎസ് ചേംബര് ഓഫ് കൊമേഴ്‌സും ബേ ഏരിയ കൗണ്‍സിലും മറ്റുള്ളവരും ആഭ്യന്തര സുരക്ഷാ വകുപ്പിനെതിരേ കേസെടുത്തിരുന്നു.\nവോട്ടെടുപ്പ് പൂര്‍ണ്ണം; ട്രംപിനെതിരായ ഇംപീച്ച്‌മെന്റ് പ്രമേയം പാസായി


05/08/2021 03:13:59 pm\nകുവൈത്ത് സിറ്റി : കുവൈത്തിൽ സെപ്റ്റംബറിൽ സ്കൂൾ അധ്യയനവർഷം ആരംഭിക്കുക2ഷിഫ്റ്റായി. കോവിഡ് ആരംഭിച്ച 2020 മാർച്ചിൽ അടച്ചിട്ട സ്കൂ‍ളുകളിലാണ് സെപ്റ്റംബറിൽ റഗുലർ ക്ലാസ് ആരംഭിക്കുന്നത്.\nഎന്നാൽ ആരോഗ്യ സുരക്ഷ മുൻ‌നിർത്തി സ്കൂൾ പ്രവർത്തനം2ഷിഫ്റ്റാക്കാനാണ് തീരുമാനം. ആദ്യ ഷിഫ്റ്റ് രാവിലെ 7ന് ആരംഭിച്ച് 11ന് അവസാനിക്കും. 11.10ന് ആരംഭിച്ച് 3.10ന് അവസാനിക്കുന്നതാകും രണ്ടാമത്തെ ഷിഫ്റ്റ്. കോവിഡ് പശ്ചാത്തലത്തിൽ ആരോഗ്യ സുരക്ഷയ്ക്കായുള്ള സംവിധാനങ്ങൾ പരമാവധി ക്രമീകരിക്കുക എന്നതാണ് ഷിഫ്റ്റ് ഏർപ്പെടുത്തുന്നതിനുള്ള കാരണം.\nക്ലാസ് മുറികളിൽ ഓരോ ഷിഫ്റ്റിലും പകുതി വീതം കുട്ടികൾക്ക് പ്രവേശനം. വിവിധ തലങ്ങളിൽ നടത്തിയ ചർച്ചയിലാണ്2ഷിഫ്റ്റ് തീരുമാനം. ആരോഗ്യമന്ത്രാലയം നിർദേശിച്ച മാനദണ്ഡങ്ങൾ കൃത്യമായും പാലിക്കുക എന്നതാണ് ലക്ഷ്യം. സാമൂഹിക അകലം ഉറപ്പാക്കുന്നതിനാണ് ക്ലാസുകളിൽ കുട്ടികളുടെ എണ്ണം കുറയ്ക്കുന്നത്.\nഅധ്യാപകരുടെ ജോലിയും വീതിച്ചു നൽകും. ക്ലാസ് പീരിയഡുകളുടെ എണ്ണം കുറയ്ക്കും. ക്ലാസുകളിൽ പഠിപ്പിക്കേണ്ടതില്ലാത്ത വിഷയങ്ങളുടെ അധ്യാപകരെ മറ്റ് സേവനങ്ങൾക്കായി പ്രയോജനപ്പെടുത്തും. കായിക അധ്യാപകർ ഉൾപ്പെടെയുള്ളവരെ കുട്ടികളെ സ്വീകരിക്കുന്നതിനും ക്ലാസ് കഴിഞ്ഞ് തിരിച്ചുപോകുന്നതിനും ആരോഗ്യ മാനദണ്ഡം പാലിച്ച് ക്രമീകരിക്കുന്നതുൾപ്പെടെയുള്ള ചുമതലകളിൽ നിയോഗിക്കും.\nസീബ് ഇന്ത്യൻ സ്കൂൾ ചോദ്യപേപ്പർ വിവാദമാകുന്നു\nസ്കൂൾ ബസുകൾ 'ട്രാക്' ചെയ്യാൻ ആപ്പ്\nയുഎഇയില് സ്‍കൂള് ബസുകളുടെ സ്റ്റോപ്പ് സൈന് അവഗണിച്ചാല് 1000 ദിര്‍ഹം പിഴ


കിഡ്‌നിക്ക് മതപരിവേഷമില്ല; മുസ്ലിം സഹോദരന് നന്ദിയറിയിച്ച് സുഷമയുടെ ട്വീറ്റ് – Chandrika Daily\nBy chandrika Friday November 18, 2016 19:18 pm\nകിഡ്‌നിക്ക് മതപരിവേഷമില്ല; മുസ്ലിം സഹോദരന് നന്ദിയറിയിച്ച് സുഷമയുടെ ട്വീറ്റ്\nന്യൂഡല്‍ഹി: ‘സഹോദരങ്ങളെ വളരെ നന്ദി, എനിക്കുറപ്പുണ്ട്- കിഡ്‌നിക്ക് മതത്തിന്റെ ലേബലുകളൊന്നുമില്ലെന്ന് ‘ – വൃക്ക ദാനം ചെയ്യാന് സന്നദ്ധത പ്രകടിപ്പിച്ച മുസ്ലിം സഹോദരന് നന്ദിയറിയിച്ച് സുഷമ സ്വരാജിന്റെ…\nന്യൂഡല്‍ഹി: ‘സഹോദരങ്ങളെ വളരെ നന്ദി, എനിക്കുറപ്പുണ്ട്- കിഡ്‌നിക്ക് മതത്തിന്റെ ലേബലുകളൊന്നുമില്ലെന്ന് ‘ – വൃക്ക ദാനം ചെയ്യാന് സന്നദ്ധത പ്രകടിപ്പിച്ച മുസ്ലിം സഹോദരന് നന്ദിയറിയിച്ച് സുഷമ സ്വരാജിന്റെ ട്വീറ്റ്.\nഎയിംസില് വൃക്കമാറ്റിവെക്കല് ശസ്ത്രക്രിയക്ക് വിധേയയാവാനിരിക്കുന്ന സുഷമക്ക് വൃക്ക നല്‍കാന് സന്നദ്ധത പ്രകടിപ്പിച്ച മുജീബ് അന്‍സാരിയോടാണ് സുഷമ ട്വീറ്റില് നന്ദി പ്രകടിപ്പിച്ചത്.\nട്വിറ്ററില് ‘സുഷമ മാം, ഞാന് ഒരു ബിഎസ്പി അനുകൂലിയും ഒരു മുസ്ലിമുമാണ്. എന്നാല് ഞാനെന്റെ വൃക്ക നിങ്ങള്‍ക്ക് ദാനം ചെയ്യാന് ആഗ്രഹിക്കുന്നു. എനിക്ക് നിങ്ങള് അമ്മയെപ്പോലെയാണ്. അല്ലാഹു നിങ്ങളെ അനുഗ്രഹിക്കട്ടെയെന്നായിരുന്നു നേരത്തെ മുജീബ് അന്‍സാരി ട്വിറ്ററിലൂടെ സുഷമയെ അറിയിച്ചത്. നിയാമത്ത് അലിയെന്ന മറ്റൊരു മുസ്ലിം ചെറുപ്പക്കാരനും വൃക്കദാനം ചെയ്യാന് സന്നദ്ധത അറിയിച്ചരുന്നു.\nഅനുയോജ്യയാ ദാതാവിനെ കാത്തിരിക്കുന്ന വിദേശകാര്യ മന്ത്രിക്ക് വൃക്ക വഗ്ദാനം ചെയ്ത് ഒട്ടേറെ പേര് ഇതിനകം രംഗത്തെത്തിയിട്ടുണ്ട്.


URL:http://mymalayalam.blogspot.com/2006/06/blog-post.html Published: 6/9/2006 9:23 AM\nഹോ ഒരു മാസത്തിൽ കൂടുതലായി എന്തെങ്കിലും പോസ്റ്റ് ചെയ്തിട്ട്. സമയം കിട്ടിയില്ല. പരീക്ഷ(ഇന്റെർനൽ), പ്രോജക്റ്റ് തുടങ്ങിയ തീർക്കണമാരുന്നു. അതുകഴിഞ്ഞപ്പോൾ മുത്തശ്ശന്റെ ശതാഭിഷേകം. എല്ലാരും വന്നിരുന്നു. അതടിച്ചുപൊളിച്ചു കഴിഞ്ഞപ്പോൾ ദേ വീണ്ടും അടുത്ത ചടങ്ങ്- ചേട്ടന്റെ(കസിൻ) വേളി(Photo Album). 2ആഴ്ചകൊണ്ട് പെണ്ണുകാണലും നിശ്ചയവും വേളീം എല്ലാം നടത്തി. അതിന്റെ റിസപ്ഷനായി കോഴിക്കോട് പോയി കുറച്ചുദിവസം അവിടെ കറങ്ങി. അങ്ങനെ ആദ്യമായി കോഴിക്കോട്ട് പോയി. 12മണിക്കൂർ യാത്ര. പോയി തിരിച്ചുവരുന്നതുവരെ വണ്ടിയുടെ വൈപ്പർ ഓഫാക്കിയില്ല അത്ര മഴ ആരുന്നു. വരുന്നവഴി ഗുരുവായൂരിലും കയറി. 3ന് ചേട്ടനെ ഓസ്ട്രേലിയലേക്ക് വണ്ടി കയറ്റി. ഇന്നലെ ചേച്ചിയുടെ(കസിൻ) വേളി നിശ്ചയമാരുന്നു. വേളി ആഗസ്റ്റ് 31ന്. എല്ലാം കഴിഞ്ഞ് ഇപ്പോഴാ സമയം കിട്ടിയത്.\nഇപ്പോ സ്റ്റഡി ലീവാണ്. പരീക്ഷ 2-3 പ്രാവശ്യം മാറ്റി. ഈ മാസം അവസാനം കാണുമെന്നാരുന്നു ഇന്നുവരെ പറഞ്ഞത്. ഇപ്പോ കേൾക്കുന്നു വീണ്ടും മാറ്റിയെന്ന്. ആ ആർക്കറിയാം. ഒരു പ്രാവശ്യമെങ്കിലും അവർ പരീക്ഷ പറയുന്ന ദിവസം നടത്തി എനിക്കെഴുതാൻ സാധിക്കണേ എന്ന പ്രാർത്ഥന ഈ ജന്മം നടക്കുമെന്നു തോന്നുന്നില്ല.\n5 Free Executive Book Summaries\nI amaregular and consistent reader of Soundview Executive Book Summaries and thoroughly enjoy this powerful way to digest extremely valuable books.\nposted by സ്വാര്‍ത്ഥന് at 11:03 PM\nഓര്‍മ്മകള് ഉണ്ടായിരിക്കണം - നവോദയക്കുറിപ്പുകള് ....\nശേഷം ചിന്ത്യം - അച്ഛന്‍റെ കത്തുകള്\nമൈലാഞ്ചി - പൂച്ചക്കും കായട\ntoday's special - Anamikayude Suviseshangal\nGurukulam | ഗുരുകുലം - അഹോ രൂപമഹോ സ്വരം!


ബാലഗംഗാതര തിലകന്റെ ജീവചരിത്രം\nസ്വാതന്ത്ര്യസമര സേനാനി, രാഷ്ട്രീയനേതാവ്, പത്രപ്രവർത്തകൻ, സാമൂഹിക പരിഷ്കർത്താവ് എന്നീ നിലകളിൽ പ്രശസ്തനായ ഒരു ഇന്ത്യൻ നേതാവായിരുന്നു ബാൽ ഗംഗാധർ തിലക് (ജൂലൈ 23, 1856 – ഓഗസ്റ്റ് 1, 1920). പേരു കേട്ട സംസ്കൃത പണ്ഡിതനായിരുന്നു. ഇന്ത്യൻ സ്വാതന്ത്ര ദിന ആഘോഷങ്ങൾ അദ്ദേഹത്തിന്റെ ആശയമാണ്. ‘സ്വരാജ്യം എന്റെ ജന്മാവകാശമാണ് അത് ഞാൻ നേടുക തന്നെചെയ്യും’ എന്ന മുദ്രാവാക്യത്തിന്റെ കർത്താവ്.\nവേദ ആചാര്യന്മാരുടെ കാലനിർണ്ണയം ചെയ്തത് അക്കാലത്ത് ശ്രദ്ധിക്കപ്പെട്ടിരുന്നു. ഹോംറൂൾ പ്രസ്ഥാനം അദ്ദേഹത്തിന്റെ സംഭാവനയാണ്.\nമഹാരാഷ്ട്രയിൽ കൊങ്കണ തീരത്തുള്ള രത്നഗിരിയിലെ ഒരു യാഥാസ്ഥിതിക ഇടത്തരം ബ്രാഹ്മണ കുടുംബത്തിൽ ഗംഗാധര രാമചന്ദ്ര തിലകന്റെ പുത്രനായി 1856 ജൂല. 23-ന് ജനിച്ചു. രത്നഗിരിയിലും പൂണെയിലുമായി പ്രാഥമിക വിദ്യാഭ്യാസം പൂർത്തിയാക്കി. അന്നത്തെ സമ്പ്രദായമനുസരിച്ച് 16-ാം വയസ്സിൽ ഇദ്ദേഹം വിവാഹിതനായി. സ്കൂൾ വിദ്യാഭ്യാസാനന്തരം ഉപരിപഠനത്തിനായി തിലകൻ പൂണെയിലെ ഡെക്കാൺ കോളജിൽ ചേർന്നു. വിദ്യാർത്ഥിയായിരിക്കുമ്പോൾത്തന്നെ രാഷ്ട്രീയ കാര്യങ്ങളിൽ താത്പര്യം പ്രകടിപ്പിച്ചിരുന്നു. 1877-ൽ ഇദ്ദേഹം ഗണിതശാസ്ത്രത്തിൽ ബിരുദം നേടി. തുടർന്ന് നിമയബിരുദവും എടുത്തു.\n1920-ൽ തിലകന്റെ 64-ാം ജന്മദിനം ആഘോഷിച്ചു. അനാരോഗ്യം മൂലം കുറച്ചുദിവസങ്ങൾക്കുശേഷം ഇദ്ദേഹം ബോംബേയിൽ ചികിത്സയിലായി. 1920 ആഗ. 1- ന് തിലകൻ നിര്യാതനായി.\n1869 ഒക്ടോബർ2– 1948 ജനുവരി 30\nപോർബന്തർ, ഗുജറാത്ത്, ഇന്ത്യ\nഇന്ത്യൻ നാഷണൽ കോൺഗ്രസ്\nമോഹൻ‌ദാസ് കരംചന്ദ് ഗാന്ധി (ഗുജറാത്തി: મોહનદાસ કરમચંદ ગાંધી, ഹിന്ദി: मोहनदास करमचंद गांधी, IAST: mohandās karamcand gāndhī) അഥവാ മഹാത്മാ ഗാന്ധി (1869 ഒക്ടോബർ2- 1948 ജനുവരി 30) ഇന്ത്യയുടെ രാഷ്ട്രപിതാവാണ്. അദ്ദേഹം ഇന്ത്യൻ സ്വാതന്ത്ര്യസമര പ്രസ്ഥാനത്തിന്റെ നേതാവും വഴികാട്ടിയുമായിരുന്നു. അഹിംസയിലൂന്നിയ സത്യാഗ്രഹം എന്ന സമര സിദ്ധാന്തത്തിലൂടെ ലോകമെമ്പാടും അദ്ദേഹം ശ്രദ്ധേയനായി. മഹത്തായ ആത്മാവ് എന്നർത്ഥം വരുന്ന മഹാത്മാ, അച്ഛൻ എന്നർത്ഥംവരുന്ന ബാപ്പു എന്നീ നാമവിശേഷണങ്ങൾ ജനഹൃദയങ്ങളിൽ അദ്ദേഹത്തിനുണ്ടായിരുന്ന സാന്നിധ്യം വ്യക്തമാക്കുന്നു. കേവലമൊരു രാഷ്ട്രീയ നേതാവെന്നതിനേക്കാൾ ദാർശികനായാണ് ഗാന്ധി ലോകമെമ്പാടും അറിയപ്പെടുന്നത്.\nഏറ്റവും കഠിനമായ പ്രതിസന്ധിഘട്ടങ്ങളിലും സത്യം, അഹിംസ എന്നീ മൂല്യങ്ങളിൽ അടിയുറച്ചു പ്രവർത്തിക്കുവാൻ മഹാത്മാഗാന്ധി ശ്രദ്ധിച്ചു. ജീവിതകാലം മുഴുവൻ അദ്ദേഹം ഹൈന്ദവ തത്ത്വശാസ്ത്രങ്ങളുടെ പ്രായോക്താവായിരുന്നു. എല്ലാ വിധത്തിലും സ്വയാശ്രയത്വം പുലർത്തിയ ഒരു ആശ്രമം സ്ഥാപിച്ച് അവിടെ ലളിത ജീവിതം നയിച്ച് അദ്ദേഹം പൊതുപ്രവർത്തകർക്കു മാതൃകയായി. സ്വയം നൂൽനൂറ്റുണ്ടാക്കിയ വസ്ത്രം ധരിച്ചു; സസ്യാഹാരം മാത്രം ഭക്ഷിച്ചു. ഉപവാസം അഥവാ നിരാഹാരം ആത്മശുദ്ധീകരണത്തിനും പ്രതിഷേധത്തിനുമുള്ള ഉപാധിയാക്കി.\nഗാന്ധിജിയുടെ ദർശനങ്ങൾ ആഗോള തലത്തിൽ ഒട്ടേറെ പൗരാവകാശ പ്രവർത്തകരെ സ്വാധീനിച്ചു. മാർട്ടിൻ ലൂഥർ കിംഗ്, സ്റ്റീവ് ബികോ, നെൽ‌സൺ മണ്ടേല, ഓങ് സാൻ സൂ കി എന്നിവർ ഗാന്ധിയൻ ആശയങ്ങൾ സ്വാംശീകരിച്ചവരിൽപെടുന്നു. ഭാരതീയർ മഹാത്മാഗാന്ധിയെ രാഷ്ട്രപിതാവായി ആദരിക്കുന്നു. അദ്ദേഹത്തിന്റെ ജന്മദിനമായ ഒക്ടോബർ2ഗാന്ധിജയന്തി എന്ന പേരിൽ ദേശീയഅവധി നൽകി ആചരിക്കുന്നു. അഹിംസാധിഷ്ഠിത സത്യാഗ്രഹം എന്ന ഗാന്ധിയൻ ആശയത്തോടുള്ള ബഹുമാനാർത്ഥം ഐക്യരാഷ്ട്രസഭ അന്നേ ദിവസം ലോക അഹിംസാ ദിനമായും പ്രഖ്യാപിചിട്ടുണ്ട്\n2.1 നിസ്സഹകരണ സമരം\n2.2 നിയമലംഘന സമരം\n2.3 ക്വിറ്റ് ഇന്ത്യാ സമരം\n4 ഗാന്ധി ദർശനങ്ങൾ\n4.1 സത്യവും അഹിംസയും\n5 വിമർശനങ്ങളും മറുപടികളും\n5.2 പാപവും ഭൂകമ്പവും\n5.3 വർ‍ണ്ണാശ്രമത്തോടുള്ള നിലപാട്\n5.4 ഹിന്ദുമതത്തിന്റെ കണ്ണാടി\n7.1.1 എന്റെ സത്യാന്വേഷണ പരീക്ഷണങ്ങൾ\n7.1.2 ഹിന്ദ് സ്വരാജ്\n7.1.3 കീ റ്റു ഹെൽത്ത്\n8 ഗാന്ധിയെപ്പറ്റി ചിലർ\n9 മറ്റു ദേശങ്ങളിലെ ഗാന്ധിമാർ\n9.1 അമേരിക്കൻ ഗാന്ധി.\n9.2 ആഫ്രിക്കൻ ഗാന്ധി\n9.3 കെനിയൻ ഗാന്ധി\n9.4 അതിർത്തി ഗാന്ധി\n9.5 ശ്രീലങ്കൻ ഗാന്ധി\n9.6 ആധുനിക ഗാന്ധി\nഅദ്ദേഹം ഇംഗ്ലണ്ടിൽ പോയ വർഷം തന്നെ അദ്ദേഹത്തിന് ആദ്യത്തെ കുട്ടി പിറന്നു, ഹരിലാൽ ഗാന്ധി. ലണ്ടനിലെ ഓക്സ്ഫോർഡ് യൂണിവേഴ്സിറ്റിയിലാണ് അദ്ദേഹം നിയമം പഠിച്ചത്. ലണ്ടനിലേക്ക് കപ്പൽ കയറുമ്പോൾ മദ്യവും മാസവും കഴിക്കില്ലെന്ന് അമ്മയ്ക്ക് വാക്കു കൊടുത്തിരുന്നു. ആ വാക്കു പാലിച്ച് പൂർണ്ണ സസ്യഭുക്കായിത്തന്നെ ലണ്ടനിൽ കഴിച്ചുകൂട്ടി. ഇക്കാര്യത്തിൽ അമ്മയോടുള്ള വാക്കു പാലിച്ചതിനുപുറമേ സസ്യാഹാരത്തെപ്പറ്റി പഠിക്കുകയും അതിന്റെ ഗുണത്തെക്കുറിച്ച് അറിവ് നേടുകയും വെജിറ്റേറിയൻ ക്ലബ്ബിൽ ചേർന്ന് അതിന്റെ നിർവ്വാഹക സമിതിയിലേയ്ക്ക് തിരഞ്ഞെടുക്കപ്പെടുകയും ചെയ്തു. പിന്നീട് അദ്ദേഹം ഈ ക്ലബ്ബിന്റെ ഒരു ചെറിയ വിഭാഗം പ്രാദേശികമായി തുടങ്ങി.\nഇത് അദ്ദേഹത്തെ പൊതുപ്രവർത്തനത്തിൽ പരിശീലനം നേടാൻ സഹായിച്ചു. ഈ ക്ലബ്ബിൽ വച്ച് അദ്ദേഹം പരിചയപ്പെട്ട ചില സസ്യഭുക്കുകൾ അക്കാലത്ത് തിയോസൊഫികൽ സമൂഹം എന്ന സാർവ്വത്രിക സാഹോദര്യം കെട്ടിപ്പടുക്കുന്നതിനായി പ്രവർത്തിച്ചിരുന്ന ഒരു രാജ്യാന്തര സമൂഹത്തിന്റെ പ്രവർത്തകരായിരുന്നു. അവരിലുടെ ഗാന്ധി ഹിന്ദുത്വം, ബുദ്ധമതം, ബ്രാഹ്മണ സാഹിത്യം തുടങ്ങിയവ പഠിക്കാൻ ഇടയായി. ഇംഗ്ലണ്ടിൽ വച്ചാണ് അദ്ദേഹം ആദ്യമായി ഭഗവദ് ഗീത വായിക്കുന്നത്. ഗാന്ധിയുടെ ആത്മീയ ജിവിതത്തിൽ വലിയ സ്വാധീനം ചെലുത്തിയ ഒരു ഗ്രന്ഥമായിരുന്നു അത്. അന്നുവരെ മതകാര്യങ്ങളിൽ പ്രത്യേക ശ്രദ്ധയൊന്നുമില്ലാതിരുന്ന മോഹൻദാസ് ബൈബിൾ, ഖുർആൻ തുടങ്ങിയ മതഗ്രന്ഥങ്ങളും പഠിച്ചു.\nലണ്ടൻ മട്രിക്കുലേഷൻ പരീഷ എഴുതിയെങ്കിലും ആദ്യം ലത്തീനിൽ പരാജയപ്പെട്ടു. എങ്കിലും വീണ്ടും എഴുതി അതിൽ വിജയം കൈവരിച്ചു. 1891-ൽ നിയമപഠനം പൂർത്തിയാക്കി ഇന്ത്യയിൽ തിരിച്ചെത്തി. അമ്മയുടെ മരണവാർത്തയാണ് അദ്ദേഹത്തെ ഇന്ത്യയിൽ എതിരേറ്റത്. ഇന്ത്യയിൽ എത്തിയ ശേഷം മുംബയിലെ കോടതിയിൽ അഭിഭാഷക വൃത്തി ആരംഭിച്ചുവെങ്കിലും ആദ്യത്തെ വ്യവഹാരത്തിൽത്തന്നെ ശരീരം വിറച്ച് ഒരക്ഷരം മിണ്ടാൻ പറ്റാതെ ജോലി അവസാനിപ്പിച്ച് മടങ്ങി. പിന്നീട് അദ്ദേഹം മറ്റുള്ളവർക്കായി പരാതി എഴുതിക്കൊടുക്കുന്ന ജോലി നോക്കിയെങ്കിലും ഇത് മൂത്ത ജ്യേഷ്ഠന് ഇഷ്ടപ്പെട്ടില്ല. ജ്യേഷ്ഠന്റെ നിർബന്ധഫലമായി അദ്ദേഹം സേട്ട് അബ്ദുള്ള എന്ന ദക്ഷിണാഫ്രിക്കൻ വ്യാപരിയുടെ ദാദാ അബ്ദുള്ള & കോ എന്ന ദക്ഷീണാഫ്രിക്കൻ കമ്പനിയുടെ വ്യവഹാരങ്ങൾ വാദിക്കുന്ന വക്കീലിന്റെ ജോലി ഏറ്റെടുത്തു. കേസ് വാദിക്കുവാനായി കമ്പനി നിരവധി വക്കീലന്മാരെ ഏർപ്പാടാക്കിയിരുന്നു, അവർക്ക് വേണ്ട നിർദ്ദേശങ്ങൾ കൊടുക്കുകയായിരുന്നു മോഹൻ‍ദാസിന്റെ ജോലി.\n1893-ൽ ഗാന്ധി ദക്ഷിണാഫ്രിക്കയിലെ നാറ്റാളിൽ എത്തി. എന്നാൽ ദക്ഷിണാഫ്രിക്കയിലെ വർണ്ണവിവേചനം അദ്ദേഹത്തിന്റെ മനസ്സിനെ പുതിയൊരു രീതിയിൽ ചിന്തിക്കാൻ പ്രേരിപ്പിച്ചു. തീവണ്ടിയിൽ ഉയർന്ന ശ്രേണികളിലെ കൂപ്പകളിൽ ഇന്ത്യക്കാരേയോ കറുത്ത വർഗ്ഗക്കാരെയോ കയറാൻ അനുവദിച്ചിരുന്നില്ല. വെള്ളം കുടിക്കാനുള്ള പൊതു ടാപ്പുകളിൽ നിന്ന് വെള്ളം കുടിച്ചാൽ പോലും ഇത്തരക്കാർക്ക് കടുത്ത ശിക്ഷയായിരുന്നു നൽകപ്പെട്ടിരുന്നത്.\nപ്രിട്ടോറിയയിലെ തയ്യബ് ഹാജി ഖാൻ മുഹമ്മദ് എന്ന ഇന്ത്യാക്കാരനായ വ്യാപാരിയുടെ സഹകരണത്തോടെ അവിടത്തെ ഇന്ത്യാക്കരുടെ ഒരു യോഗം വിളിച്ചു കൂട്ടി ദക്ഷിണാഫ്രിക്കയിലെ ഇന്ത്യാക്കാർ അനുഭവിക്കുന്ന കഷ്ടതകൾക്കെതിരെ അദ്ദേഹം സംസാരിച്ചു. ഇംഗ്ലണ്ടിൽ പോലും ഇത്തരം അനാചാരങ്ങൾ ഇല്ലെന്ന് അദ്ദേഹം ഓർമ്മിപ്പിച്ചു. ഗാന്ധിയുടെ ആദ്യത്തെ പൊതുപ്രസംഗം അതായിരുന്നു. ഇന്ത്യാക്കാരുടെ വിദ്യാഭ്യാസമില്ലായ്മയും ശുചിത്വക്കുറവുമാണ് ഇതിനു കാരണം എന്നു വിശ്വസിച്ച്, അവ പരിഹരിക്കാനുള്ള നടപടികൾ അദ്ദേഹം ആസൂത്രണം ചെയ്തു. തീവണ്ടികളിൽ ഒന്നും രണ്ടും ക്ലാസ്സുകളിൽ പ്രവേശനം കിട്ടാനായി റെയിവേ അധികൃതരുമായി ഗാന്ധി കത്തിടപാടുകൾ നടത്തി. ഇന്ത്യാക്കാരുടെ സാമ്പത്തിക സാമൂഹിക നിലകളെക്കുറിച്ച് അദ്ദേഹം പഠിക്കാൻ ആരംഭിച്ചു. മതപരവും ആദ്ധ്യാത്മികവുമായ വളരെ ഗ്രന്ഥങ്ങൾ അദ്ദേഹം ഇക്കാലത്ത് പഠിച്ചു. അദ്ദേഹം താമസിയാതെ കൂടുതൽ സമയ രാഷ്ട്രീയ പ്രവർത്തനത്തിലെക്ക് ഇറങ്ങി. ഇതിന്റെ ഭാഗമായി, സുഹൃത്തുക്കളുമൊത്ത് നറ്റാൾ ഇന്ത്യൻ കോൺഗ്രസ്സ് എന്ന പ്രസ്ഥാനം ആരംഭിച്ചു. ഇത് ഇന്ത്യാക്കാരുടെ അവകാശ ബോധത്തൽ മാറ്റം ഉണ്ടാക്കി. നറ്റാളിലെ കരാർ തൊഴിലാളികളുടെ പ്രശ്നങ്ങളിലും അദ്ദേഹം ഇടപെട്ടു. താമസിയാതെ ദക്ഷിണാഫ്രിക്കയിൽ അദ്ദേഹം ‘ഗാന്ധിജി’ എന്ന് അറിയപ്പെടാൻ തുടങ്ങി.  1896-ൽ അദ്ദേഹം ഭാര്യയേയും കുട്ടികളേയും കൊണ്ടുവരാനായി നാട്ടിലേക്ക് ഹ്രസ്വസന്ദർശനം നടത്തി. രാജ്‌കോട്ടിലെത്തിയ ഗാന്ധി ദക്ഷിണാഫ്രിക്കയിലെ ഇന്ത്യക്കാരുടെ നില വിവരിച്ചുകൊണ്ട് ലഘുലേഖകളും പത്രപ്രസ്താവകളും ഇറക്കുകയും ജസ്റ്റീസ് റാനഡേ, ജസ്റ്റീസ് ബദറുദ്ദീൻ തയ്ബാജി, സർ ഫിറോസ് ഷാ മേത്ത എന്നിവരുമായി ഇക്കാര്യം ചർച്ച ചെയ്യുകയും ചെയ്തു. ഇതിനിടക്ക് മുംബൈയിൽ പ്ലേഗ് പടർന്നപ്പോൾ ശുചീകരണപ്രവർത്തനങ്ങളിലും ഏർപ്പെട്ടു. പൂനെയിൽ ‘ലോകമാന്യ‘ ബാലഗംഗാധര തിലക്, ഗോപാലകൃഷ്ണ ഗോഖലെ എന്നിവരെ സന്ദർശിച്ചു.\n1896-ൽ ഡർബനിലെ പാർലമെന്റ്, വോട്ടവകാശം കറുത്ത വർഗ്ഗക്കാർക്കും ഇന്ത്യാക്കാർക്കും വിലക്കിക്കൊണ്ട് നിയമം കൊണ്ടുവരാൻ തീരുമാനിച്ചപ്പോൾ ഇതിനെതിരായി പോരാടാൻ അവിടത്തുകാർ ഗാന്ധിയോട് അഭ്യർത്ഥിച്ചിരുന്നു. പാർലമെൻറ് അടച്ചതിനാൽ കാര്യമായി ഒന്നും ചെയ്യാൻ പറ്റാത്തതിനാലാണ് അദ്ദേഹം നാട്ടിലേക്ക് വന്നത്. എന്നാൽ പാർലമെൻറ് ജനുവരിയിൽ തുടങ്ങുമെന്നും അടിയന്തരമായി തിരിച്ചു വരണമെന്നുമുള്ള സന്ദേശം അദ്ദേഹത്തിന് ലഭിച്ചപ്പോൾ, രണ്ടു മക്കൾ, വിധവയായ സഹോദരീപുത്രൻ, ഭാര്യ കസ്തൂർബാ, എന്നിവരോടൊപ്പം 1897 ഡിസംബർ ആദ്യവാരം ഗാന്ധി ഡർബനിലേയ്ക്ക് യാത്രയായി. തിരിച്ചെത്തിയ അദ്ദേഹത്തെ വെള്ളക്കാരായ ഒരു കൂട്ടം ആളുകൾ ആക്രമിച്ച് പരിക്കേല്പിച്ചു. എന്നാൽ അദ്ദേഹം അവർക്കെതിരായി വ്യവഹാരം നടത്താൻ ഇഷ്ടപ്പെട്ടില്ല. ഇതിനെക്കുറിച്ച് ചോദിച്ചപ്പോൾ വ്യക്തിപരമായ പീഡനങ്ങൾക്ക് കോടതിയിൽ പകരം ചോദിക്കുന്നത് തനിക്കിഷ്ടമല്ല എന്നായിരുന്നു അദ്ദേഹത്തിന്റെ മറുപടി. ഇത് അദ്ദേഹത്തിന്റെ വ്യക്തിമാഹാത്മ്യം കാണിക്കുന്ന ആദ്യത്തെ സംഭവങ്ങളിൽ ഒന്നാണ്. നറ്റാൾ നിയമസഭയിൽ അവതരിപ്പിക്കപ്പെട്ട നിഷ്ഠൂരമായ കരടുബില്ലുകൾക്കെതിരായി അദ്ദേഹം നിരവധി പ്രചാരണപരിപാടികൾ സംഘടിപ്പിച്ചു. കോളോണിയൽ സെക്രട്ടറിക്ക് നിവേദനവും നൽ‌കി. ഇതിനിടക്ക് ബോവർ യുദ്ധത്തിൽ ഒരു സന്നദ്ധസേവകനായും അദ്ദേഹം പങ്കെടുത്തു. ഇന്ത്യൻ ആംബുലൻസ് കോർപ്സ് എന്ന സംഘടനയിൽ യുദ്ധ സമയത്ത് രോഗികളെ ശുശ്രൂഷിക്കാൻ ചേർന്നതിന് പിന്നീട് അദ്ദേഹത്തെ ആദരിച്ചു.\n1903 ഫെബ്രുവരി 14-ന് ട്രാൻസ്‍വാൾ സുപ്രീം കോടതിയിൽ വക്കീൽ പണി ആരംഭിച്ചു. ജോഹന്നാസ്ബർഗിലായിരുന്നു താമസം. ഇന്ത്യക്കാർക്കെതിരായ കരിനിയമങ്ങൾ പിൻ‍വലിക്കണമെന്ന് അദ്ദേഹം അവിടെ മേയ് 6-നു കൂടിയ സമ്മേളനത്തിൽ ആവശ്യപ്പെട്ടു. ജൂൺ 4-ന് ഗാന്ധി ‘ഇന്ത്യൻ ഒപ്പീനിയൻ‘ എന്ന പത്രം ആരംഭിച്ചു. ആ വർഷം അവസാനം ഡർബനിൽ നിന്ന് 14 മൈൽ അകലെ ഫീനിക്സ് എന്ന ആശ്രമം സ്ഥാപിക്കുകയും അങ്ങോട്ട് താമസം മാറ്റുകയും ചെയ്തു. ആശ്രമത്തിൽ ഒരോരുത്തരും അവരവരുടെ പ്രയത്നം സംഭാവനം ചെയ്യണം എന്ന ആശയം പ്രാവർത്തികമാക്കി. റസ്കിന്റെ “അൺ ടു ദിസ് ലാസ്റ്റ്” എന്ന പുസ്തകമായിരുന്നു ഇതിനാധാരം.\nദക്ഷിണാഫ്രിക്കായിൽ അദ്ദേഹത്തിന്റെ ഈ മൂന്നാം വരവിലാണ് സത്യാഗ്രഹം എന്ന ആശയം ഉരുത്തിരിഞ്ഞു വന്നത്. 1906-ൽ അദ്ദേഹം ബ്രഹ്മചര്യം ജീവിതവൃതമാക്കി. ഇതിനിടെ നാട്ടിലായിരുന്ന കസ്തൂർബായേയും കുട്ടികളേയും വിളിച്ചുവരുത്തി ടോൾസ്റ്റോയ് വിഭാവനം ചെയ്ത രീതിയിലുള്ള ടോൾസ്റ്റോയ് ഫാം സ്ഥാപിച്ചു അതിൽ മാതൃകാ കൂട്ടുകുടുംബസങ്കല്പം പരീക്ഷിച്ചു നോക്കി.\nട്രാൻസ്‍വാൾ പ്രവിശ്യാ സർക്കാരിനെതിരായി 1907 മാർച്ച് 22-ന് ഗാന്ധി സത്യാഗ്രഹസമരം ആരംഭിച്ചു. എല്ലാ ഇന്ത്യക്കാരും വിരലടയാളം പതിച്ച രജിസ്ട്രേഷൻ കാർഡ് എപ്പോഴും സൂക്ഷിക്കണമെന്ന ഏഷ്യാറ്റിക് ലോ അമെൻഡ്മെൻറ് ഓർഡിനൻസ് എന്ന ബില്ലിനെതിരായിരുന്നു സത്യാഗ്രഹം. ഈ രജിസ്ട്രേഷൻ കാർഡില്ലാത്തവരെ അറസ്റ്റ് ചെയ്യാനും നാടുകടത്താനും വ്യവസ്ഥയുണ്ടായിരുന്നു. 1908- ജനുവരി 10-ന് അദ്ദേഹത്തെ അറസ്റ്റ് ചെയ്തു രണ്ടു മാസക്കാലത്തേയ്ക്ക് ജയിലിലടച്ചു. എങ്കിലും താമസിയാതെ ജനറൽ സ്മട്സിന്റെ നിർദ്ദേശപ്രകാരം മോചിപ്പിച്ചു. വീണ്ടും അദ്ദേഹത്തെ 1913 നവംബർ 6-ന് അറസ്റ്റ് ചെയ്തു. ഇതിൽ പ്രതിഷേധിച്ച് നവംബർ 25-ന് നറ്റാളിൽ യോഗം ചേർന്നവർക്കു നേരെ പോലീസ് വെടിവയ്ക്കുകയും രണ്ടു ഇന്ത്യാക്കാർ മരിക്കുകയും നിരവധിപേർക്ക് പരിക്കേൽക്കുകയും ചെയ്തു. തുടർന്ന് ഗാന്ധിജിയെ ഒൻപതു മാസത്തേയ്ക്ക് ജയിലിലടച്ചു. പുറത്തിറങ്ങിയ ശേഷം അദ്ദേഹം, ഇന്ത്യാക്കാർ താമസിക്കുന്ന പ്രവിശ്യ വിട്ട് പുറത്ത് പോകാൻ പാടില്ല എന്ന നിയമത്തിനെതിരായി 2037 പുരുഷന്മാരും 129 സ്ത്രീകളും 57 കുട്ടികളുമായി ട്രാൻസ്‍വാളിലേയ്ക്ക് മാർച്ച് നടത്തി. അവരെ അറസ്റ്റ് ചെയ്ത് ജയിലിലടച്ചപ്പോൾ ലഹള പൊട്ടിപ്പുറപ്പെട്ടു. 1914 ജൂൺ 30-ന് സർക്കാർ ഒത്തു തീർപ്പുകൾക്ക് തയ്യാറായി.\nഇൻഡ്യയിലേക്ക് തിരിച്ച ഗാന്ധി 1915 ജനുവരി9ന് മുംബൈ തുറമുഖത്ത് കപ്പലിറങ്ങി. കാര്യങ്ങൾ നേരിട്ട് പഠിക്കാനായി അദ്ദേഹം ഇന്ത്യ മുഴുവനും സഞ്ചരിച്ചു. അന്ന് ഇൻഡ്യൻ ദേശീയതയുടെ നായകരായിരുന്ന നേതാക്കന്മാരെയെല്ലാം സന്ദർശിച്ചു. ദക്ഷിണാഫ്രിക്കയിലെ ഫീനിക്സ് ആശ്രമത്തിൽ നിന്നും വന്ന വിദ്യർത്ഥികളെ രവീന്ദ്രനാഥ ടാഗോർ ശാന്തിനികേതനിലേയ്ക്ക് ക്ഷണിച്ചു. ഗാന്ധിജിയും ടാഗോറും പരിചയപ്പെടുന്നത് അങ്ങനെയാണ്. മരിക്കുവോളം നീണ്ട സുഹൃദ്ബന്ധത്തിന്റെ തുടക്കമായിരുന്നു അത്. അഹമ്മദാബാദിലെ കൊച്ച്റാബിൽ 1915 മേയ് 25-ന് അദ്ദേഹം സത്യാഗ്രഹാശ്രമം സ്ഥാപിച്ചു. ജനസേവനത്തിന് ആത്മസമർപ്പണം ചെയ്യുന്നവർ അഹിംസ, സത്യം, അസ്തേയം, അപരിഗ്രഹം, ബ്രഹ്മചര്യം എന്നിവ നിഷ്ഠയോടെ ആചരിക്കണമെന്ന് ഗാന്ധിജി നിർദ്ദേശിച്ചു. സ്വയം നൂൽ നൂറ്റുകൊണ്ട് വസ്ത്രമുണ്ടാക്കുക എന്ന അടിസ്ഥാനത്തിലുള്ള ഖാദി പ്രസ്ഥാനത്തിന് അദ്ദേഹം രൂപം നൽകി. 1917 ഏപ്രിൽ 16-ന് ചമ്പാരൺ ജിലയിൽ തോട്ടം തൊഴിലാളികളെ ബ്രിട്ടീഷ് കരാർ വ്യവസ്ഥയനുസരിച്ചുള്ള അടിമത്തത്തിൽ നിന്ന് മോചിപ്പിക്കാൻ വേണ്ടി നടത്തിയ സമരത്തിൽ ഗാന്ധി ഇന്ത്യയിൽ വച്ച് ആദ്യമായി അറസ്റ്റ് വരിച്ചു. പിന്നീട് 1917-1918 കാലത്ത് അദ്ദേഹത്തിന്റെ ശ്രമഫലമായി ഗുജറാത്തിലെ ഘേഡ കർഷക സമരം, അഹമ്മദാബാദിലെ തൊഴിൽ പ്രശ്നം തുടങ്ങിയവ ഒത്തു തീർപ്പാക്കി. 1917 ജൂണിൽ സത്യാഗ്രഹാശ്രമം സബർമതി യിലേക്ക് മാറ്റി. പിന്നീട് ഇത് സബർമതി ആശ്രമം എന്ന് അറിയപ്പെടാൻ തുടങ്ങി. ഒന്നാം ലോകമഹായുദ്ധം നടക്കുന്ന സമയമായിരുന്നു അത്. യുദ്ധത്തിനു ശേഷമെങ്കിലും ബ്രിട്ടിഷുകാരുടെ നയത്തിന് മാറ്റമുണ്ടാവുമെന്ന് എല്ലവരും കരുതിയെങ്കിലും ആ പ്രതീക്ഷ സഫലമായില്ല. ഇന്ത്യയിലങ്ങോളമിങ്ങോളം പ്രതിഷേധസമരങ്ങൾ ശക്തമായിത്തീർന്നു. ഇതിനകം ഗാന്ധിജിയെ നേതാവായി മറ്റു നേതാക്കൾ അംഗീകരിച്ചു തുടങ്ങിയിരുന്നു. ദക്ഷിണാഫ്രിക്കയിൽ അദ്ദേഹം നടത്തിയ സമരങ്ങളും അതിന് കാരണമായിരുന്നു.\n[തിരുത്തുക] നിസ്സഹകരണ സമരം\nദില്ലിയിൽ നടന്ന പോലീസ് വെടിവയ്പിനെക്കുറിച്ച് അന്വേഷിക്കാൻ അങ്ങോട്ടു പോയ ഗാന്ധിയെ നിരോധനാജ്ഞ ലംഘിച്ചു എന്ന പേരിൽ ഏപ്രിൽ 10-ന് അറസ്റ്റ് ചെയ്തു. അറ്സ്റ്റിൽ പ്രതിഷേധിച്ച് ഇന്ത്യയെങ്ങും ഹർത്താൽ ആചരിക്കപ്പെട്ടു. ഇതിനെത്തുടർന്ന് ഏപ്രിൽ 13-ന് ജാലിയൻ വാലാബാഗിൽ വച്ച് സമരക്കാ‍ർ കൂട്ടക്കൊല ചെയ്യപ്പെട്ടു. ഇതേ തുടർന്ന് നിയമ ലംഘന സമരം താൽകാലികമയി ഏപ്രിൽ 18-ന് നിർത്തിവച്ചു. ഉത്തർപ്രദേശിലെ ചൌരിചൌരാ എന്ന സ്ഥലത്ത് ജനക്കൂട്ടം രോഷം പൂണ്ട് പോലീസ് സ്റ്റേഷൻ ചുട്ടെരിക്കുകയും പോലീസുകാരെ വധിക്കുകയും ചെയ്തു. ഇതോടെ ഗാന്ധിജി നിസ്സഹകരണ പ്രസ്ഥാനം നിർത്തി. ബ്രിട്ടീഷുകാരാകട്ടെ ‘യങ് ഇന്ത്യ’ എന്ന മാസികയിൽ അദ്ദേഹം എഴുതിയ ലേഖനങ്ങളുടെ പേരിൽ രാജ്യദ്രോഹക്കുറ്റം ആരോപിച്ച് ആറു കൊല്ലത്തേക്ക് തടവിനുശിക്ഷിച്ചു. എന്നാൽ ആരോഗ്യസ്ഥിതി മോശമായപ്പോൾ രണ്ടു വർഷം കഴിഞ്ഞ് വിട്ടയച്ചു.\nഒരൊറ്റ ഇന്ത്യാക്കാരൻ പോലും ഇല്ലാത്ത സൈമൺ കമ്മീഷൻ നിർദ്ദേശങ്ങളെ ബഹിഷ്കരിക്കാൻ അദ്ദേഹം ആഹ്വാനം ചെയ്തതനുസരിച്ച് നാടെങ്ങും പ്രക്ഷോഭം ഉയർന്നു. ലാലാ ലജ്പത്റായ് ഉൾപ്പെടെ പല പ്രമുഖരേയും ബ്രിട്ടീഷ് പട്ടാളം വകവരുത്തി. ഇതിനിടയിൽ ഭൂനികുതിയിലെ വർദ്ധനവിൽ പ്രതിഷേധിച്ച് ഗാന്ധി ബർദോളിയിൽ സത്യാഗ്രഹ സമരം ആരംഭിച്ചു. നാടൊട്ടുക്ക് ജൂൺ 12 ബർദോളി ദിനം ആചരിച്ചു.\nസബർമതി ആശ്രമത്തിൽ 1930 ഫെബ്രുവരി 14 മുതൽ 16 വരെ ചേർന്ന അഖിലേന്ത്യാ കോൺഗ്രസ് പ്രവർത്തക സമിതി സിവിൽ നിയമ ലംഘന സമരം ആരംഭിക്കാൻ തീരുമാനമെടുത്തു. ഇതിന്റെ നേതൃത്വം ഗാന്ധിയെയാണ് ഏല്പിച്ചത്. ഉപ്പ് ഉൽപ്പാദനത്തിൽ ബ്രിട്ടീഷ് ഭരണകൂടം ചുമത്തിയ കരത്തിനോട് പ്രതിഷേധിക്കാൻ 1930-ൽ അദ്ദേഹം ആയിരക്കണക്കിനാളുകൾ പങ്കെടുത്ത ഉപ്പ് സത്യാഗ്രഹം സംഘടിപ്പിച്ചു. 78 അനുയായികൾക്കൊപ്പം മാർച്ച് 12-ന് ഗാന്ധിജി അഹമ്മദാബാദിലെ സബർമതി ആശ്രമത്തിൽ നിന്ന് കാൽനടയായി യാത്ര തിരിച്ചു. യാത്രക്കിടയിൽ ജനങ്ങൾ കൂടി ജാഥ കനത്തു. പലയിടങ്ങളിലും സ്വീകരണങ്ങൾ ഏറ്റുവാങ്ങിക്കൊണ്ട് ഏപ്രിൽ5ദണ്ഡി എന്ന തീരദേശഗ്രാമത്തിലെത്തി. അവിടെ കടപ്പുറത്ത് ഉപ്പുണ്ടാക്കി ഗാന്ധിയും അനുയായികളും നിയമം ലംഘിച്ചു. ഇന്ത്യയിൽ എങ്ങും നിയമലംഘന സമരങ്ങൾ അര‍ങ്ങേറി. പലയിടങ്ങളിലും ലാത്തിച്ചാർജ്ജും വെടിവയ്പ്പുമുണ്ടായി. ലോകം മുഴുവനും ഉറ്റു നോക്കുന്ന ഒരു സംഭവമായി അത്. ജാഥയെത്തുടർന്ന് ദണ്ഡി കടപ്പുറത്ത് അദ്ദേഹം സത്യാഗ്രഹം ഇരുന്നു. മേയ് 4-ന് ഗാന്ധിയെ സത്യാഗ്രഹ ക്യാമ്പിൽ നിന്ന് അറസ്റ്റ് ചെയ്ത് ജയിലിലടച്ചു. ഇന്ത്യയൊട്ടാകെ പ്രതിഷേധം അലയടിച്ചു. ജൂലൈ 6-ന് ഗാന്ധി ദിനം കൊണ്ടാടി. മുംബൈയിലും ഷോലാപൂരും തൊഴിലാളികൾ പണിമുടക്കി. 1931 ജനുവരി 25 അദ്ദേഹത്തെ മോചിതനാക്കി.\nഎന്നാൽ അദ്ദേഹം അപ്പോഴും ജയിൽമോചിതനായിരുന്നില്ല.1933 മേയ് 8-ന് രണ്ടാം നിയമലംഘന സമരം താൽകാലികമായി നിർത്തിവച്ചു. ഹരിജൻ പ്രശ്നത്തിൻ പരിഹാരം കാണാൻ ഉപവാസസമരം ആരംഭിച്ചു. എന്നാൽ അന്ന് രാത്രി9മണിക്ക് അദ്ദേഹത്തെ ജയിലിൽ നിന്ന് മോചിതനാക്കി. എന്നാൽ ജയിലിനുപുറത്തും നിരാഹാരം തുടർന്ന ഗാന്ധി മേയ് 29-ന് പൂനെയിൽ വച്ചാണ് നിരാഹാരം അവസാനിപ്പിച്ചത്. തുടർന്ന് അദ്ദേഹം വ്യക്തിഗത സിവിൽ നിയമലംഘനങ്ങൾ ആരംഭിക്കുകയും വീണ്ടും ജയിലിലടക്കപ്പെടുകയും (ജൂലൈ 31) ചെയ്തു. ആദ്യം സബർമതി ജയിലിലും പിന്നീട് യെർവാദാ ജയിലിലുമയിരുന്നു. ഓഗസ്റ്റ് 4-ന് മോചിതനായെങ്കിലും വീണ്ടും നിയമലംഘനം ആരോപിച്ച് ഒരു വർഷത്തേക്ക് ജയിലിലടക്കപ്പെട്ടപ്പോൾ, ഹരിജനക്ഷേമപ്രവർത്തനങ്ങൾക്ക് അനുവാദം തരാത്തതിൽ പ്രതിഷേധിച്ച് ഓഗസ്റ്റ് 16 ജയിലിൽ നിരാഹരം ആരംഭിച്ചു . ആരോഗ്യനില വഷളായതിനാൽ ഓഗസ്റ്റ് 25-ന് വ്യവസ്ഥകൾ ഒന്നുമില്ലാതെ അദ്ദേഹം മോചിപ്പിക്കപ്പെട്ടു. പിന്നീട് അദ്ദേഹം ഹരിജനക്ഷേമപ്രവർത്തനങ്ങളിൽ മുഴുകി.\nവാർധായിലെ സേവാഗ്രാം ആശ്രമത്തിലേയ്ക്ക് 1936 ഏപ്രിൽ 20-ന് അദ്ദേഹം താമസം മാറ്റി. ഗ്രമീണ ജീവിത വികാസത്തിനാവശ്യമായ പദ്ധതികൾക്ക് സേവാഗ്രാം വഴികാട്ടിയായിത്തീർന്നു.\nഇടക്കാല സർക്കാർ അനുവദിക്കുന്നില്ല എങ്കിൽ സിവിൽ നിയമ ലംഘനം ആരംഭിക്കാൻ 1940 മാർച്ച് 18ന് ബിഹാറിലെ രാംഗഢിൽ ചേർന്ന കോൺഗ്രസ്സ് സമ്മേളനം തീരുമാനിക്കുകയും അതിന്റെ നേതൃത്വം ഗാന്ധിജിയെ ഏൽ‍പ്പിക്കുകയും ചെയ്തു. ഇതിനിടെ കോൺഗ്രസ് നിർബ്ബന്ധപൂർ‌വം ഗാന്ധിജിയെ തിരികെ കൊണ്ടു വന്നിരുന്നു. ഇന്ത്യാക്കാരുടെ സമ്മതമില്ലാതെ ഇന്ത്യയെ രണ്ടാം ലോകമഹായുദ്ധത്തിൽ പങ്കാളിയാക്കിയതിൽ പ്രതീകാത്മകമായി പ്രതിഷേധിക്കാൻ അദ്ദേഹം വ്യക്തിഗതമായി തീരുമാനിച്ചു. 1942 മാർച്ചിൽ സർ സ്റ്റാഫോഡ് ക്രിപ്സ് ഇന്ത്യയിലെത്തുകയും ഗാന്ധിജിയുമായി ചർച്ച നടത്തുകയും ചെയ്തു. അതേ തുടർന്ന് ഇന്ത്യക്ക് ഡൊമീനിയൻ പദവി വാഗ്ദാനം ചെയ്യപ്പെട്ടു. എന്നാൽ പൂർണ്ണ സ്വരാജായിരുന്നു മിക്കവർക്കും വേണ്ടിയിരുന്നത്. അതിൽ കുറഞ്ഞതോന്നുകൊണ്ടും അവർ തൃപ്തരാകുമായിരുന്നില്ല. ഗാന്ധിജി ഏപ്രിലിൽ സർക്കാരിന് സമർപ്പിച്ച പ്രമേയം 1942 ഓഗസ്റ്റ് 8 ന് അഖിലേന്ത്യാ കോൺഗ്രസ് സമിതി നിരാകരിക്കുകയും ജവഹർലാൽ നെഹ്രു തയ്യാറാക്കിയ കരട് അനുസരിച്ച് , ’ഓഗസ്റ്റ് പ്രമേയം’ എന്ന പേരിൽ സുപ്രസിദ്ധ ക്വിറ്റ് ഇന്ത്യാ പ്രമേയം അവതരിപ്പിക്കുകയും ചെയ്തു.  സമര നേതൃത്വം ഏറ്റെടുത്ത ഗാന്ധിജിയുടെ ചരിത്രപ്രസിദ്ധമായ പ്രസംഗമാണ്  ’ഡു ഓർ ഡൈ’- നമ്മൾ ഒരു സാമ്രാജ്യത്തെ എതിർക്കുകയാണ്.. ഒന്നുകിൽ പ്രവർത്തിക്കുക, അല്ലെങ്കിൽ മരിക്കുക എന്നത്. ഗാന്ധിജിയുടെ ഈ ആശയം മറ്റുള്ളവർ സ്വീകരിച്ചെങ്കിലും കമ്യൂണിസ്റ്റുകാർ എതിർത്തു.  തീരുമാനം അനുസരിച്ച് പ്രക്ഷോഭം ആരംഭിച്ചതിനെതുടർന്ന് പലയിടങ്ങളിലും ജനങ്ങളും പോലീസും ഏറ്റുമുട്ടി. ഓഗസ്റ്റ് 9-ന് ഗാന്ധിജിയെ അറസ്റ്റ് ചെയ്ത് പൂനെയിലെ ആഗാഖാൻ കൊട്ടാരത്തിൽ തടവിൽ പാർപ്പിച്ചു. കോൺഗ്രസ്സിനെ നിയമവിരുദ്ധസംഘടനയായി പ്രഖ്യാപിച്ചു. ഓരാഴ്ചക്കകം പ്രമുഖ നേതാക്കൾ എല്ലാം അറസ്റ്റിലായി. പതിനായിരങ്ങൾ തടവിലായി, നിരവധി പേർ മരിക്കുകയും പലർക്കും പരിക്കേൽക്കുകയും ചെയ്തു.\nഇന്ത്യയിലെ രാഷ്ട്രീയപ്രതിസന്ധി പരിഹരിക്കുന്നതിൻ അന്നത്തെ വൈസ്രോയി വേവൽ പ്രഭു ബ്രിട്ടിഷ് സർക്കാരിന്റെ അനുമതിയോടെ പ്രഖ്യാപിച്ച പദ്ധതിയെത്തുടർന്ന് തടവിൽ കഴിഞ്ഞിരുന്നവരെ 1945-ൽ മോചിപ്പിച്ചു. ഇന്ത്യയുടെ സ്വാതന്ത്ര്യം ഏതാണ്ട് സുതാര്യമായിത്തുടങ്ങിയിരുന്നു. എന്നാൽ മുഹമ്മദ് അലി ജിന്നയുടെ നേതൃത്വത്തിൽ ഒരു വിഭാഗം മുസ്ലിങ്ങൾ‍ക്കായി പാകിസ്താൻ എന്ന പേരിൽ പ്രത്യേക രാഷ്ട്രം വേണമെന്ന് ശഠിച്ചു[അവലംബം ആവശ്യമാണ്]. ഹിന്ദുക്കളും മുസ്ളീങ്ങളും സ്വതന്ത്ര ഭാരതത്തിൽ സമാധാനത്തോടെ സഹവസിക്കണം എന്നാഗ്രഹിച്ച ഗാന്ധിജി ഭാരതത്തിന്റെ വിഭജനത്തെ എതിർത്തു. പുതിയപദ്ധതിയെക്കുറിച്ച് ചർച്ച ചെയ്യാൻ വൈസ്രോയി സിം‍ലയിൽ സർവ്വ കക്ഷിയോഗം വിളിച്ചു കൂട്ടിയപ്പോൾ നിരീക്ഷകനായി ഗാന്ധിജിയും പങ്കെടുത്തു. വിഭജനവാദത്തിൽ ഉറച്ച ജിന്നയുടെ നിലപാടു കാരണം ചർച്ച പരാജയപ്പെട്ടതായി വൈസ്രോയി പ്രഖ്യാപിച്ചു. ഇടക്കാല സർക്കാർ രൂപവത്കരണത്തിൽ ചേരേണ്ടതില്ല എന്ന് മുസ്ലീം ലീഗും ജിന്നയും തീരുമാനിച്ചു. അവർ 1946 ഓഗസ്റ്റ് 16-ന് പ്രത്യക്ഷമായ സമരപരിപാടികൾ ആരംഭിച്ചു. കൊൽക്കത്തയിൽ സമരത്തിനിടെ അയ്യായിരത്തോളം പേർ കൊല്ലപ്പെട്ടു. 15,000-ത്തോളം പേർക്ക് പരിക്കേറ്റു. ജിന്ന പിന്നീട് താൽക്കാലിക സർക്കാരിലേയ്ക്ക് നാലു പേരെ നാമനിർദ്ദേശം ചെയ്തു.\nവർഗ്ഗിയ ലഹള അപ്പോഴേക്കും പടർന്നു പിടിച്ചിരുന്നു. കിഴക്കൻ ബംഗാളിലെ നോഖാലിയിലും തിയ്യറയിലും ലഹളകൾ രൂക്ഷമായി. ഗാന്ധിജി ശാന്തി സന്ദേശവുമായി 49 ഗ്രാമങ്ങലിലൂടെ നഗ്നപാദനായി സഞ്ചരിച്ചു. തുടർന്ന് ബീഹാറിലെത്തി. അവിടെയും അദ്ദേഹം ശാന്തി സന്ദേശം പ്രചരിപ്പിച്ചു. വിഭജനത്തോടെ ഇന്ത്യ 1947 ഓഗസ്റ്റ് 15-ന് സ്വതന്ത്രയായി.\nഗാന്ധിജിയുടെ വധത്തിനു ഗൂഢാലോചന ചെയ്ത സംഘം. നിൽകുന്നവർ: ശങ്കർ കിസ്തയ്യ, ഗോപാൽ ഗോഡ്സെ, മദൻലാർ പാഹ്വ, ദിഗംബർ രാമചന്ദ്ര ബാദ്ഗെ. ഇരിക്കുന്നവർ: നാരായൺ ആപ്തെ, വിനായക് സവർക്കർ, നാഥുറാം ഗോഡ്സെ(കൊലയാളി), വിഷ്ണു കാർക്കാറേ\nഗാന്ധിയുടെ ജീവിതത്തിന്റെ അവസാനകാലം പൊതുവേ ദുഃഖഭരിതമായിരുന്നു. അദ്ദേഹം വെറുത്തിരുന്ന ഇന്ത്യാവിഭജനം അതിന്റെ പ്രധാന കാണവുമായിരുന്നു. കസ്തൂർബായുടെ വിയോഗവും അദ്ദേഹത്തെ ദുഃഖിതനാക്കി. വിഷ്ണുഭജനമായിരുന്നു ആശ്വാസം. അദ്ദേഹം അനേകം പ്രാർത്ഥനാ യോഗങ്ങളിൽ പങ്കെടുത്തു. 1947 ഓഗസ്റ്റ് 15-ന് ഇന്ത്യ സ്വാതന്ത്ര്യം ആഘോഷിച്ചപ്പോൾ ഗാന്ധിജി കൽക്കത്തയിൽ ഭാരതവിഭജനത്തിൽ ദുഃഖിതനായി കഴിഞ്ഞു. പശ്ചിമപാകിസ്താനിൽ നിന്ന് നിരവധി ഹിന്ദുക്കളും സിഖുകാരും അഭയാർത്ഥികളായെത്തി. സെപ്റ്റംബർ4ന് ഡൽഹിയിലും വർഗീയലഹള ആരംഭിച്ചു. 1948 ജനുവരിയിലും ഇതേ പോലെ ലഹള ഉണ്ടായി. സമാധാനത്തിനായി അദ്ദേഹം ഡൽഹിയിൽ ജനുവരി 13 ന് നിരാഹാരസമരം ആരംഭിച്ചു. സമുദായനേതാക്കളും ലഹളക്ക് നേതൃത്വം കൊടുത്തവരും ഒത്തുതീർപ്പിന് തയ്യാറായപ്പോൾ അദ്ദേഹം നിരാഹാരം അവസാനിപ്പിച്ചു. 1948 ജനുവരി 30-ന് വെള്ളിയാഴ്ച വൈകുന്നേരം 5.17 ന് ഡൽഹിയിലെ ബിർളാ മന്ദിരത്തിൽ ഒരു പ്രാർത്ഥനാ യോഗത്തിൽ പങ്കെടുക്കവേ ഹിന്ദു മഹാസഭ പ്രവർത്തകനായ നാഥുറാം ഗോഡ്‌സേ എന്ന ഹിന്ദു മതഭ്രാന്തന്റെ വെടിയേറ്റ് അദ്ദേഹം മരണമടഞ്ഞു. ജനുവരി 31ന് ഗാന്ധിയുടെ ഭൗതിക ശരീരം രാജ്ഘട്ടിൽ സംസ്കരിച്ചു. രാജ്യം മുഴുവൻ അദ്ദേഹത്തിന്റെ മരണത്തിൽ അനുശോചിച്ചു. നാഥുറാമിനേയും കൂട്ടാളികളേയും അറസ്റ്റ് ചെയ്ത് വിചാരണ ചെയ്തു. 1949 നവംബർ 15-ന് നാഥുറാം ഗോഡ്സേയും കുറ്റവാളികളെയും തൂക്കിലേറ്റി.\n] ഗാന്ധി ദർശനങ്ങൾ\nഗാന്ധി തന്റെ ജീവിതം സത്യത്തിന്റെ വിവിധ മാനങ്ങൾ മനസ്സിലാക്കുവാനായി ചിലവഴിച്ചു. സ്വന്തം ജീവിതത്തിലെ തെറ്റുകളും സ്വന്തം പരീക്ഷണങ്ങളും ഇതിന് അദ്ദേഹത്തെ സഹായിച്ചു. അദ്ദേഹം തന്റെ ആത്മകഥക്ക് പേരിട്ടത് തന്നെ "എന്റെ സത്യാന്വേഷണപരീക്ഷണങ്ങൾ എന്നാണ്.\nഅഹിംസ എന്നാൽ ഹിംസ ചെയ്യാതിരിക്കൽ എന്നാണ് സാധാരണ വിവക്ഷിക്കുന്നത്. എന്നാൽ ഗാന്ധിയൻ ചിന്തയിൽ അഹിംസ എന്നാൽ പരമമായ സ്നേഹമാണ്. സ്വന്തം ശത്രുവിനോട് പോലും ക്ഷമിക്കുന്ന അവസ്ഥയാണ് അഹിംസ. മറ്റൊരാളെ കൊല്ലാതിരിക്കുവാൻ സ്വയം മരിക്കാൻ തയ്യാറാകുന്ന മനസ്ഥിതിയാണ് ഗാന്ധിയൻ ചിന്തയിൽ അഹിംസ. ഒരുവൻ അഹിംസയിലേക്ക് തിരിയുന്നത് തനിക്ക് ഹിംസ ചെയ്യുവാൻ കഴിവില്ലാതെ വരുമ്പോഴല്ല മറിച്ച് ഹിംസ ചെയ്യുവാൻ താല്പര്യം ഇല്ലാതെ വരുമ്പോൾ ആകണം എന്നും അഹിംസ ഉണ്ടാവേണ്ടത് സാർവ്വത്രിക സ്നേഹത്തിൽ നിന്നാവണം എന്നും ഗാന്ധി വിശ്വസിച്ചിരുന്നു.\nഗാന്ധിക്ക് 16 വയസുള്ളപ്പോൾ അദ്ദേഹത്തിന്റെ പിതാവ് ഒരു നിത്യരോഗിയായി. മാതാപിതാക്കളെ വളരെയധികം സ്നേഹിച്ചിരുന്ന അദ്ദേഹം രോഗബാധിതനായ പിതാവിനെ എല്ലാസമയവും ശുശ്രൂഷിച്ചു. ഒരു രാത്രിയിൽ ഗാന്ധിക്ക് വിശ്രമം നൽകിക്കൊണ്ട് അദ്ദേഹത്തിന്റെ അമ്മാവൻ പിതാവിന്റെ ശുശ്രൂഷ ഏറ്റെടുത്തു. മുറിയിൽ പത്നിയുടെ അടുത്തേക്ക് മടങ്ങിയ അദ്ദേഹത്തെ ലൈംഗികാസക്തി കീഴടക്കി. എന്നാൽ അൽപസമയത്തിനുശേഷം ഒരു വേലക്കാരൻ പിതാവിന്റെ മരണ വാർത്തയുമായി എത്തി. താൻ വലിയൊരു കുറ്റം ചെയ്തു എന്ന തോന്നൽ ഗാന്ധിക്കുണ്ടായി. തന്റെ ആ തെറ്റ് ക്ഷമിക്കാൻ അദ്ദേഹത്തിന് ഒരിക്കലുമായില്ല. "ഇരട്ട നിന്ദ" എന്നാണ് ഗാന്ധി ഈ സംഭവത്തെ വിശേഷിപ്പിച്ചിരിക്കുന്നത്. മുപ്പത്തിയാറാം വയസിൽ വിവാഹിതനായിരിക്കത്തന്നെ ബ്രഹ്മചാരിയാവാനുള്ള ഗാന്ധിയുടെ തീരുമാനത്തിന് പിന്നിൽ ഈ സംഭവത്തിന്റെ സ്വാധീനം ഉണ്ടായിരുന്നു.\nഗാന്ധിയുടെ ഈ തീരുമാനത്തെ ബ്രഹ്മചര്യ എന്ന തത്ത്വചിന്ത - ആത്മികവും ശാരീരികവുമായ ശുദ്ധത- വളരെയധികം സ്വാധീനിച്ചു. ദൈവത്തോട് കൂടുതൽ അടുക്കുന്നതിനുള്ള ഒരു വഴിയായും സ്വയം മനസ്സിലാക്കലിന്റെ ഒരു പ്രധാന അടിസ്ഥാനമായും ഗാന്ധിജി ബ്രഹ്മചര്യയെ കണ്ടു. കാമിക്കുക എന്നതിനേക്കാളുപരി സ്നേഹിക്കുവാൻ പഠിക്കണമെങ്കിൽ ബ്രഹ്മചാരിയായിരിക്കണമെന്ന് ഗാന്ധിക്ക് തോന്നി. "ചിന്തയിലും വാക്കിലും പ്രവൃത്തിയിലും വികാരങ്ങളുടെ നിയന്ത്രണം" എന്നാണ് ഗാന്ധി ബ്രഹ്മചര്യ എന്നതിന് അർത്ഥം കല്പിച്ചത്.\nസാമൂഹിക സേവനത്തിൽ ഏർപ്പെട്ടിരിക്കുന്ന ഒരാൾ ലളിതമായ ജീവിതം നയിക്കണമെന്ന് ഉറച്ച് വിശ്വസിച്ച ഗാന്ധി ബ്രഹ്മചര്യത്തിലൂടെ അത് നേടിയെടുക്കാമെന്ന് കരുതി. ദക്ഷിണാഫ്രിക്കയിൽ നയിച്ച പാശ്ചാത്യ ജീവിതരീതി ത്യജിച്ചുകൊണ്ടായിരുന്നു അദ്ദേഹത്തിന്റെ ലളിത ജീവിതത്തിന്റെ തുടക്കം. "തന്നെത്തെന്നെ പൂജ്യത്തിലേക്ക് താഴ്ത്തുക" എന്നാണ് അദ്ദേഹം അതിനെ വിശേഷിപ്പിച്ചത്. അനാവശ്യ ചെലവുകളുടെ ഒഴിവാക്കിയും മറ്റും ലളിതജീവിതം നയിക്കുന്നതും സ്വന്തം വസ്ത്രങ്ങൾ അലക്കുന്നതും ഒക്കെ ഇതിൽ ഉൾപ്പെടുന്നു. എല്ലാ ആഴ്ചയിലേയും ഒരു ദിവസം ഗാന്ധി നിശ്ശബ്ദതയിൽ ചെലവഴിച്ചിരുന്നു. സംസാരത്തിൽനിന്ന് മാറി നിൽക്കുന്നത് തനിക്ക് ആന്തരിക സമാധാനം നൽകുമെന്ന് അദ്ദേഹം വിശ്വസിച്ചു. മൗനം (मौनं), ശാന്തി (शांति) എന്നീ ഹൈന്ദവ തത്ത്വങ്ങളാണ് ഇതിൽ അദ്ദേഹത്തിന് വഴികാട്ടിയത്. അത്തരം ദിവസങ്ങളിൽ കടലാസിൽ എഴുതിയാണ് അദ്ദേഹം ആശയവിനിമയം നടത്തിയിരുന്നത്. തന്റെ മുപ്പത്തിയേഴാം വയസുമുതൽ മൂന്നര വർഷം അദ്ദേഹം വാർത്താപത്രങ്ങൾ വായിക്കാൻ വിസമ്മതിച്ചു. പ്രക്ഷുബ്ദമായ ലോകകാര്യങ്ങൾ തനിക്ക് ആന്തരിക പ്രശ്നങ്ങളേക്കാൾ ചിന്താക്കുഴപ്പത്തിന് കാരണമാകുന്നുവെന്നായിരുന്നു അദ്ദേഹം പറഞ്ഞത്.\nദക്ഷിണാഫ്രിക്കയിൽനിന്ന് ഇന്ത്യയിലേക്ക് മടങ്ങിയശേഷം അദ്ദേഹം പാശ്ചാത്യ രീതിയിലുള്ള വസ്ത്രധാരണം ഉപേക്ഷിച്ചു. സമ്പത്തിന്റേയും കാര്യവിജയത്തിന്റേയും പ്രതീമായാണ് അദ്ദേഹം ആ വസ്ത്രധാരണരീതിയെ കണ്ടത്. ഇന്ത്യയിലെ ഏറ്റവും ദരിദ്രനായ വ്യക്തിക്കും ധരിക്കാനാകുന്നതരം ഖാദി വസ്ത്രം അദ്ദേഹം ധരിച്ചു. ഗാന്ധിയും അനുയായികളും അവർ സ്വയം നൂറ്റ നൂൽകൊണ്ട് സ്വയം നെയ്ത വസ്ത്രങ്ങൾ ധരിക്കുകയും മറ്റുള്ളവരെ അങ്ങനെ ചെയ്യുന്നതിന് പ്രോത്സാഹിപ്പിക്കുകയും ചെയ്തു. നാട്ടിലെ തൊഴിലാളികൾ തൊഴിൽ‌രഹിതരായിരിക്കെ ഇൻഡ്യാക്കാർ, ബ്രിട്ടീഷ് താൽ‌പര്യങ്ങൾക്കനുസരിച്ച് പ്രവർത്തിച്ച വസ്ത്രനിർമാതാക്കളിൽ നിനായിരുന്നു വസ്ത്രങ്ങൾ വാങ്ങിച്ചിരുന്നത്. ഇന്ത്യക്കാർ സ്വയമായി വസ്ത്രങ്ങൾ നിർമിച്ചാൽ അത് ഇന്ത്യയിലെ ബ്രിട്ടീഷ് സർക്കാരിന് സാമ്പത്തികമായ പ്രഹരമേല്പ്പിക്കുമെന്ന് ഗാന്ധി വിശ്വസിച്ചു. ഈ വിശ്വാസം പ്രതിഭലിപ്പിക്കാൻ, "കറങ്ങുന്ന ചർക്ക" ഇന്ത്യൻ നാഷണൽ കോൺഗ്രസിന്റെ പതാകയിൽ പിന്നീട് ചേർക്കപ്പെട്ടു. തന്റെ ജീവിതത്തിന്റെ ലാളിത്യം പ്രകടിപ്പിച്ചുകൊണ്ട് തുടർന്നുള്ള ജീവിതകാലം മുഴുവൻ അദ്ദേഹം മുണ്ട് ആണ് ധരിച്ചത്.\nസർവ്വോദയം എന്നാൽ എല്ലാവരുടേയും ഉദയം എന്നാൺ്. മതത്തിന്റെയോ ജാതിയുടെയോ ലിംഗത്തിന്റെയോ പേരിലല്ലാതെ എല്ലാവരുടെയും പൊതുവായ വികസനമാണ് സർവ്വോദയം. സർ‍വ്വോദയമെന്ന ആശയം ഗാന്ധിക്ക് ലഭിച്ചത് ജോൺ റസ്കിന്റെ അണ്ടു ദിസ് ലാസ്റ്റ്(ഈ ചെറിയ സഹോദരന്) എന്ന പുസ്തകം വായിച്ചതിന് ശേഷമാണ്.\nസർവ്വോദയം കൈവൈച്ച ഒരു സമൂഹത്തിൽ ഭരണാധികാരികളോ ഭരണമോ ഉണ്ടാവില്ല. അത് പ്രബുദ്ധമായ ഒരു അരാജകാവസ്ഥയാണ്. അങ്ങനെയുള്ള ഒരു സമുഹത്തിൽ ഒരോ വ്യക്തിയും സ്വയം ഭരിക്കുകയും അടക്കുകയും വേണം. ഓരോ വ്യക്തിയും തന്റെ മനസ്സാക്ഷിയനുസരിച്ച് പ്രവർത്തിക്കും. \nമറ്റു വിഷയങ്ങളിലെന്ന പോലെ ആരോഗ്യവിഷയത്തിലും ഗാന്ധിക്ക് തന്റേതായ കാഴ്ചപ്പാട് ഉണ്ടായിരുന്നു. പ്രകൃതി ചികിത്സയെ അദ്ദേഹം വളരെയധികം ആശ്രയിച്ചിരുന്നു. ജലം, മണ്ണ്, സൂര്യൻ, വായു എന്നിവയുടെ പ്രാധാന്യം ഗാന്ധി മനസ്സിലാക്കാനും അവയെ എങ്ങനെ മനുഷ്യന്റെ ആരോഗ്യപാലനത്തിന് ഉപയോഗപ്പെടുത്താം എന്ന് ആരായാനും അദ്ദേഹം ശ്രമിച്ചു. ഭക്ഷണം, ലഹരിപദാർത്ഥങ്ങൾ, ലൈംഗികത, പുകയില, ചായ, കാപ്പി എന്നിവയുടെ ഉപയോഗങ്ങളിലും അദ്ദേഹത്തിന് വ്യക്തമായ കാഴ്ചപ്പാട് ഉണ്ടായിരുന്നു. 1906-ൽ ദക്ഷിണാഫ്രിക്കയിലെ ഇന്ത്യൻ ഒപ്പീനിയൻ എന്ന പത്രത്തിന്റെ വായനക്കാരുടെ പ്രയോജനത്തിനായി എഴുതിത്തുടങ്ങിയ ആരോഗ്യത്തിനുള്ള മാർഗ്ഗനിർദ്ദേശങ്ങൾ ക്രമേണ കൂടുതൽ വലിയ ലേഖനങ്ങളായി പരിണമിച്ചു. പിന്നീട് 1942 മുതൽ 44 വരെ പൂനെയിലെ ആഗാഖാൻ കൊട്ടാരത്തിൽ തടവുകാരനായി കഴിഞ്ഞ കാലത്ത് ഈ വിഷയത്തിൽ വീണ്ടും ചില ലേഖനങ്ങൾ കൂടി അദ്ദേഹം എഴുതി.\nഹൈന്ദവ കുടുബത്തിൽ ജനിച്ച ഗാന്ധി ജീവിതകാലം മുഴുവൻ ഹൈന്ദവനായി ജീവിച്ചു. അദ്ദേഹത്തിന്റെ മിക്ക തത്ത്വങ്ങളും ഹൈന്ദവതയിൽനിന്നെടുത്തയാണ്. അതേസമയം അദ്ദേഹം എല്ലാ മതങ്ങളും നല്ലതെന്ന് വിശ്വസിച്ചു. മറ്റ് വിശ്വാസങ്ങളിലേക്ക് തന്നെ മാറ്റുവാനുള്ള എല്ലാ ശ്രമങ്ങളേയും ഗാന്ധി നിരസ്കരിച്ചു. മതജിജ്ഞാസുവായിരുന്ന ഗാന്ധി എല്ലാ പ്രധാന മതങ്ങളേക്കുറിച്ചും ഗാഢമായി പഠിച്ചിരുന്നു. അദ്ദേഹം ഹൈന്ദവതയേക്കുറിച്ച് ഇങ്ങനെ പറഞ്ഞു:\n"എനിക്കറിയാവുന്ന ഹൈന്ദവത എന്റെ ആത്മാവിനെ പൂർണമായും തൃപ്ത്തിപ്പെടുത്തുന്നു.... സംശയങ്ങൾ എന്നെ വേട്ടയാടുമ്പോൾ, നിരാശ എന്റെ മുഖത്തേക്ക് തുറിച്ച് നോക്കുമ്പോൾ, പ്രകാശത്തിന്റെ ഒരു കിരണം പോലും കാണാതാവുമ്പോൾ ഞാൻ ഭഗവദ്ഗീതയിലേക്ക് തിരിയും. അതിൽ എന്നെ ആശ്വസിപ്പിക്കുന്ന ഒരു വാക്യം ഞാൻ കണ്ടെത്തും. അതോടെ നിമജ്ജിപ്പിക്കുന്ന ദുഃഖത്തിനിടയിലും ഞാൻ പുഞ്ചിരിക്കുവാനാരംഭിക്കും. എന്റെ ജീവിതം ദുരന്തപൂരിതമായ ഒന്നായിരുന്നു. ആ ദുരന്തങ്ങൾ എന്റെ ജീവിതത്തിൽ പ്രത്യക്ഷവും മായാത്തതുമായ ഒരു പ്രഭാവവും ഉണ്ടാക്കിയിട്ടില്ലെങ്കിൽ, അതിന് ഞാൻ കടപ്പെട്ടിരിക്കുന്നത് ഗീതയുടെ ഉപദേശങ്ങളോടാണ്"\nഗാന്ധി ഗുജറാത്തിയിൽ ഭഗവദ് ഗീതയുടെ ഒരു വ്യാഖ്യാനം എഴുതിയിട്ടുണ്ട്. മഹാദേവദേശായി അത് ഇംഗ്ലീഷിലേക്ക് തർജ്ജമ ചെയ്യുകയും അതിന് ഒരു ആമുഖം എഴുതിച്ചേർക്കുകയും ചെയ്തു. ഗാന്ധിയുടെ ഒരു മുഖവരയോടെ 1946ൽ അത് പ്രസിദ്ധീകരിക്കപ്പെട്ടു.\nഎല്ലാ മതങ്ങളുടേയും അന്തഃസത്ത സത്യവും സ്നേഹവും (അനുകമ്പ, അഹിംസ, സുവർണ നിയമം) ആണെന്ന് ഗാന്ധി വിശ്വസിച്ചു. മതങ്ങളിലെ കാപട്യത്തേയും അസ്സാന്മാർഗിത്വത്തേയും സ്വമതശാഠ്യത്തേയും അദ്ദേഹം എതിർത്തു. വിശ്രമമില്ലാതെ പ്രവർത്തിച്ച ഒരു സാമൂഹപരിഷ്കർത്താവായിരുന്നു ഗാന്ധി. ഇതര മതങ്ങളേക്കുറിച്ച് അദ്ദേഹത്തിന്റെ ചില അഭിപ്രായങ്ങൾ:\n"എനിക്ക് ക്രിസ്തുമതത്തെ കുറ്റമില്ലാത്തതും ലോകത്തെ ഏറ്റവും മഹത്തായ മതമായും കാണാൻ സാധിക്കുന്നില്ലെങ്കിൽ ഹിന്ദു മതത്തേയും ഞാൻ അങ്ങനെ കാണുകയില്ല. ഹിന്ദുമതത്തിലെ കുറവുകൾ എനിക്കറിയാം. തൊട്ടുകൂടായ്മ ഹൈന്ദവതയുടെ ഭാഗമാണെങ്കിൽ അത് ദുഷിച്ചതോ അമിത വളർച്ചയോ ആയ ഒരു ഭാഗമാണ്. വേദങ്ങൾ ഈശ്വരപ്രേരിതമായി എഴുതപ്പെട്ടയാണ് എന്ന് പറയുന്നതിന്റെ അർത്ഥമെന്താണ്? അവ ഈശ്വരപ്രേരിതമാണെങ്കിൽ എന്തുകൊണ്ട് ബൈബിളും ഖുറാനും അങ്ങനെ ആയിക്കൂട? എന്റെ ക്രിസ്ത്യൻ സുഹൃത്തുക്കളും മുസ്ലീം സുഹൃത്തുക്കളും എന്നെ അവരുടെ മതങ്ങളിൽ വിശ്വാസിക്കുന്നവനാക്കാൻ ഒരുപോലെ ശ്രമിച്ചിട്ടുണ്ട്. അബ്ദുള്ള സേഠ് ഇസ്ലാമിനേക്കുറിച്ച് പഠിക്കാൻ എപ്പോഴും എന്നെ പ്രോത്സാഹിപ്പിച്ചിരുന്നു . ഇസ്ലാമിന്റെ സൗന്ദര്യത്തേക്കുറിച്ച് അദ്ദേഹം എപ്പോഴും സംസാരിക്കുമായിരുന്നു." (ഗാന്ധിയുടെ ആത്മകഥയിൽ നിന്ന്)\n"മുഹമ്മദിന്റെ വാക്കുകൾ ജ്ഞാനത്തിന്റെ നിധികളാണ്. അത് മുസ്ലീങ്ങൾക്ക് മാത്രമല്ല, മാനവരാശിക്ക് മുഴുവനും"\nമനുഷ്യരാശിയുടെ, പ്രത്യേകിച്ച് ഭാരതത്തിന്റെ ദുരിതങ്ങൾക്ക് കാരണം തേടിപ്പോയ അദ്ദേഹത്തിന്റെ നിഗമനങ്ങൾ പലർക്കും സമ്മതമാവില്ല. 1908-ൽ ലണ്ടണിൽ നിന്ന് ദക്ഷിണാഫ്രിക്കയിലേക്കുള്ള ഒരു കപ്പൽ യാത്രക്കിടെ എഴുതിയ ഹിന്ദ് സ്വരാജ് എന്ന ഗ്രന്ഥം ഗാന്ധിയുടെ രാഷ്ട്രീയ-സാമൂഹ്യ-സാമ്പത്തിക നിലപാടുകളുടെ വിലപ്പെട്ട ഒരു രൂപരേഖയാണ്. 1912-ൽ ദക്ഷിണാഫ്രിക്ക സന്ദർശിച്ച അവസരത്തിൽ അത് വായിക്കാനിടയായ ഗോപാലകൃഷ്ണ ഗോഖലെ ആ കൃതി തീരെ അസംസ്കൃതമാണെന്നും(crude) ഇൻഡ്യയിൽ മടങ്ങിപ്പോയാൽ ഒരു വർഷത്തിനകം ഗാന്ധി തന്നെ അത് നശിപ്പിച്ചുകളയുമെന്നും അഭിപ്രായപ്പെട്ടു. എന്നാൽ എഴുതി വളരെ വർഷങ്ങൾക്കു ശേഷം അത് പുനപ്രസിദ്ധീകരിച്ചപ്പോഴും, തനിക്ക് അതിൽ ഒന്നും മറ്റാനില്ല എന്ന് ഗാന്ധി പറഞ്ഞതായി അദ്ദേഹത്തിന്റെ സെക്രട്ടറി മഹാദേവദേശായി പറയുന്നുണ്ട്. ആ കൃതിയിൽ ആധുനിക സംസ്കാരത്തിന്റെ മിക്കവാറും അംശങ്ങളെ ഗാന്ധി അപലപിച്ച് തള്ളിക്കളയുന്നു. ആധുനിക വൈദ്യശാസ്ത്രം, റെയിൽ ഗതാഗതം എന്നിവ അടക്കമുള്ള ശാസ്ത്രനേട്ടങ്ങളെ അദ്ദേഹം തിന്മയായാണ് കണ്ടത്. റെയിൽ ഗതാഗതത്തെക്കുറിച്ച് ഗാന്ധിക്ക് പറയാനുണ്ടായിരുന്നത് ഇതാണ്:-\nറെയിൽ‌പ്പാതകളും, വക്കീലന്മാരും, ഡോക്ടർമാരും ചേർന്ന് രാജ്യത്തെ എന്തെന്നില്ലാതെ പാപ്പരാക്കിയെന്ന് തിരിച്ചറിയാൻ വൈകിയാൽ നാം നശിക്കും. റെയിൽ‌പ്പാതകളുടെ സഹായമില്ലാതെ ബ്രിട്ടീഷുകാർക്ക് ഭരതത്തിന്റെമേൽ പിടിമുറുക്കാൻ കഴിയുമായിരുന്നില്ല. റെയിൽ‌വേ ബ്യൂബോണിക്ക്\nആധുനികജനാധിപത്യഭരണകൂടങ്ങളുടെ അവിഭാജ്യഘടകങ്ങളായ നിയമനിർമ്മാണസഭകൾ, നീതിന്യായവ്യവസ്ഥ എന്നിവയെപ്പോലും ഗാന്ധി ഭിന്നരീതിയിലാണ് വീക്ഷിച്ചത്. മറ്റൊരു ജോലിയും ചെയ്യാൻ മനസ്സില്ലത്തെവരും സുഖലോലുപരുമായ മടിയന്മാരാണ് വക്കീൽ‌പണി പോലുള്ള ജോലികൾ തെരെഞ്ഞെടുക്കുന്നതെന്ന് അദ്ദേഹം എഴുതി. ബ്രിട്ടീഷ് പാർലമെന്റ് നിയമനിർമ്മാണസഭകളുടെ മാതാവല്ല, മച്ചിപ്പശുവും വേശ്യയും ആണെന്നും അദ്ദേഹം അഭിപ്രായപ്പെട്ടു. \nഗാന്ധിജി ഒരിക്കലും ഒരു വികസനവിരോധി ആയിരുന്നില്ല എന്ന് ഗാന്ധിയന്മാര് പറയുന്നു. പക്ഷെ ഗാന്ധിജിയുടെ വികസനം സാധാരണ രീതിയില് നിന്ന് വ്യത്യസ്തമായ ഒരു പുതിയ ലോകക്രമം ആയിരുന്നു. വികേന്ദ്രീകൃതമായ ഒരു സമ്പദ്‌വ്യവസ്ഥയിലധിഷ്ഠിതമായ വികസനകാഴ്ചപ്പാടായിരുന്നു ഗാന്ധിജിയുടേത്.\nഏതുകാര്യത്തിലും പിന്തുടരുന്ന നിലപാടിൽ മതത്തിന് അദ്ദേഹം കൊടുത്ത ഊന്നൽ എല്ലാവർക്കും രുചിച്ചില്ല. ചിലപ്പോഴെങ്കിലും അത് അന്ധവിശ്വാസത്തെ പ്രോത്സാഹിപ്പിക്കുന്നിടത്തോളം എത്തി. ഒരുതരത്തിലും മതവിരുദ്ധനല്ലാതിരുന്ന കവി രവീന്ദ്ര നാഥടാഗോർ പോലും ഇക്കാര്യത്തിൽ ഗാന്ധിയുടെ വിമർശകനായിരുന്നു. ഗാന്ധിയും ടാഗോറും പരസ്പരം ആദരിക്കുകയും ബഹുമാനിക്കുകയും ചെയ്തിരുന്നവരായിരുന്നുവെങ്കിലും പലതവണ വളരെ നീണ്ട സം‌വാദങ്ങളിൽ ഏർപ്പെട്ടിട്ടുണ്ട്. അന്നത്തെ ഏറ്റവും പ്രശസ്തരായ ഈ രണ്ട് ഇന്ത്യക്കാരുടെ തത്ത്വചിന്താപരമായ വ്യത്യാസങ്ങളെ വെളിവാക്കുന്നതായിരുന്നു ഈ സംവാദങ്ങൾ. 1934 ജനുവരി 15-ന് ബീഹാറിനെ ബാധിച്ച ഭൂകമ്പത്തിൽ വൻ നാശനഷ്ടങ്ങളും ജീവഹാനിയും ഉണ്ടായി. ബീഹാറിലെ ഉയർന്ന ജാതിക്കാർ താഴ്ന്നജാതിക്കാരെ അവരുടെ ക്ഷേത്രങ്ങളിൽ പ്രവേശിക്കാൻ അനുവദിക്കാതിരിക്കുകയെന്ന പാപം ചെയ്തതുമൂലമാണ് ഭൂകമ്പം ഉണ്ടായതെന്ന് ഗാന്ധി വാദിച്ചു. എന്നാൽ ടാഗോർ ഗാന്ധിയുടെ വാദത്തെ രൂക്ഷമായി എതിർത്തു. തൊട്ടുകൂടായ്മ എത്ര തെറ്റായ ആചാരമാണെങ്കിലും, ഭൂകമ്പത്തിന് കാരണം ധാർമ്മികമല്ല പ്രകൃതിശക്തികളാണ് എന്നായിരുന്നു ടാഗോറിന്റെ വാദം.\nഅസ്പർശ്യതയെ പാപമായിക്കണ്ട് അതിന്റെ നിർമ്മാർജ്ജനത്തിന് അക്ഷീണം പ്രയത്നിച്ചപ്പോഴും, പലരും അതിന്റെ മൂലകാരണമായി കരുതിയ ഹിന്ദുസമൂഹത്തിലെ വർണ്ണാശ്രമവ്യവസ്ഥയെ വിമര്ശിക്കാൻ ഗാന്ധി വിസമ്മതിച്ചു. അതിനെ അദ്ദേഹം ഒരനുഗ്രഹമായി കാണുകപോലും ചെയ്തു. "വർണ്ണാശ്രമവ്യവസ്ഥ ഭാരതത്തിൽ അപ്രത്യക്ഷമാകുകയെന്നത് അസാദ്ധ്യമാണ്; വർണ്ണാശ്രമത്തിന്റെ വഴി പ്രകൃതിയുടെ ഒഴിവാക്കാനാകാത്ത നിയമമാണ്. അതിനെ ശ്രദ്ധാപൂർ‌വം ഉപയോഗിച്ചാൽ ഭാരതത്തിന് ഏറെ പ്രയോജനം നേടാനാകും" എന്ന് അദ്ദേഹം പറഞ്ഞു.\nമറ്റുമതങ്ങളെ അദ്ദേഹം എപ്പോഴും ഹിന്ദുമതത്തിന്റെ കണ്ണാടിയിലൂടെയാണ് കണ്ടത്. 1927-ൽ ശ്രീലങ്ക സന്ദർശിച്ച അവസരത്തിൽ കൊളൊംബോയിലെ ബുദ്ധമതാനുയായികൾ നൽകിയ ഒരു സ്വീകരണത്തിൽ പ്രസംഗിക്കവേ അദ്ദേഹം പറഞ്ഞത്, ഇന്ന് ബുദ്ധമതവിശ്വാസത്തിന്റെ ഭാഗമായി കരുതപ്പെടുന്നവയിൽ ഹിന്ദുമതം സ്വാംശീകരിച്ചിട്ടില്ലാത്തതൊന്നും ബുദ്ധന്റെ ജീവിതത്തിന്റേയോ പഠനങ്ങളുടേയോ ഭാഗമായിരുന്നില്ല എന്നാണ്.\nരാജ്ഘട്ട് - ഗാന്ധി സമാധി\nപല പ്രധാനപ്പെട്ട നിരത്തുകൾക്കും ഗാന്ധിയുടെ പേരാണ് നൽകിയിരിക്കുന്നത്. അദ്ദേഹത്തിന്റെ പേരിൽ നാടൊട്ടുക്ക് സർക്കാർ വിദ്യാലയങ്ങളും കലാലയങ്ങളും സർക്കാർ നിർമ്മിച്ചിരിക്കുന്നു. ദാരിദ്ര്യനിർമ്മാണത്തിന് വിവിധ പദ്ധതികൾ അദ്ദേഹത്തിന്റെ പേരിൽ ഉണ്ട്.കൃതികൾ\n] എന്റെ സത്യാന്വേഷണ പരീക്ഷണങ്ങൾ\n[തിരുത്തുക] കീ റ്റു ഹെൽത്ത്\nമഹാത്മാ: ലൈഫ് ഒഫ് മോഹന്ദാസ് കരംചന്ദ് ഗാന്ധി - ഡി.ജി. തെണ്ടുൽകർ\nമഹാത്മാ ഗാന്ധി -പ്യാരിലാൽ, & സുശീല നായർ\nഗാന്ധി: എ ലൈഫ് - കൃഷ്ണ കൃപാലനി\n“ നമ്മുടെ ജീവിതത്തിൽ നിന്ന് പ്രകാശം മാഞ്ഞുപോയിരിക്കുന്നു. എവിടെയും ഇരുട്ടാണ്....പ്രകാശം പൊലിഞ്ഞെന്നാണോ ഞാൻ പറഞ്ഞത്? എനിക്കു തെറ്റുപറ്റി. പ്രകാശിച്ചിരുന്നത് ഒരു സാധാരണ ദീപമായിരുന്നില്ല..... ഒരായിരം വർഷങ്ങൾക്കു ശേഷവും അതിവിടെ പ്രകാശം ചൊരിയും. നൂറ്റാണ്ടുകളിലൂടെ ആയിരമായിരം ഹൃദയങ്ങൾക്ക് അത് ആശ്വാസം പകർന്നുകൊണ്ടിരിക്കും" ”\n“ ഭൂമിയിൽ ഇങ്ങനെയൊരാൾരക്തവും മാംസവുമൊത്ത് ജീവിച്ചിരുന്നതായി ഇനി വരുന്ന തലമുറ വിശ്വസിച്ചേക്കില്ല. ”\n“ If humanity is to progress, Gandhi is inescapable. He lived, thought, and acted, inspired by the vision of humanity evolving towardaworld of peace and harmony. We may ignore him at our own risk ”\n“ വാണിയ ജാതിയിൽ പിറന്ന ഈ പിന്തിരിപ്പൻ ജനങ്ങളെ വഞ്ചിക്കുകയും അവർക്കെതിരെ സാമ്രാജ്യവാദികളെ സഹായിക്കുകയും ചെയ്തു. പുണ്യാത്മാക്കളെ അനുകരിച്ചു. ജനപ്രീണനത്തിനായി ഇൻഡ്യയുടെ സ്വാതന്ത്ര്യത്തെ പിന്തുണയ്ക്കുന്നവനും ബ്രിട്ടീഷുകാരുടെ ശത്രുവുമായി അഭിനയിക്കുകയും, മതപരമായ അന്ധവിശ്വാസങ്ങളെ വൻ‌തോതിൽ ചൂഷണം ചെയ്യുകയും ചെയ്തു. ”\nതന്റെ സന്ദേശങ്ങളും കർമ്മ സാധനകളും തനിക്കു ശേഷവും നിലനിൽക്കുമ്പോഴാണ് ഒരു മഹാ പുരുഷന്റെ മാറ്റ് തിരിച്ചറിയപ്പെടുന്നത്. മഹാത്മാഗാന്ധി അക്കര്യത്തിൽ അനുഗൃഹീതനായിരുന്നു. സ്വന്തം ജീവിതം കൊണ്ട് അദ്ദേഹം സമർഥിച്ച് തന്നുപോയ ആദർശങ്ങളെ പിൻ തുടരുന്നവർ ഭൂഗോളത്തിന്റെ വിവിധ ഭാഗങ്ങളിൽ ഉണ്ടായിരുന്നു. അവരുടെ കർമ്മങ്ങളിലൂടെ ഗാന്ധി കാലാന്തരങ്ങളിലേക്ക് പ്രവഹിക്കുന്നു.ഈ ജീവിത ശൈലി പിൻ‌തുടർന്ന് പല ദേശത്തും ഗാന്ധിമാരുണ്ടായി. അവരിൽ ചിലർ താഴെപ്പറയുന്നവരാണ്\nവർണ്ണവെറിക്ക് നിരന്തരം ഇരയായിക്കൊണ്ടിരുന്ന കറുത്ത വർഗ്ഗക്കാരെ ഒരുമിപ്പിച്ച് അഹിംസാമാർഗ്ഗത്തിൽ വംശീയ വിദ്വേഷത്തിനെതിരെ പൊരുതിയ അളായിരുന്ന മാർട്ടിൻ ലൂഥർ കിംഗ് ജൂനിയർ ആണ് അമേരിക്കൻ ഗാന്ധി എന്നറിയപ്പെടുന്നത്.\nവർണ്ണവെറിക്ക് നിരന്തരം ഇരയായിക്കൊണ്ടിരുന്ന ആഫ്രിക്കയിലെ കറുത്ത വർഗ്ഗക്കാരെ ഒരുമിപ്പിച്ച് അഹിംസാമാർഗ്ഗത്തിൽ ദക്ഷിണാഫ്രിക്കയുടെ സ്വാതന്ത്ര്യത്തിനായി പൊരുതിയ നെൽസൺ മണ്ടേല ആഫ്രിക്കൻ ഗാന്ധി എന്നറിയപ്പെടുന്നത്.\nശ്രീലങ്കയുടെ സാമൂഹിക പ്രവർത്തകനായ 'അഹൻ‌ഗാമേജ് ട്യൂഡർ അരിയരത്ന'(Ahangamage Tudor Ariyaratna)യാണ് ശ്രീലങ്കൻ ഗാന്ധി എന്ന് അറിയപ്പെടുന്നത്. ശ്രീലങ്കയിലെ സർവ്വോദയ ശ്രമദാന സംഘടനയുടെ സ്ഥാപകനായ ഇദ്ദേഹം തികഞ്ഞ ഒരു ബുദ്ധ മത വിശ്വാസിയാണ്. സമാധാന പ്രവർത്തനങ്ങളെയും ഗ്രാമോദ്ധാരണ പ്രവർത്തനങ്ങളെയും മുൻ‌നിർത്തി ഇന്ത്യാ ഗവണ്മെന്റ് ഇദ്ദേഹത്തിനു് 1996 ലെ ഗാന്ധി സമാധാന പുരസ്കാരം സമ്മാനിക്കുകയുണ്ടായി.


യുവതിയുടെ മൃതദേഹത്തിനൊപ്പം നായയുടെ ശരീരവും, അന്വേഷണത്തെ വഴിതെറ്റിക്കാന് ദൃശ്യം മോഡല്; ചുരുളഴിച്ച് - Samakalika Malayalam\nയുവതിയുടെ മൃതദേഹത്തിനൊപ്പം നായയുടെ ശരീരവും, അന്വേഷണത്തെ വഴിതെറ്റിക്കാന് ദൃശ്യം മോഡല്; ചുരുളഴിച്ച് പൊലീസ്\nഭോപ്പാല്: മധ്യപ്രദേശില് ദൃശ്യം മോഡല് കൊലപാതകത്തിന്റെ ചുരുളഴിച്ച് പൊലീസ്. യുവതിയെ കൊലപ്പെടുത്തി തുറസായ സ്ഥലത്ത് കുഴിച്ചുമൂടിയ കേസില് ദന്തഡോക്ടറെ അറസ്റ്റ് ചെയ്തു. പ്രതി കുറ്റം സമ്മതിച്ചതായി പൊലീസ് പറയുന്നു.\nമൊബൈല് ലോക്കേഷന്റെ അടിസ്ഥാനത്തിലാണ് പ്രതി അശുതോഷ് ത്രിപാദിയെ പൊലീസ് പിടികൂടിയത്. മാസങ്ങളായി കാണാതായ 24കാരിയുടെ മൃതദേഹം വെളിമ്പ്രദേശത്ത് നിന്ന് കണ്ടെടുത്തതാണ് കേസിന് തുമ്പായത്. ത്രിപാദിയുടെ ക്ലിനിക്കില് ജോലി ചെയ്യുന്ന വിഭ കെവത്തിന്റേതാണ് മൃതദേഹം എന്ന് പൊലീസ് തിരിച്ചറിഞ്ഞു. ഇവരെ കാണാനില്ലെന്ന് കാണിച്ച് ആഴ്ചകള്‍ക്ക് മുന്‍പ് പൊലീസിന് മാതാപിതാക്കള് പരാതി നല്‍കിയിരുന്നു.\nഡിസംബര് 14നാണ് യുവതിയെ അവസാനമായി കണ്ടത്. വീട്ടില് തിരികെ എത്താതിരുന്നതിനെ തുടര്‍ന്ന് വിഭയുടെ മാതാപിതാക്കള് അശുതോഷിനോട് ചോദിച്ചു. വിഭ തന്നെ വിട്ടുപോയതായും ഒറ്റയ്ക്ക് താമസിക്കാന് തുടങ്ങിയെന്നുമാണ് അശുതോഷ് നല്‍കിയ മറുപടി. മാതാപിതാക്കള്‍ക്ക് മകളുമായി ഫോണിലൂടെയും മറ്റും ബന്ധപ്പെടാന് സാധിച്ചില്ല. തുടര്‍ന്നാണ് ഫെബ്രുവരി ഒന്നിന് മകളെ കാണാനില്ലെന്ന് കാണിച്ച് പരാതി നല്‍കിയത്.\nപൊലീസ് നടത്തിയ അന്വേഷണത്തിലാണ് മകളുടെ മൃതദേഹം കണ്ടെത്തിയത്. അതിനിടെ സംശയം തോന്നിയ പൊലീസ് ത്രിപാദിയെ ചോദ്യം ചെയ്തു. വിഭ എവിടെ പോയെന്ന് അറിയില്ല എന്നായിരുന്നു മറുപടി. എന്നാല് യുവതിയെ കാണാതായ ദിവസം ഇരുവരും ഒരേ ടവര് ലോക്കേഷനില് വന്നതാണ് കേസിന് തുമ്പായത്. തുടര്‍ന്ന് ത്രിപാദിയെ വിശദമായി ചോദ്യം ചെയ്തപ്പോള് കുറ്റസമ്മതം നടത്തിയതായി പൊലീസ് പറയുന്നു.\nവിഭയുമായി അടുപ്പത്തിലായിരുന്നു അശുതോഷ്. അതിനിടെ കല്യാണം കഴിക്കണമെന്ന് ആവശ്യപ്പെട്ട് നിരന്തരം യുവതി ശല്യം ചെയ്യാന് തുടങ്ങി. ഇതാണ് പ്രകോപനത്തിന് കാരണമെന്ന് ഡോക്ടര് പറഞ്ഞതായി പൊലീസ് പറയുന്നു. യുവതിയെ കഴുത്തുഞെരിച്ചാണ് കൊന്നത്. സംശയം തോന്നാതിരിക്കാന് പട്ടിയുടെ ശവശരീരത്തോടൊപ്പമാണ് വിഭയുടെ മൃതദേഹം കുഴിച്ചിട്ടത്.പട്ടിയുടെ ശവശരീരം എങ്ങനെ ലഭിച്ചു, കൃത്യത്തില് വേറെ ആളുകള്‍ക്ക് പങ്കുണ്ടോ തുടങ്ങിയ കാര്യങ്ങള് പൊലീസ് അന്വേഷിച്ച് വരികയാണ്.\nപൊലീസ് ദൃശ്യം മോഡല് യുവതി POLICE KILL MURDER


Malayalam News (മലയാളം വാർത്ത): Latest Malayalam News, Breaking News | Thekeralapost ''അഭിനന്ദനമല്ല; മണ്ടത്തരം പറ്റിയത് മനസ്സിലായതില് സന്തോഷം എന്നാണ്''; ഇംഗ്ലീഷറിയുന്നവരെ പിആറില് എടുക്കൂവെന്ന് വി. മുരളീധരന് | The Kerala Post Malayalam News (മലയാളം വാർത്ത): Latest Malayalam News, Breaking News\n''അഭിനന്ദനമല്ല; മണ്ടത്തരം പറ്റിയത് മനസ്സിലായതില് സന്തോഷം എന്നാണ്''; ഇംഗ്ലീഷറിയുന്നവരെ പിആറില് എടുക്കൂവെന്ന് വി. മുരളീധരന്\nന്യൂഡല്‍ഹി: പ്രവാസികളെ വിദേശത്ത് നിന്ന് തിരിച്ചുകൊണ്ടുവരുന്ന കാര്യത്തില് കേന്ദ്രം കേരളത്തെ അഭിനന്ദിച്ചിട്ടില്ലെന്ന് കേന്ദ്ര വിദേശകാര്യ സഹമന്ത്രി വി. മുരളീധരന്. കേരളത്തിന് മണ്ടത്തരം പറ്റിയെന്നാണ് കേന്ദ്രത്തിന്റെ കത്തിലുള്ളത്. അത് പക്ഷേ, അഭിനന്ദനമാണെന്ന് മുഖ്യമന്ത്രിയുടെ ഓഫീസ് തെറ്റിദ്ധരിച്ചതാകാമെന്നും കത്ത് പുറത്തുവിട്ടത് അല്‍പ്പത്തരമാണെന്നും വി. മുരളീധരന് മാധ്യമങ്ങളോട് പറഞ്ഞു.\nകേരളത്തിന് വേണ്ടി മാത്രമായി പ്രത്യേക മാര്‍ഗനിര്‍ദേശങ്ങള് നല്‍കുന്നത് പ്രയോഗികമല്ലെന്ന് വ്യക്തമാക്കി കഴിഞ്ഞ ജൂണ് 24ന് വിദേശകാര്യ മന്ത്രാലയം കത്തയച്ചിരുന്നു. കിറ്റും പരിശോധനയുമില്ലെന്നും പ്രവാസികള് നിര്‍ബന്ധമായും മാസ്‌ക്കും ഫെയ്‌സ്ഷീല്‍ഡും ധരിക്കണമെന്നും ഇതിന് മറുപടിയായി കേരള സര്‍ക്കാര് അറിയിച്ചു. അതിനുള്ള മറുപടിയായി വിദേശകാര്യ മന്ത്രാലയം അയച്ച കത്താണ് അഭിനന്ദന കത്താണെന്ന് പറഞ്ഞ് മുഖ്യമന്ത്രിയുടെ ഓഫീസിലെ പിആറുകാര് പുറത്തുവിട്ടത്. അതേസമയം 24ന് എഴുതിയ കത്ത് കേരളം പൂഴ്ത്തിവെച്ചുവെന്നും വി. മുരളീധരന് പറഞ്ഞു.\nകോപ്ലിമെന്റും കണ്‍ഗ്രാജുലേഷന്‍സും തമ്മിലുള്ള വ്യത്യാസം പിആറുകാര്‍ക്കറിയില്ല. ഔദ്യോഗിക കത്തുകളില് ഉപയോഗിക്കുന്ന ഔപചാരിക ഭാഷ എടുത്ത് പിആര് ജോലിക്ക് ഉപയോഗിക്കുന്ന കേരള സര്‍ക്കാര് നടപടി അല്‍പ്പത്തരമാണ്. 24ന് അയച്ച കത്തില് കേരളം പറയുന്നത് നടക്കില്ല എന്ന് പറഞ്ഞിരുന്നു. അപ്പോള് കിറ്റ് വേണ്ട മാസ്‌ക്കും ഷീല്‍ഡും മതി എന്ന് കേരളം മറുപടി നല്‍കി. അതിനുള്ള മറുപടിയിലാണ് നിലപാട് മാറ്റിയത് നന്നായെന്നും ഇത് എയര്‍ലൈനുകളുമായി ചര്‍ച്ച നടത്തണം എന്നുമാണ് കേന്ദ്രം പറഞ്ഞത്. മണ്ടത്തരം പറ്റി എന്ന് മനസ്സിലായതില് സന്തോഷം എന്ന് പറഞ്ഞത് മനസ്സിലാക്കാന് കഴിയുന്നവരെ പിആര് ടീമില് നിയമിക്കണമെന്നും വി മുരളീധരന് പറഞ്ഞു.\nകേന്ദ്രവും സംസ്ഥാനവും തമ്മില് കത്തിടപാടുകള് നടത്തുമെന്നും അതില് ഔപചാരിക മര്യാദകള് പാലിക്കുമെന്നും അദ്ദേഹം ചൂണ്ടിക്കാണിച്ചു. ഇത്തരത്തിലുള്ള കത്ത് പുറത്തുവിട്ട് പിആര് വര്‍ക്കിന് ഉപയോഗിക്കുന്നത് അല്‍പ്പത്തരമാണ്. ഈ അല്‍പ്പത്തരം മലയാളികളെ മുഴുവന് പരിഹാസ്യരാക്കുകയാണ്. അങ്ങിനെ മലയാളികളെ പരിഹാസ്യരാക്കരുതെന്നും അദ്ദേഹം കൂട്ടിച്ചേര്‍ത്തു.


Viral: Anaswara rajan Latest Photoshoot, Sandeep Das Support The Actress | ഓരോരുത്തരുടെ ഇഷ്ടവും സൗകര്യവും അനുസരിച്ച് നടക്കും, എന്തിനാണ് ഇത്ര ചൊറിച്ചില്?, അനശ്വരയ്ക്ക് പിന്തുണ - Malayalam Oneindia\n10 min ago രേഖകൾ ഹാജരാക്കണം; ഇല്ലെങ്കിൽ അരക്കോടി ഷാജിയുടെ അനധികൃത സ്വത്തിൽ ഉൾപ്പെടുത്താൻ വിജലൻസ്\n6 hrs ago ഗള്‍ഫ് ജോലി: നവാഹ് എനര്‍ജി കമ്പനിയില് ഒട്ടേറെ ഒഴിവുകള്... ഉടന് അപേക്ഷിക്കൂ\nfacebook post viral cinema malayala cinema ഫേസ്ബുക്ക് പോസ്റ്റ് വൈറല് മലയാള സിനിമ മലയാളി സദാചാരം\nUpdated: Tue, Sep 15, 2020, 10:58 [IST]\nതിരുവനന്തപുരം: ഉദാഹരണം സുജാത, തണ്ണീര്‍മത്തന് ദിനങ്ങള് എന്നീ സിനികളിലെ പ്രകടനം കൊണ്ട് മലയാളി പ്രേക്ഷകരുടെ മനസ് കീഴടക്കിയ താരമാണ് അനശ്വര രാജന്. പിന്നാലെ ബിജു മേനോന് നായകനായ ചിത്രത്തിലും തമിഴിലും താരം അരങ്ങേറ്റം കുറിച്ചിരുന്നു. ഇതിനിടെ താരം തന്റെ വിശേഷങ്ങളും പുതിയ ചിത്രങ്ങളുമെല്ലാം സോഷ്യല് മീഡിയയില് പങ്കുവയ്ക്കാറുണ്ട്. ഇങ്ങനെ പങ്കുവച്ച ഒരു ചിത്രമാണ് സോഷ്യല് മീഡിയയില് വൈറലാകുന്നത്. അനശ്വരയുടെ ഈ ചിത്രത്തിനെ പിന്തുണച്ച് നിരവധി പേര് എത്തുമ്പോഴും ചിലര് വിമര്‍ശനവും ഉന്നയിക്കുന്നുണ്ട്. ഇത്തരത്തില് വിമര്‍ശിക്കുന്നവര്‍ക്ക് മറുപടി നല്‍കിയ ഒരു കുറിപ്പ് സോഷ്യല് മീഡിയയില് വൈറലാകുകയാണ്. സന്ദീപ് ദാസ് ഫേസ്ബുക്കില് പങ്കുവച്ച കുറിപ്പാണത്. പൂര്‍ണരൂപം ഇങ്ങനെ..\nകുരുപൊട്ടിയവര് ഇത് കൂടി താങ്ങുമോ ആവോ | Oneindia Malayalam\nഎന്തുകൊണ്ടാണ് സ്ത്രീകള്‍ക്ക് മാത്രം ഉപദേശങ്ങള് ലഭിക്കുന്നത്? യുവനടിയായ അനശ്വര രാജന് സ്വന്തം ഇഷ്ടപ്രകാരം വസ്ത്രം ധരിച്ചപ്പോള് കുറേപ്പേരുടെ വികാരം വ്രണപ്പെട്ടു. ഷോര്‍ട്‌സ് ഇടുമ്പോള് നാണം തോന്നുന്നില്ലേ എന്ന് ചോദിച്ചു. ''അനശ്വരയില്‍നിന്ന് ഇത് പ്രതീക്ഷിച്ചില്ല'' എന്ന് വിലപിച്ചു.\nഒരു റേപ്പ് നടന്നാലും ഇരയായ പെണ്‍കുട്ടി ധരിച്ചിരുന്ന വസ്ത്രത്തിന്റെ അളവെടുക്കുന്നത് കാണാം. കുറ്റകൃത്യം നടന്നത് രാത്രിയിലാണെങ്കില് അവള് ആ സമയത്ത് എന്തിന് പുറത്തിറങ്ങി നടന്നു എന്നാവും അടുത്ത ചോദ്യം. വാദി പ്രതിയാകുന്ന അവസ്ഥ. സ്ത്രീകള് ഹെവി ആയ വാഹനങ്ങള് ഓടിക്കുന്നത് കണ്ടാല് ചിലര്‍ക്ക് സഹിക്കില്ല. മോള്‍ക്ക് സ്‌കൂട്ടി ഓടിച്ചാല് പോരേ എന്ന് 'നിഷ്‌കളങ്കമായി' ചോദിക്കും!\nഏതാനും ദിവസങ്ങള്‍ക്കുമുമ്പ് ഒരു പെണ്‍കുട്ടിയുടെ ആത്മഹത്യ കേരളക്കരയെ മൊത്തം വേദനിപ്പിച്ചിരുന്നു. ആഗ്രഹിച്ച പങ്കാളിയെ ലഭിക്കാത്തതിന്റെ പേരിലാണ് അവര് ജീവനൊടുക്കിയത്. അപ്പോഴും ഉപദേശങ്ങള് കിട്ടിയത് സ്ത്രീകള്‍ക്കായിരുന്നു. പുരുഷന്‍മാര് നന്നാവണം എന്ന് ആരും പറഞ്ഞുകണ്ടില്ല.\nസമൂഹത്തിന് സ്ത്രീകളെ ഭയമാണ്\nഈ സമൂഹത്തിന് സ്ത്രീകളെ ഭയമാണ്. പെണ്‍വര്‍ഗത്തെ നൂറ്റാണ്ടുകളോളം ചൂഷണം ചെയ്തതാണ്. കാര്യങ്ങള് അതേപടി തുടരണമെന്ന് പലര്‍ക്കും ആഗ്രഹമുണ്ട്. അവരാണ് സദാചാര സഹോദരന്റെ വേഷംകെട്ടി വരുന്നത്. എന്നാല് ഇപ്പോഴത്തെ സ്ത്രീകള് അതിന് നിന്നുകൊടുക്കുന്നില്ല. അവര് സ്വന്തം അവകാശങ്ങളെക്കുറിച്ച് ബോധവതികളാണ്.\nസ്ത്രീയ്ക്കും പുരുഷനും ട്രാന്‍സ്‌ജെന്ററിനും ഒരേ സ്ഥാനമാണ്. സ്ത്രീകള് അക്കാര്യം മനസ്സിലാക്കിത്തുടങ്ങിയിരിക്കുന്നു. സ്വന്തം കരുത്ത് തിരിച്ചറിഞ്ഞ ഒരു സ്ത്രീയോട് പുരുഷാധിപത്യത്തിന്റെ ഹുങ്ക് ഇറക്കിയാല് വിവരമറിയും. അപ്പോള് ഒരു ചോദ്യം വരും. സ്വന്തം കരുത്ത് തിരിച്ചറിഞ്ഞ സ്ത്രീ ആരാണ്?\nഅനശ്വര രാജനെ ആ ശ്രേണിയില് ധൈര്യമായി ഉള്‍പ്പെടുത്താം. സദാചാരം പുലമ്പിയവരോട് അനശ്വര ഇത്രയേ പറഞ്ഞുള്ളൂ-''ഞാന് എന്തു ചെയ്യുന്നുവെന്ന് ഓര്‍ത്ത് നിങ്ങള് ആശങ്കപ്പെടേണ്ടതില്ല. എന്റെ ചെയ്തികള് നിങ്ങളെ അസ്വസ്ഥരാക്കുന്നതെന്തിന് എന്ന് ഓര്‍ത്ത് നിങ്ങള് ആശങ്കപ്പെട്ടോളൂ...! ''\nരണ്ടേ രണ്ടു വരിയേ ഉണ്ടായിരുന്നുള്ളൂ. പക്ഷേ എല്ലാ സദാചാരസംരക്ഷകര്‍ക്കും വയറുനിറഞ്ഞു. മനുഷ്യര് പല തരത്തിലുള്ള വസ്ത്രങ്ങള് ഉപയോഗിക്കും. നിങ്ങളുടെ ഡ്രെസ് നിങ്ങള്‍ക്ക് തീരുമാനിക്കാം. മറ്റുള്ളവര് എന്തു ധരിക്കണം എന്ന കാര്യം അവര്‍ക്ക് വിട്ടുകൊടുക്കുക. മറ്റൊരാളുടെ വസ്ത്രം നിങ്ങളെ അലോസരപ്പെടുത്തുന്നുണ്ടെങ്കില് വഴിമാറി നടക്കുക. അല്ലാതെ ധരിക്കേണ്ട വസ്ത്രങ്ങളെക്കുറിച്ച് ട്യൂഷനെടുക്കാന് ശ്രമിക്കരുത്.\nനാളെ അവര് ജീന്‍സിട്ടേക്കാം\nഷോര്‍ട്‌സ് ധരിച്ചതിന്റെ പേരില് തെറികേട്ട അനശ്വരയെ പട്ടുപാവാടയിലും കണ്ടിട്ടുണ്ട്. നാളെ അവര് ജീന്‍സിട്ടേക്കാം. അതിനുശേഷം ചുരിദാര് ഉപയോഗിച്ചേക്കാം. അതൊക്കെ ഓരോരുത്തരുടെ ഇഷ്ടവും സൗകര്യവും അനുസരിച്ച് നടക്കും. എന്തിനാണ് ഇത്ര ചൊറിച്ചില്? ഈ സദാചാര ആങ്ങളമാര് ഏറ്റവും വലിയ ഞരമ്പുരോഗികളായിരിക്കും.\nമനസ്സിലുള്ള വിഷം പുറത്തെടുത്താല് കാളകൂടം തോറ്റുപോകും. അതിനെ മറച്ചുപിടിക്കാനാണ് മാന്യതയുടെ മുഖംമൂടി ധരിച്ച് ഇറങ്ങുന്നത്. പക്ഷേ ആ മാന്യത ഒന്നാന്തരം കോമഡി ആവുന്നുണ്ട്. നിന്റെ വീട്ടിലെ സ്ത്രീകള് ഇതുപോലുള്ള വസ്ത്രം ധരിച്ചാല് നീ അവരെ സപ്പോര്‍ട്ട് ചെയ്യുമോ എന്ന 'ബുദ്ധിപരമായ' ചോദ്യം ഈ പോസ്റ്റിനുകീഴില് പ്രതീക്ഷിക്കുന്നു.\nമറുപടി ഇത്രയേ ഉള്ളൂ\nഅതിന്റെ മറുപടി ഇത്രയേ ഉള്ളൂ-എന്റെ വീട്ടിലെ സ്ത്രീകള് എന്തു ധരിക്കുന്നു എന്ന് നോക്കി നടക്കലല്ല എന്റെ പണി. അവര് സ്വതന്ത്ര വ്യക്തികളാണ്. അവരുടെ വ്യക്തിപരമായ കാര്യങ്ങളില് എനിക്കൊരു റോളുമില്ല. ഈ സിമ്പിള് കാര്യം മനസ്സിലാക്കാന് പറ്റാത്ത നീയൊക്കെ സദാചാരമണ്ടത്തരം വിളമ്പുന്നതില് അത്ഭുതമേയില്ല...!\nViral: Anaswara rajan Latest Photoshoot, Sandeep Das Support The Actress


ബിഗ് ടിക്കറ്റിന്റെ പ്രതിവാര നറുക്കെടുപ്പില് വിജയിക്ക് ലഭിച്ചത് രണ്ടു കോടി | Breaking News from Kerala Districts India and World. News Sports News Cricket News Updates\nബിഗ് ടിക്കറ്റിന്റെ പ്രതിവാര നറുക്കെടുപ്പില് വിജയിക്ക് ലഭിച്ചത് രണ്ടു കോടി\nDec 17, 2021 09:30 PM | By Divya Surendran\nഅബുദാബി: അബുദാബി ബിഗ് ടിക്കറ്റ്(Big Ticket) പുതിയതായി അവതരിപ്പിച്ച പ്രതിവാര നറുക്കെടുപ്പിലെ രണ്ടാമത്തെ വിജയിയെ(winner) പ്രഖ്യാപിച്ചു. റഫീഖ് മുഹമ്മദാണ് വിജയിയായത്. ഇദ്ദേഹത്തിന് 10 ലക്ഷം(രണ്ട് കോടി ഇന്ത്യന് രൂപ)ആണ് സമ്മാനമായി ലഭിച്ചത്. ഡിസംബറില് ബിഗ് ടിക്കറ്റിലൂടെ കോടികള് നേടുന്ന ആറ് പേരില് രണ്ടാമത്തെയാളെയാണ് തെരഞ്ഞെടുത്തത്.\nവെള്ളിയാഴ്ച ഉച്ചയ്ക്ക് പാചകം ചെയ്യുന്ന തിരക്കിനിടെയാണ് റഫീഖിനെ തേടി ബിഗ് ടിക്കറ്റ് പ്രതിനിധി ബുഷ്‌റയുടെ ഫോണ് കോള് എത്തുന്നത്. 10 ലക്ഷം ദിര്‍ഹം സമ്മാനമായി നേടിയ വിവരം അവര് റഫീഖിനെ അറിയിച്ചു. പാചകവിദഗ്ധനായ റഫീഖിന് ഈ വിവരം അറിഞ്ഞ് സന്തോഷം അടക്കാനായില്ല. ബുഷ്‌റയുടെ കോളിന് ശേഷം ബിഗ് ടിക്കറ്റ് പ്രതിനിധികളോട് സംസാരിച്ചപ്പോള് റഫീഖ് സന്തോഷം പങ്കുവെച്ചു.\n'10 ലക്ഷം ദിര്‍ഹം എന്നെ സംബന്ധിച്ചിടത്തോളം വലിയ തുകയാണ്. എന്റെ കടബാധ്യതകള് തീര്‍ക്കാന് ഈ പണം ഉപയോഗിക്കും. സമ്മാനത്തുകയില് ഒരു ഭാഗം ജീവകാരുണ്യ പ്രവര്‍ത്തനങ്ങള്‍ക്ക് വിനിയോഗിക്കും'- റഫീഖ് പറഞ്ഞു. ഒമ്പത് സുഹൃത്തുക്കളുമായി ചേര്‍ന്നാണ് റഫീഖ് സമ്മാനാര്‍ഹമായ ടിക്കറ്റ് വാങ്ങിയത്.\nസമ്മാനത്തുക ഇവര് പങ്കിട്ടെടുക്കും. ഈ മാസം ആദ്യമാണ് ബിഗ് ടിക്കറ്റ് ചരിത്രത്തില് ആദ്യമായി ഡിസംബറിലെ എല്ലാ ആഴ്ചയിലും 10 ലക്ഷം ദിര്‍ഹം സമ്മാനമായി നല്‍കുന്ന നറുക്കെടുപ്പ് പ്രഖ്യാപിച്ചത്. ദ്യ വിജയിയായി ഹാരുണ് ഷെയ്ഖും ഇപ്പോള് റഫീഖ് മുഹമ്മദും പ്രതിവാര നറുക്കെടുപ്പില് വിജയിച്ചു. ഈ രണ്ടുപേര്‍ക്കും ബിഗ് ടിക്കറ്റിന്റെ ട്രെമന്‍ഡസ് 25 മില്യന് ദിര്‍ഹം നറുക്കെടുപ്പില് പങ്കെടുത്ത് സമ്മാനങ്ങള് നേടാനുള്ള അവസരവുമുണ്ട്. 50 കോടിയിലേറെ ഇന്ത്യന് രൂപയാണ് ഗ്രാന്‍ഡ് പ്രൈസ്. 20 ലക്ഷം ദിര്‍ഹമാണ് രണ്ടാം സമ്മാനം.\nമറ്റ് നാല് ക്യാഷ് പ്രൈസുകളും ജനുവരി മൂന്നിന് നടക്കുന്ന നറുക്കെടുപ്പില് വിജയികളെ കാത്തിരിക്കുന്നു. നിങ്ങള്‍ക്കും സമ്മാനങ്ങള് നേടാം, ഉടന് തന്നെ ബിഗ് ടിക്കറ്റ് വാങ്ങൂ. ഇപ്പോള് ബിഗ് ടിക്കറ്റ് വാങ്ങുന്നവര്‍ക്ക് ഡിസംബര് 24ന് നടക്കുന്ന പ്രതിവാര നറുക്കെടുപ്പില് 10 ലക്ഷം ദിര്‍ഹം സ്വന്തമാക്കാന് അവസരമുണ്ട്. അതിന് പുറമെ ട്രെമന്‍ഡസ് 25 മില്യന് ദിര്‍ഹം നറുക്കെടുപ്പിലും പങ്കെടുക്കാം.\n2.5 കോടി ദിര്‍ഹം( 50 കോടി ഇന്ത്യന് രൂപ) ഒന്നാം സമ്മാനം, 20 ലക്ഷം ദിര്‍ഹത്തിന്റെ രണ്ടാം സമ്മാനം, മറ്റ് നാല് ക്യാഷ് പ്രൈസുകള് എന്നിവയാണ് ജനുവരി മൂന്നിന് നിങ്ങളെ കാത്തിരിക്കുന്നത്. ബിഗ് ടിക്കറ്റില് വിജയിക്കാനുള്ള അവസരം വര്‍ധിച്ചിരിക്കുകയാണ്. ഒരു ടിക്കറ്റ് വാങ്ങിയാല്, രണ്ട് നറുക്കെടുപ്പുകളില് പങ്കെടുത്ത് സമ്മാനങ്ങള് സ്വന്തമാക്കാം. ബിഗ് ടിക്കറ്റിലൂടെ സമ്മാനങ്ങള് ഉറപ്പാക്കാം.\nThe winner of the weekly draw of the Big Ticket got Rs2crore